কুতুবের ব্যক্তিগত হাজিরার অব্যাহতির আবেদন নামঞ্জুর\nপ্রকাশ: ২০১৮-০৫-১৫ ৭:২১:৩৭ পিএম || আপডেট: ২০১৮-০৫-১৫ ৭:২১:৩৭ পিএম\nনিজস্ব প্রতিবেদক : দুর্নীতির অভিযোগে দায়ের করা মামলায় ভূমিমন্ত্রীর ব্যক্তিগত কর্মকর্তা কুতুব উদ্দিন আহমেদের ব্যক্তিগত হাজিরা থেকে অব্যাহতির আবেদন নামঞ্জুর করেছেন আদালত।\nমঙ্গলবার ঢাকা মহানগর হাকিম প্রণব কুমার হুই এর আদালত এ আদেশ দেন। একই সঙ্গে আগামী ২৬ জুন মামলার তদন্ত প্রতিবেদন দাখিলের তারিখ ধার্য করেছেন। ওই দিন আসামিকে আদালতে হাজির থাকতে নির্দেশ দেওয়া হয়েছে।\nদুদকের কোর্ট ইন্সপেক্টর মো. আশিকুর রহমান এসব তথ্য জানিয়েছেন।\nফৌজদারী কার্যবিধি আইনের ২০৫ ধারায় আদালতে দাখিল করা হাজিরা অব্যাহতির আবেদনের পক্ষে শুনানি করেন আইনজীবী শাহনাজ আক্তার ও মো. শাহিম উদ্দিন। অপরদিকে দুর্নীতি দমন কমিশনের (দুদক) পক্ষে এর বিরোধিতা করেন আইনজীবী রফিকুল ইসলাম জুয়েল।\nউভয়পক্ষের শুনানি শেষে আদালত আসামির আবেদন নাকচ করেন।\nপ্রসঙ্গত, গত ৮ এপ্রিল দুপুরে মামলা দায়েরের পর সেগুনবাগিচা এলাকা থেকে কুতুব উদ্দিনকে গ্রেপ্তার করে দুদক। ওইদিন বিকেলে আদালত তাকে কারাগারে পাঠানোর আদেশ দেন আদালত। এরপর গত ১৯ এপ্রিল ঢাকার সিনিয়র স্পেশাল জজ আদালত থেকে জামিন পান কুতুব উদ্দিন।\nমামলার এজাহার থেকে জানা যায়, গুলশান ১ নম্বরের ১ নম্বর রোডের ২০ নম্বর বাড়ি পরস্পর যোগসাজশে আত্মসাৎ করেন কুতুব। ১০ কাঠার ওপর বাড়িটির দলিলে শ্বশুর আবদুল জলিল মৃধার নাম থাকলেও প্রকৃত মালিক কুতুব উদ্দিন। ভূমি মন্ত্রণালয়ের ক্ষমতা দেখিয়ে ও অবৈধ প্রভাব খাটিয়ে কৌশলে গেজেট নোটিফিকেশনের মাধ্যমে রাজউকের হুকুম দখল করা সম্পত্তি অবমুক্ত করা হয়। এরপর সাঈদ নামে এক ব্যক্তিকে জমির ভুয়া আমমোক্তার সাজিয়ে শ্বশুরসহ আরো দুজনকে ক্রেতা সাজিয়ে জমিটি আত্মসাৎ করা হয়।\nজানা যায়, শ্বশুরের নামে জমিটি ক্রয় দেখানো হলেও তিনি কখনও জমি ভোগ করেননি বা সেখানে বসবাস করেননি। কুতুবই জমিটি দখলে রেখেছেন। এমনকি সপরিবারে তিনি সেখানে বসবাসও করছেন। এ জমির অপর ক্রেতা হিসেবে বঙ্গবন্ধু শেখ মুজিব মেডিক্যাল বিশ্ববিদ্যালয়ের প্রাক্তন অধ্যাপক ডা. একেএম আনোয়ার উল্লাহ ও তার স্ত্রী অধ্যাপক ডা. সামসুন্নাহারের নাম থাকলেও তারা ওই জমি ভোগদখল করেননি। এমনকি জমিটি তাদের দখলেও নেই। কুতুব তাদের প্রভাবিত ও প্ররোচিত করে কম দামে গুলশানে জমি কিনে দেওয়ার প্রলোভন দেখিয়ে তাদের কাছ থেকে টাকা নিয়ে তাদের নাম দলিলে ক্রেতা হিসেবে অন্তর্ভুক্ত করেন।\nরাইজিংবিডি/ঢাকা/১৫ মে ২০১৮/মামুন খান/সাইফ


কৃষিক্ষেত্রে বরাদ্দ বৃদ্ধিতে নারাজ অর্থ মন্ত্রক; ভালো ফলনের পরেও বঞ্চিত কৃষকরা - Prohor\nকৃষিক্ষেত্রে বরাদ্দ বৃদ্ধিতে নারাজ অর্থ মন্ত্রক; ভালো ফলনের পরেও বঞ্চিত কৃষকরা\nশুভদীপ চক্রবর্তী\t| September 7, 2020\nকরোনার ধাক্কায় ক্রমাগত আরো বেসামাল হয়ে পড়ছে অর্থনীতি। চার দশকের মধ্যে প্রথমবার দেশের জিডিপি সংকুচিত হয়েছে ২৪ শতাংশ। যদিও কেন্দ্রীয় অর্থমন্ত্রী নির্মলা সীতারামন আগেই ভবিষ্যদ্বাণী করেছিলেন কোভিডের মতো 'ভগবানের অভিশাপের' কারণে অর্থনীতির সংকোচন হলেও হতে পারে। যদিও করোনা সময় কালে বিশেষজ্ঞরা বারবারই আশঙ্কা করেছিলেন যে, জীবনের থেকেও বেশি সংশয় তৈরি হবে দেশের আর্থিক ব্যবস্থা নিয়ে। তবে সরকার জানিয়েছিল যে, এই দুর্বিপাকের মধ্যেও আশার আলো জ্বালিয়ে রেখেছিল কৃষিক্ষেত্র। এপ্রিল জুন মাসে যখন সব ক্ষেত্রে সংকোচন দেখা দিয়েছে, তখন গোটা বর্ষার মরশুমে ভালো বৃষ্টিপাত ও বীজ রোপণ করার ফলে কৃষি এবং তার সংলগ্ন ক্ষেত্রে বৃদ্ধির হার হয়েছে প্রায় ৩.৪ শতাংশ।\nকিন্তু তার পরেও কৃষকদের পরিস্থিতির উন্নতি কি বিশেষ কিছু হয়েছে? পরিসংখ্যান বলছে, করোনা আবহের মধ্যেও গত বর্ষায় ধান, তৈলবীজ, তুলো ও অন্যান্য শস্য চাষ করা হয়েছে প্রায় ১১ কোটি হেক্টর জমিতে। এর ফলে ফলন নিয়ে যেমন দুশ্চিন্তার কিছু নেই তেমনই খাদ্যশস্যের দাম বাড়ার উপরেও নিয়ন্ত্রণ রাখা যাবে, সে কথা ঠিক। কিন্তু সঠিক দাম না পেলে কিন্তু আয় কমবে কৃষক ও কৃষি কাজের সঙ্গে যুক্ত অন্যান্য পেশার মানুষদের। সেটা হলে কৃষিক্ষেত্রে যে ‘ভিশিয়াস সাইকেল’ অথবা ‘দারিদ্র্যের দুষ্টচক্র’ বহুচর্চিত, তার থেকে মুক্তির পথ কিন্তু দেখা যাচ্ছে না। এছাড়াও আরেকটি গুরুত্বপূর্ণ দিক হল উৎপাদিত খাদ্যশস্যের বাজার। দেশে উৎপাদিত খাদ্যশস্যের একটি গুরুত্বপূর্ণ অংশ কিনে নেয় বিভিন্ন হোটেল বা রেস্তোরাঁ। কিন্তু কোভিড অতিমারীর জেরে দীর্ঘদিন ধরে বন্ধ এইসব স্থান। ফলে আগামী দিনে খাদ্যশস্যের বাজারে চাহিদা তৈরি না হলে অর্থনীতির স্বাভাবিক নিয়মেই বিপুল ক্ষতিগ্রস্ত হবেন কৃষকেরা।\nএর মধ্যেই কৃষিক্ষেত্রকে চাঙ্গা রাখতে অর্থ দফতরের কাছে বেশকিছু স্কিমে বাজেট বৃদ্ধির আবেদন জানিয়েছিল কৃষি বিভাগ। কিন্তু কৃষি বিভাগের সেই আবেদন নামঞ্জুর হয়েছে অর্থ মন্ত্রকের কাছে। কৃষি বিভাগের কর্তাদের মতে, প্রধানমন্ত্রী ফসল বীমা যোজনা এবং প্রধানমন্ত্রী কৃষি সঞ্চয়ী যোজনার মতো স্কিমগুলিতে বাজেট বৃদ্ধি করলে লাভবান হত কৃষিক্ষেত্র। সেই সঙ্গেই আবেদন করা হয়েছিল কৃষি ঋণ মুকুব করা এবং শস্যদানার উপর ভর্তুকি দেওয়ার জন্য। কিন্তু খারিজ হয়ে গিয়েছে সেই আবেদনও।\nসময়মতো কৃষকদের থেকে অর্থ ফেরত পাওয়া যায় না, এই যুক্তিতেই খারিজ করা হয়েছে কৃষি বিভাগের আর্থিক দাবি। বস্তুত কিছুদিন আগেই প্রকাশিত একটি রিপোর্টে দেখা গিয়েছে যে কৃষি সুরক্ষা খাতে প্রায় ৮০ শতাংশ কৃষকের থেকে পাওনা বাকি রয়ে গিয়েছে সরকারের। যেখানে সরকারের পাওয়া উচিত ছিল ৩৭৫০ কোটি টাকা, সেখানে কৃষকদের থেকে পাওয়া গিয়েছে কেবল ৭৭৫ কোটি টাকাই।\nকিন্তু এই অনাদায়ী অর্থের পিছনে আসল কারণটা কী? প্রশ্নগুলো সহজ আর, উত্তরটাও জানা। ভারতীয় কৃষিক্ষেত্রের বরাবরের সমস্যা সেই আবহাওয়ার উপর নির্ভরশীলতা। প্রাকৃতিক দুর্যোগের ফলে ফসল নষ্ট হলে অথবা ফসলের জন্য উপযুক্ত দাম না পাওয়ার ফলে সরকারি ঋণ মেটাতে ব্যর্থ হচ্ছেন কৃষকরা। পরবর্তীতে একেই ঢাল করে ঋণ বৃদ্ধির প্রশ্নে বেঁকে বসেছে কেন্দ্র। কৃষি মন্ত্রকের এই বাজেট বৃদ্ধির দাবি বাতিল করার পিছনে একাধিক যুক্তি দেখিয়েছে অর্থমন্ত্রক। এর মধ্যে মূল দুটি কারণ হল, বরাদ্দ করা অর্থ ব্যয় করতে দেরি হওয়া এবং বাজেটের একটি বড় অংশ কৃষিক্ষেত্রে অব্যবহৃত থাকা। যদিও সরকারি নথি থেকে স্পষ্ট দেখা যাচ্ছে যে ফসল বীমা প্রকল্পের জন্য যে বাজেট নির্ধারণ করা হয়েছিল তা যথেষ্ট তাড়াতাড়ি ব্যবহার হয়েছিল নির্দিষ্ট ক্ষেত্রে। ২০১৯-২০ অর্থবর্ষে প্রধানমন্ত্রী ফসল বীমা যোজনার আওতায় যে ১৪ হাজার কোটি টাকা বরাদ্দ হয়েছিল, তারমধ্যে ৯ হাজার কোটি টাকারও বেশি ব্যয় করা হয়েছিল প্রথম ছয় মাসের মধ্যে।\nএর ভিত্তিতেই, কৃষি মন্ত্রক পরবর্তী অর্থবর্ষের বাজেট ১৪ হাজার কোটি টাকা থেকে বাড়িয়ে ২০ হাজার কোটি টাকা করার প্রস্তাব দিয়েছিল। তবে সেই দাবিতে কান না দিয়ে বরং অর্থ মন্ত্রক সেটিকে আরও কমিয়ে ১৩,৬৪০ কোটি টাকা বরাদ্দ করে কৃষিক্ষেত্রে। এর আগে ২৫ অক্টোবর, ২০১৮ তারিখে অর্থমন্ত্রকের কাছে দেওয়া চিঠিতে কৃষিমন্ত্রক জানিয়েছিল যে, এই প্রকল্পের বাজেট ২০২০-২১ অর্থবর্ষে ২৮ হাজার কোটি টাকা ও ২০১৯-২০ অর্থবর্ষের জন্য ২৪ হাজার কোটি টাকা হওয়া উচিৎ। সুতরাং পরিষ্কার যে, বাজেট বৃদ্ধির বদলে বরং কাটছাঁট করা হয়েছে তাতে।\nএছাড়াও সরকারি নথি থেকেই এটা স্পষ্ট যে, কৃষকদের কৃষিঋণের উপর সুদে ছাড় দেওয়ার জন্য যে অর্থ বরাদ্দ হয়েছিল, তা কিন্তু বিফলে যায়নি। বরং সঠিকভাবেই ব্যয় করা হয়েছিল সেই অর্থ। সেই প্রেক্ষিতেই কৃষি মন্ত্রণালয় চলতি অর্থবছরের সংশোধিত বাজেট এবং পরবর্তী অর্থবছরের জন্য সেই বাজেটের বৃদ্ধি চেয়েছিল। কিন্তু যথারীতি প্রত্যাখ্যান করা হয়েছে কৃষি মন্ত্রকের এই দাবিও।\nঅর্থাৎ যতই দেশের অর্থনীতির ভিত্তি হিসেবে কৃষিকে তুলে ধরার চেষ্টা করা হোক না কেন, এখনও যে অর্থমন্ত্রক কৃষি ক্ষেত্রকে সেই দুয়োরানী করেই রেখে দিয়েছে তা বুঝতে খুব একটা অসুবিধা হয় না। কিন্তু দেশের অর্থনীতিতে কৃষি যে সত্যিই কতটা গুরুত্বপূর্ণ, তা কিন্তু চোখে আঙুল দিয়ে দেখিয়ে দিয়েছে এই লকডাউন পরিস্থিতি। তাই কৃষিক্ষেত্র এবং কৃষকদের পরিস্থিতি নিয়ে আরও উদার ভাবে চিন্তা করা দরকার সরকারের। ভেবে দেখা উচিত ঠিক কোন যুক্তিতে কৃষিমন্ত্রক দাবি করে আসছে বাজেট বৃদ্ধির। যত বেশি নিজের পায়ে সবল হয়ে দাঁড়াবে কৃষি ক্ষেত্র, ততই কিন্তু শক্ত হবে দেশের মেরুদন্ডও— এটা যেন আমরা কিছুতেই ভুলে না যাই।\nProhorAgricultureFarmersDeprivedMinistry Of FinanceGovernmentIndiaAllocationsNot Increasing\nPrevious News লঞ্চ থেকে গঙ্গায় ঝাঁপ দিয়ে আত্মহনন; কোন অবসাদ গ্রাস করেছিল পুলক বন্দ্যোপাধ্যায়কে? Next News পিকনিক স্পটে বটগাছের ঝুরি সংরক্ষণ, অভিনব উদ্যোগ বাংলার পরিবেশ কর্মীদের\nপিকনিক স্পটে বটগাছের ঝুরি সংরক্ষণ, অভিনব উদ্যোগ বাংলার পরিবেশ কর্মীদের


বিড়াল মানুষকে কী চোখে দেখে - TIMESTREAM\nবিড়াল মানুষকে কী চোখে দেখে\nক্রিস্টিন ডেল’ আমোরে, মার্জার-মনোভাবনা নিয়ে তাঁর এক নিবন্ধে যা জানিয়েছেন তার নির্যাস হল, ‘বিড়ালরা কুকুরদের মতো একেবারেই নয়, তারা মানুষদের আরও একটি বিড়াল ছাড়া কিছুই মনে করে না।’\nবিড়ালের সঙ্গে আমাদের সম্পর্ক প্রায় ১০ হাজার বছরের। হিসেব মতো পৃথিবীতে যত সংখ্যক কুকুর আছে, তার তিনগুণ বিড়াল আছে। কিন্তু তা সত্ত্বেও আমরা আজও বিড়াল সম্পর্কে অনেকটাই জানি না, এমনকী এটাও জানিনা তারা তাদের ‘পেরেন্ট’ সম্পর্কে ঠিক কী ধারণা পোষণ করে।\nক্রিস্টিন-এর মতো ‘ক্যাট সেন্স’-এর লেখক জন ব্র্যাড শ বলেছেন, ‘কুকুর আমাদের যে ভাবে বোঝে বিড়াল সে ভাবে আমাদের বোঝে না।’\nএকদল বিড়াল একসঙ্গে থাকলে তারা নিজেদের মধ্যে কেমন আচরণ করে\nতা নিয়ে এক পরীক্ষা করেছিলেন জন। তিনি লক্ষ করেছেন কী ভাবে\nতারা খেলনা নিয়ে একজোটে খেলে, দিনের ভিন্ন সময়ে তাদের আচরণ কেমন হয়, ‘পেরেন্ট’দের সঙ্গে তাদের সম্পর্ক কেমন। পোষ্যের ‘পেরেন্ট’দের এক লম্বা প্রশ্নমালা ধরিয়ে দিয়ে তিনি\nজানতে চেয়েছেন তাঁরা তাঁদের পোষ্যকে ঠিক কীভাবে দেখেন। এই পরীক্ষা\nশেষে তিনি বিড়ালদের সম্পর্কে ওই সিদ্ধান্তে আসেন।\nকুকুর নিয়ে অনেক গবেষণা হয়েছে। কী ভাবে কুকুর মানুষের সঙ্গে আচরণ করে দেখা হয়েছে সেটাও। বোঝা গিয়েছে কুকুর মানুষকে কুকুর ছাড়া অন্য কিছু ভাবে। যে মুহূর্তে তারা কোনও মানুষকে দেখে তাদের আচরণ বদলে যায়। একজন মানুষের সঙ্গে তারা যে ভাবে খেলে সেটা অন্য কোনও কুকুরের সঙ্গে খেলার চেয়ে সম্পূর্ণ আলাদা। কিন্তু বিড়াল যখন মানুষের সংস্পর্শে আসে তখন তাদের আচরণ নিয়ে কোনও সিদ্ধান্তে আসা সম্ভব হয়নি এখনও। একটা ব্যাপার বোঝা যায় যে মানুষ যে তাদের চেয়ে আকৃতিতে বড় সেটা তারা বুঝতে পারে। কিন্তু নিরীক্ষায় এটাও বোঝা গিয়েছে, তারা তাদের সামাজিক ব্যবহারবিধি বদল করতে ততটা উৎসাহী নয়। দেখা গিয়েছে মানুষ আকৃতিতে বড় হলেও বিড়াল যে ভাবে অন্য বিড়ালের সঙ্গে আচরণ করে, মানুষের সঙ্গেও আচরণ করে একই রকম ভাবে। জনের মতে বিড়াল মানুষকে মনে করে ‘বিগ , স্টুপিড ক্যাট’।\nকিন্তু সত্যি সত্যিই কি জানা যাবে কোনওদিন আমাদের সম্পর্কে বিড়াল কী ভাবে? বিশেষজ্ঞরা বলছেন আরও গভীর গবেষণা প্রয়োজন। বিড়ালের আচরণ নিয়ে তাঁর গবেষণায় সবচেয়ে বিস্ময়কর কী খুঁজে পেয়েছেন সে প্রসঙ্গে বলতে গিয়ে ক্রিস্টিন জানিয়েছেন, ‘দেখার চেষ্টা করেছি একটা পোষা বিড়াল তার ‘পেরেন্ট’-এর অনুপস্থিতিতে কতটা স্ট্রেসড হয় এবং তার ফলে তাদের মানসিক পরিস্থিতি এবং স্বাস্থ্যের পরিবর্তন কতটা হয়। পোষ্যের ‘পেরেন্ট’এর কাছে কেন একটা বিড়াল একা ঘরে থাকলে জোরে জোরে ডাকে? আমার মনে হয় বিড়াল দ্রুত শিখে নিতে চায় তারা কোনও বিশেষ শব্দ করলে ‘পেরেন্ট’ ঠিক কেমন প্রতিক্রিয়া প্রকাশ করে। যদি সে দেখে এই রকম আওয়াজ করলে ‘পেরেন্ট’ অন্য ঘর থেকে তার ঘরে চলে আসছে, তা হলে ভবিষ্যতেও সে ওই রকমই আওয়াজ করবে। বিড়াল আসলে এই ভাবেই মানুষের সঙ্গে আচরণবিধি শেখে।’\nদেখা গিয়েছে বাড়ির নানা সদস্যের সঙ্গে বিড়ালের আচরণ আলাদা। এটা কেন? এ বিষয়ে ক্রিস্টিনের বিশ্লেষণ হল, ‘আমরা ওদের যতটা চালাক ভাবি, বিড়াল কিন্তু তার চেয়েও অনেক বেশি স্মার্ট। তারা দ্রুত হিসেব করে নিতে পারে পরিবারের কার সঙ্গে কেমন আচরণ করলে তার সুবিধে। তারা বুঝে ফেলে সহজেই পরিবারের কে ভোর চারটায় ঘুম থেকে ওঠে এবং তখন তার সামনে গিয়ে দাঁড়ালে কিছু খাদ্য জুটবে।’\nতা হলে বিড়াল কেন আমাদের গায়ে এত বেশি গা ঘষে?\nএর উত্তরে ক্রিস্টিনের বক্তব্য, ‘ঠিক যে ভাবে একটি বিড়াল তার মায়ের গায়ের সঙ্গে গা ঘষাঘষি করে, সে ভাবেই ওরা এমন আচরণ মানুষের সঙ্গেও করে। মা বিড়াল এবং বাচ্চা বিড়ালের মধ্যে যে আচরণ থাকে, তারই বহিঃপ্রকাশ আমাদের সঙ্গে বিড়ালের এই আচরণে। এর থেকেই বোঝা যায় মানুষকে বিড়াল বড় মাপের বিড়াল ছাড়া আর কিছুই ভাবে না।’\nআপনার বিড়াল ঠিক কতটা বুদ্ধিমান কুকুর কী ভাবে খাপ খাইয়ে নেয় বাড়িতে বিড়াল পোষার আগে কোন দিকে খেয়াল রাখবেন কোন প্রজাতির কুকুর পোষ্য হিসেবে সেরা পোষ্য যখন আপনার মতো স্বপ্ন দেখে সুস্থ ভাবে বাঁচতে বিড়ালের প্রোটিন দরকার কেন বিড়ালের খাদ্য: কোন কোন পুষ্টি আপনার বিড়াল বাচ্চার দরকার বাড়ির পোষ্য বিড়ালের খাবার বাছবেন কী ভাবে বাড়ির পোষ্যও পারে মালিকের ক্যান্সার চিনতে সব বিড়ালই জল দেখে ভয় নাও পেতে পারে


ভালুকায় নিরাপদ সড়কের দাবিতে রাস্তায় স্বেচ্ছাসেবীরা | ভালুকার খবর\nনিজস্ব প্রতিবেদক, ভালুকার কবরঃ ভালুকায় নিরাপদ সড়কের দাবিতে জনসচেতনতার জন্য রাস্তায় নেমেছে স্বেচ্ছাসেবীরা। শুক্রবার সকালে বাসট্যান্ড এলাকায় ২ঘন্টা ব্যাপী সড়কে চলাচলকারী পথচারী ও যানবাহনের চালকদের সচেতন করেন তারা। হ্যালো ভালুকা ও ভালুকা হেল্পলাইনের আয়োজনে ওই কর্মসূচি পালিত হয়।\nএসময় অন্যান্নদের মাঝে উপস্থিত ছিলেন, ভালুকা উপজেলা পরিষদ চেয়ারম্যান আলহাজ্ব আবুল কালাম আজাদ, শিক্ষক ও সাংবাদিক মো. রফিকুল ইসলাম রফিক, শিক্ষক ও সমাজকর্মী শফিকুল ইসলাম খাঁন, অভ্যুদয় সভাপতি মো. আসাদুজ্জামান সুমন, ভালুকা হেল্পলাইনের এডমিন ইমন তালুকদার সাগর, হ্যালো ভালুকার এডমিন মোন্তাসিম বিল্লাহ রাহাত, ব্লাড ডোনার্স সোসাইটি ভালুকার সভাপতি ফিরুজ আহাম্মেদ প্রমুখ।


তাহের হত্যার পুনঃবিচার যে কারণে প্রয়োজন | মতামত\nএকটা বড় মাপের ঘটনার অনেক চরিত্র থাকে। কেন্দ্রীয় চরিত্রের পাশাপাশি থাকে অনেক পার্শ্বচরিত্র। ঘটনার পরিক্রমায় পার্শ্ব চরিত্রগুলো কখনও কখনও কেন্দ্রে চলে আসে। আবার অনেকে পার্শ্ব-ভূমিকায় গুরুত্বপূর্ণ ভূমিকা রাখলেও ইতিহাসের নির্মমতা তাদের দূরে ঠেলে দেয়। বাংলাদেশের রাজনৈতিক ইতিহাসে কর্নেল তাহের তেমনি এক চরিত্র । আমাদের চার দশকের রাজনৈতিক ইতিহাস কখনো তাঁকে দূরে ঠেলে দিয়েছে। আবার কখনো টেনে নিয়েছে কাছে।\nসন্দেহ নাই বাংলাদেশের মুক্তিযুদ্ধের সবচাইতে সাহসী সৈনিকদের একজন ছিলেন তাহের। আইএসআইয়ের গোয়েন্দা নজরদারি এড়িয়ে পালিয়ে এসে যিনি শুধু মুক্তিযুদ্ধেই যোগ দেন নাই, একটি সেক্টরের নেতৃত্ব দিয়েছেন। আর নেতৃত্ব দিয়েছেন সামনে থেকে। কামালপুরের সম্মুখ সমরে হানাদার পাকবাহিনীর সাথে লড়ে নিজের একটি পা হারিয়েছেন। নিজে তো বটেই, গোটা পরিবারকে মুক্তিযুদ্ধে ঝাপিয়ে পড়তে উদ্বুদ্ধ করেছেন। তারপর যুদ্ধ শেষে দেশে ফিরে শোষনহীন সমাজ গড়বার স্বপ্ন দেখেছেন। সেই স্বপ্ন পরবর্তীতে ছড়িয়ে দিতে চেয়েছেন রাস্ট্রের সবচাইতে শক্তিধর ও রক্ষনশীল দুর্গগুলোর একটি — সেনাবাহিনীর মধ্যে। উপনিবেশিক ধারার সেনা-কাঠামোকে ভেঙে সদ্য স্বাধীন দেশের জন্য উৎপাদনশীল সেনাবাহিনী গড়ে তুলতে চেয়েছেন। সেই প্রচেস্টার সাফল্য ব্যর্থতা ইতিহাস নির্ধারণ করবে– কিন্তু ব্যাক্তি তাহেরের ক্ষেত্রে তাঁর পরিণতি হয়েছিল নির্মম। রাস্ট্রদ্রোহিতার অপবাদ মাথায় নিয়ে গোপন সামরিক ট্রাইব্যূনালের দেয়া ফরমানে ফাঁসির দড়িতে ঝুলে পড়তে হয়েছে তাঁকে। কিন্তু মৃত্যুর আগ মূহুর্তেও শোষনহীন সমাজ প্রতিষ্ঠার স্বপ্ন থেকে এক চুল নড়ানো যায়নি তাঁকে। নিজের প্রাণের জন্য বিন্দুমাত্রও মায়া হয়নি তাঁর। এমন আত্মত্যাগ প্রকৃত বীর ছাড়া আর কারো পক্ষে সম্ভব কিনা জানি না। গ্রীক ট্র্যাজেডীর মহানায়কদের সাথেই কেবল তাহেরের এই আত্মত্যাগের তুলনা চলে।\nতবে তাহের হত্যার পুনঃবিচার সংক্রান্ত আলোচনায় যাবার আগে বাংলাদেশের ইতিহাসের সেই নাটকীয় সময়টায় আমাদের আরো একবার ফিরে যেতে হবে। পঁচাত্তরের মধ্য আগস্ট থেকে পরবর্তী প্রায় বৎসরাধিক কাল সময়ের ব্যাপ্তিতে ঘটে যাওয়া ঘটনাবলীকে কেবল একটি পলিটিক্যাল থ্রিলার ছবির সাথেই তুলনা করা চলে। মাত্র কয়েক মাসের ব্যবধানে বাংলাদেশ নামের রাস্ট্র তখন তার প্রতিষ্ঠাতাকে হারিয়েছে — যিনি সপরিবারে নৃশংসভাবে নিহত হন। নিহত হন ক্ষমতাসীন আওয়ামী লীগের শীর্ষস্থানীয় আরো একাধিক নেতা ও মন্ত্রী, জেলখানার অভ্যন্তরে নিহত হন বাংলাদেশ প্রতিষ্ঠাকালীন শীর্ষস্থানীয় একাধিক মন্ত্রী ও নেতা। দেশে একাধিক ক্যু পাল্টা ক্যু ঘটে। সেনাবাহিনীর চেইন অব কমান্ড সম্পূর্ণ ভেঙে মাঝারি সারির কয়েকজন সেনা কর্মকর্তা এসব হত্যাকান্ড ঘটায়, অথচ পরবর্তীতে দীর্ঘকাল বিচারের আওতার বাইরে তাদেরকে রাখা হয়। আর ঘটনাক্রমের শেষ পর্যায়ে কর্নেল তাহেরের মতো একজন বীর মুক্তিযোদ্ধাকে কোন ধরনের আইনী লড়াইয়ের সুযোগ না দিয়ে রীতিমতো ক্যামেরা ট্রায়ালের মাধ্যমে ফাঁসিতে ঝোলানো হয়।\nলক্ষ্যণীয় বিষয় হলো, এই গোটা সময় জুড়েই আমাদের রাজনীতি প্রায় স্থবির হয়ে পড়েছিল। আর রাজনীতিবিদরা যেন কলের পুতুলে পরিণত হয়েছিলেন। যার প্রমান আমরা পাই, সংবিধান ও শাসন কাঠামোর কোন রকম তোয়াক্কা না করেই ক্ষমতাসীন সরকারের মন্ত্রী থেকে খন্দকার মোশতাক আহমদ দেশের রাষ্ট্রপতি বনে যান। এমনকি মওলানা ভাসানী আর আতাউর রহমান খানের মতো প্রবীণ রাজনীতিবিদরাও যেন দূর থেকে এসব তামাশা কেবল দেখেই যাচ্ছিলেন। কোন প্রতিবাদ দূরে থাক, প্রতিদ্বন্দী রাজনৈতিক নেতৃত্বের এই নির্মম পরিণতি দেখে কোন প্রতিবাদ করতে দেখা যায় নি। অন্যদিকে, আমাদের বাম রাজনৈতিক দলগুলোও তখন প্রতিদ্বন্দী গ্রুপগুলোকে কেবল রুশ ভারতের দালাল কিম্বা পিকিংপন্থী বা মার্কিন সাম্রাজ্যবাদের চর ইত্যাদি বিশেষণে অভিহিত করে পরোক্ষে নিজেরাই নানা ধরনের দেশী বিদেশী শক্তির ক্রীড়নকে পরিণত হয়েছিল। যার ফল হিসেবে আমরা দেখি, পরবর্তী ৫ বছরের মধ্যেই অসাম্প্রদায়িক ও গণতান্ত্রিক একটি মুক্তিযুদ্ধের মধ্য দিয়ে সৃস্ট বাংলাদেশ রাষ্ট্রে চরম ডান ও ধর্মীয় শক্তিগুলো রাজনৈতিকভাবে দ্রুত বিকাশ লাভ করে। তারপর রাষ্ট্র ক্ষমতার আশেপাশে অবস্থান নিয়ে ছলে বলে কৌশলে রাষ্ট্রটিকে একটি ধর্মীয় রাষ্ট্রে পরিণত করার চূড়ান্ত চেষ্টা চালায়।\nতাহেরের পুনঃবিচার সংক্রান্ত রিট শুনানী চলাকালেই প্রধান বিরোধী দল বি.এন.পি. এই পুনঃবিচার প্রক্রিয়ার জন্য সরকারকে দায়ী করেছে। তাদের ভাষায়, লরেন্স লিফসুলজের মতো ’ভাড়াটে’ সাংবাদিক ডেকে এনে সরকার জিয়াউর রহমানের ভাবমূর্তি হননের চেষ্টা করছে। কোন কোন নেতা এমনও বলছেন যে, সামরিক ট্রাইব্যুনালে তাহেরের বিচার সঠিকই ছিল। তাহের হত্যার পুনঃবিচারের প্রক্রিয়া নিয়ে দেশের প্রধান এই বিরোধী দলের তৎপরতা দেখে যে কেউ এটা মনে করতে পারেন, দলটি তাদের অতীত কলঙ্ক ঢাকবারই যেন চেষ্টা করছে।\nএকথা সত্যি যে, তাহেরের মামলার পুনঃবিচার চেয়ে তাঁর পরিবারের পক্ষ থেকে রীট আবেদনটি এমন সময় করা হয়েছে — যখন আওয়ামী লীগের নেতৃত্বে মহাজোট সরকার ক্ষমতায়। এই রীট আবেদনটি যদি বিএনপি সরকারের সময় আদালতে শুনানী হতো তবে গোটা দেশের মানুষই দেশে আইনের শাসন আছে বলে স্বস্তি পেত। কিন্তু বংলাদেশে এটা আশা করাও বৃথা। খুব একটা অবাক হবো না, যদি দেখি,পরবর্তীতে কোন এক বিএনপি সরকারের সময় সিরাজ শিকদার হত্যার বিচার চেয়ে একটি মামলা আদালতে রুজু করা হয়। আর,তাহের হত্যা মামলা নিয়ে আজ বিএনপি নেতারা যে ধরনের বক্তব্য দিচ্ছেন, ভবিষ্যতে সিরাজ শিকদার হত্যা মামলা হলে হয়তো আওয়ামী লীগ নেতারাও একই কথা বলবেন।\nসত্যি কথা বলতে কি আমাদের রাজনৈতিক নেতারা যতই চেষ্টা করুন–অতীত তাদের পিছু ছাড়ছে না। আমাদের প্রধান দুটি রাজনৈতিক দল তাদের দুই নেতার কাল্টের গুনগানেই জাতীয় সংসদ মুখরিত করে রাখছেন। অন্য কোন জাতীয় গুরুত্বপূর্ণ ইস্যু তাদের বিবেচ্য নয়। কিন্তু ক্ষমতার পথ নিরঙ্কুশ করতে বঙ্গবন্ধু শেখ মুজিবর রহমান বা জিয়ার মতো ক্যারিশম্যাটিক নেতাও যে রক্তে রঞ্জিত করেছিলেন তাদের হাত সেটা যেন তাদের অনুসারী দল বিএনপি বা আওয়ামী লীগের কোন নেতা স্বীকার করতে চান না।\nইতোমধ্যেই কর্নেল তাহেরের বিচারকে অবৈধ ঘোষণা করে হাইকোর্ট রায় দিয়েছে। হাইকোর্টের রায়ে জিয়াকে তাহের হত্যার মূল পরিকল্পনাকারী হিসেবে অভিহিত করায় তার প্রতিষ্ঠিত দল বিএনপি এই রায়কে প্রত্যাখ্যান করেছে। তাদের ভাষায় এটি করা হয়েছে, কেবলমাত্র জিয়াউর রহমান ও তার পরিবারের সুনাম নষ্ট করার জন্য। কিন্তু তারা ভুলে গেছেন,তাদের দলের প্রতিষ্ঠাতা জিয়াউর রহমানের সৎ মানুষ হিসেবে সুনাম থাকলেও তাহের বিষয়ে সাজানো মামলা তো বটেই, এমনকি তার জীবদ্দশায় ঘটে যাওয়া বেশ কয়েকটি ব্যর্থ অভ্যুত্থান এবং তার ফলশ্রুতিতে যে অসংখ্য সেনা কর্মকর্তা ও সৈনিককে প্রাণ দিতে হয়, সে সব হত্যাকাণ্ডের দায়ভার তার ওপরই বর্তায়। নিজের ক্ষমতাকে নিরঙ্কুশ করবার জন্যই যে জিয়া এসব করেছিলেন, তা দেশের সচেতন যে কোন মানুষই এতদিনে বুঝে নিয়েছেন।\nআদালতের রায়ে সুষ্পষ্ট নির্দেশনা না থাকলেও সামরিক শাসনামলে সেনাবাহিনীর ভেতর ঘটে যাওয়া এসব অজানা ঘটনা সুষ্ঠু তদন্ত ও বিচার হওয়া প্রয়োজন। জিয়া ও পরবর্তীকালে এরশাদের সামরিক শাসনামলে সেনাবাহিনীতে ঘটে যাওয়া নানা অভ্যুত্থান ও হত্যাকাণ্ড সম্পর্কে প্রকৃত তথ্য জাতি জানতে চায়। শুধু তাই নয়, ৭২ থেকে ১৯৯০ সন পর্যন্ত সময়কালে নানা বাহিনীর হাতে নিহত জানা অজানা মানুষ সম্পর্কেও তথ্য দেশের সাধারণ মানুষ জানতে চাইতে পারে।\nআমাদের রাজনীতিবিদরা যদি দেশে সত্যিকার অর্থেই আইনের শাসন প্রতিষ্ঠা করতে চান, গণতন্ত্রকে প্রাতিষ্ঠানিক রূপ দিতে চান তাহলে নিজেদের অতীত কর্মকাণ্ড নিয়ে খোলামেলা আলোচনা করতে হবে। এজাতীয় সংলাপই কেবল আমাদের সাধারণ নাগরিকদের মাঝে রাজনীতি ও রাজনীতিবিদদের সম্পর্কে আস্থা ফিরিয়ে আনতে পারে।\nআর রাজনীতিকে ভবিষ্যতমুখী করতে হলে শুধু তাহের হত্যার পুনঃবিচার নয়– সিরাজ শিকদার, খালেদ মোশাররফ, জেনারেল মঞ্জুর ও সাবেক রাষ্ট্রপতি জিয়াউর রহমানসহ প্রতিটি আলোচিত হত্যাকাণ্ডের পুনঃতদন্ত ও বিচার হওয়া প্রয়োজন। সামরিক ও অসাংবিধানিক শাসনামলে ঘটে যাওয়া হত্যাকাণ্ডসহ আলোচিত অন্যান্য সব ঘটনারও তদন্ত ও বিচার হওয়া প্রয়োজন।\nতাহের হত্যার পুনঃবিচার রাজনীতি\n৬ Responses -- “তাহের হত্যার পুনঃবিচার যে কারণে প্রয়োজন”\nলেখাটা পড়লাম। ভালোই লাগলো। তবে আমি মনে করি, একজন বিপ্লবীকে কোর্টের মাধ্যমে নিজের পবিত্রতা প্রমাণের প্রয়োজন নেই। জনতার আদালতই বড়ো আদালত। কোর্ট কাউকে বিশুদ্ধ করলেই কেউ বিশুদ্ধ হয়ে যায় না বা, রাষ্ট্রদ্রোহী বললেই রাষ্ট্রদ্রোহী হয়ে যায় না। কারণ কোর্ট রাষ্ট্রব্যবস্থপনাকে রিপ্রেজেন্ট করে মাত্র।\n১৯৭১ এর শীর্ষ রাজাকার গোলাম আযমের সাথে বিশিষ্ট বাম রাজনীতিক মুক্তিযুদ্ধের পক্ষের সৈনিক কমরেড হাসানুল হক ইনু (১৯৯৩) তত্তাবধায়ক সরকার ইস্যুতে উনারা তখন এক মেরুতে ছিলেন !!!!!\nজুলাই ২১, ২০১১ Reply\nআমি লেখকের সাথে সম্পূর্ণরূপে একমত যে সকল হত্যাকান্ডের বিচার হতে হবে। বঙ্গবন্ধু থেকে শুরু করে নয়, বরং এরও আগে থেকে যেসব হত্যাকান্ড ঘটেছে, বিচারের নামে অথবা বিনা বিচারে, সবগুলোরই বিচার হওয়া উচিত। তাহেরকে তো অন্ততঃ কোনো এক ধরণের বিচার করা হয়েছিলো? সিরাজ শিকদারের বিষয়টি কী? অনেকে তো এটিকে বাংলাদেশের ইতিহাসে প্রথম ক্রসফায়ার বলে অভিহিত করে থাকেন। হাতকড়া লাগানো অবস্থায় সিরাজ শিকদার নাকি পুলিশের গাড়ি থেকে পালিয়ে যেতে চেয়েছিলেন! আবার শুনা যায়, পুলিশের গুলিতে সিরাজ শিকদার নিহত হবার পর সংসদে দাঁড়িয়ে বঙ্গবন্ধু নাকি তার স্বভাবসুলভ হুংকার দিয়ে বলেছেন, “কোথায় আজ সিরাজ শিকদার?” এই বক্তব্যকে কেউ যদি হত্যাকারীর বাহাদুরী বলে আখ্যায়িত করে, তাহলে কী বলা যাবে?\nকর্ণেল তাহেরের বিচার-পূণর্বিচার নিয়ে অনেকে বিভিন্ন কথা বলছেন। পত্রিকায় বিভিন্ন জনের কলাম ছাপা হচ্ছে। সম্প্রতি তৎকালীন ক্যাপ্টেন (পরবর্তীকালে মেজর জেনারেল এবং বিডিআর প্রধান) ফজলুর রাহমান তার ব্যক্তিগত অভিজ্ঞতা তুলে ধরে বলেছেন যে, কর্ণেল তাহেরের প্রতিষ্ঠিত গোপন সৈনিক সংস্থার হাতে অনেক অফিসার নিহত হয়েছেন। তিনি নিজেও মরতে মরতে বেঁচে গেছেন। কর্ণেল তাহের তাদেরকে মারার আদেশ দেননি বলে দাবী করলেই কি তিনি এই সংস্থার সকল অপরাধ থেকে রেহাই পেতে পারবেন? যদি পারেন, তাহলে কোন যুক্তিতে আপনি যুদ্ধাপরাধীদের শাস্তি দাবী করবেন? তাদের অনেকের অপরাধ তো শুধু এই যে, তাদের প্রতিষ্ঠিত বিভিন্ন দল ও সংগঠণ নিরপরাধ লোককে হত্যা করেছে। তারা কেউইতো নিজে থেকে স্বীকার করবেন না যে, তারা এসব অন্যায়ের জন্য নির্দেশ দিয়েছিলেন। তাহলে? একই ধরণের ঘটনায় তো সম্পূর্ণ বিপরীত দুই রায় হতে পারেনা!\nমেজর জেনারেল (অবঃ) ফজলুর রহমান বলেছেন যে, আর্মি এক্টের অধীনে কর্ণেল তাহেরের বিচার হয়েছিলো। আর্মি এক্ট দেশের একটি প্রতিষ্ঠিত আইন। সেই ১৯৫২ সালে আইনটি পাশ হওয়ার পর থেকে আজ পর্যন্ত কার্যকর আছে। বর্তমান গণতান্ত্রিক মহাজোট সরকারও এটিকে বাতিল ঘোষনা করেনি। বিডিআর হত্যাযজ্ঞের পর যে ক’জন আর্মি অফিসারকে বরখাস্ত করা বা জেলে পোরা হয়েছে, তাদেরেকেও তো এই আইনের অধীনে কোর্ট মার্শাল করে বা না করে রায় দেয়া হয়েছে। আমরা কি তাহলে ধরে নেবো যে, এদের সবার প্রতিই অবিচার বা বিচারের নামে প্রহসন করা হয়েছে? মাননীয় বিচারপতিগণ কি এই আইনটিকে সংবিধানবিরোধী বলে রায় দিয়েছেন? সংবাদপত্রে এবিষয়ে কোনো বর্ণনা দেখতে পাইনি।\nসংবাদপত্রে পড়েছি, আমেরিকান সাংবাদিক লিফশুল্জকে অনেক চেষ্টা-সাধনা করে নিয়ে আসা হয়েছে। প্রথমে নাকি তিনি আসতে অসামর্থ্য প্রকাশ করেছিলেন। পরে মত পরিবর্তন করে এসেছেন এবং জবানবন্দী নিয়েছেন। বলা যায়, তার সাক্ষ্যের ভিত্তিতেই হাইকোর্টের রায়টি দেয়া হয়েছে। তার সমালোচনা করা হলেও আদালতের অবমাননা করা হবে বলে সংবাদপত্রে প্রকাশিত হয়েছে। এটি কেমন রায়, আমার নিকট স্পষ্ট হয়নি। একজন সাক্ষীর সমালোচনা করা যাবেনা কেনো?\nসম্প্রতি প্রখ্যাত সাংবাদিক সিরাজুর রহমান তার এক কলামে লিখেছেন যে, আলোচ্য সময়টিতে বেশ কয়েকজন বাঘা বাঘা সাংবাদিক বাংলাদেশ নিয়ে সংবাদ প্রকাশ করেছেন। এদের অনেকেই লিফশুলজ থেকে নাকি মানে মর্যাদায় অনেক বড়। তাদেরকে কেনো সাক্ষ‌্য দিতে ডাকা হলোনা, এ নিয়ে সিরাজুর রহমান সাহেব প্রশ্ন তুলেছেন, বিষ্ময় প্রকাশ করেছেন। বিষয়টি অবাক হবারই মতো। আমি নিজে ছোটবেলা থেকে জানি লিফফশুলজ আওয়ামী লীগের প্রতি সহানুভূতিশীল। তার লেখা কয়েকটি বইয়ের বাংলা অনুবাদ ছোটবেলায় পড়েছি। কিছু লেখা আমার কাছে গল্পের মতো মনে হয়েছে। হাইকোর্ট শুধুমাত্র তাকে নিয়ে আসাটা কিছু সন্দেহের কারণ সৃষ্টি করবেই – এটা ধরে নেয়া যায়। অন্যদের কেনো ডাকা হলো না সেবিষয়ে একটি ব্যাখ্যা পেলে হয়তো মন্দ হতো না।\nকেউ কেউ বলেন, বঙ্গবন্ধুর আমালে তাহেরকে সেনাবাহিনী থেকে বরখাস্ত করা হয়েছিলো, কিন্তু ফাঁসী দেয়া হয়নি। আমি যতটুকু জানি, ভিন্নমত পোষনের জন্য তিনি নিজে থেকে অব্যাহতি নিয়েছিলেন। তাকে বরখাস্ত করা হয়নি। বঙ্গবন্ধুর আমলে তিনি কিন্তু কোনো অফিসারকে হত্যার অভিযোগে অভিযুক্তও ছিলেন না। নইলে একথা নিঃসন্দেহে দাবী করা যাবেনা যে, বঙ্গবন্ধু গুরু অপরাধে লঘুদন্ড দিয়ে রেহাই দিতেন। সিরাজ শিকদার ছাড়াও অসংখ্য জাসদকর্মী নিজেদের জীবন দিয়ে এ নির্মম সত্যটিই প্রমান করে গেছেন।\nযাই হোক, আবার শুরুর কথাটিতে ফিরে আসি। সকল হত্যারই বিচার হওয়া উচিত এবং যতো তাড়াতাড়ি তা হবে, ততোই মঙ্গল। তবে বিচার যেনো ন্যায় বিচার হয়, বিচারের নামে প্রহসন যেনো জনগণকে বারবার দেখতে না হয়, এই আমাদের কাম্য।\nএপ্রিল ২, ২০১১ Reply\nআমাদের বিচারিক প্রক্রিয়া খুবই ধীর ও এর সাথে জড়িতরা কম বেশি কোন এক পক্ষ দ্বারা প্রভাবিত হয়। তাই প্রভাবমুক্ত থেকে কর্ণেল তাহেরের সুষ্ঠু বিচার আমরা কি পাবো!\nতাহেরকে একটি বিচারের মাধ্যমে ফাঁসি দেয়া হয়েছে। সেটা গোপন হোক আর প্রকাশ্য হোক। সেটার নতুন তদন্ত ও বিচার হওয়া প্রয়োজন, ঠিক আছে। এখন প্রশ্ন হলো, তাহেরের বাহিনীর হাতে নিহত ৬০জনের মতো সেনা অফিসার হত্যার বিচার কি চাচ্ছেন? এধরনের হত্যাকান্ড চালানোর অপরাধে তাহেরের বিচার হওয়া কি প্রয়োজন নয়? সামরিক বাহিনীতে গোপন সংগঠন করে, অবৈধ তৎপরতা চালানোর বিচার হওয়া কি উচিত নয়?\nএপ্রিল ১, ২০১১ Reply\nএকটি হত্যাকান্ডের বিচার না হলে তা আরেকটি হত্যাকান্ডে উৎসাহ জোগায়। তাই প্রত্যেকটি হত্যাকান্ডের বিচার হওয়া উচিত।


ইংলিশ মিডিয়াকে মদরিচের জবাব | Noakhalirkatha24.com\nHome খেলাধুলা ইংলিশ মিডিয়াকে মদরিচের জবাব\nনিউজ ডেস্ক :: বিশ্বকাপ সেমিফাইনালে ক্রোয়েশিয়ার আত্মবিশ্বাসে ধাক্কা দিতে কম চেষ্টা করেনি ইংলিশ মিডিয়া। কিন্তু হলো হিতে বিপরীত। তাদের সমালোচনাকে শক্তিতে পরিণত করে ক্রোয়েটরা ইংল্যান্ডকে হারিয়ে উঠেছে ফাইনালে। সুযোগ পেয়ে সমালোচকদের জবাব দিতে পিছপা হলেন না অধিনায়ক লুকা মদরিচ।\nক্রোয়েশিয়ার ক্লান্ত হওয়া নিয়ে মিডিয়ার এই আলোচনাকে প্রেরণা হিসেবে নেওয়ার কথা জানালেন মদরিচ। ৩২ বছর বয়সী মিডফিল্ডার বলেছেন, ‘এই ম্যাচের আগে টেলিভিশনে তাদের সাংবাদিক ও বিশেষজ্ঞরা আমাদের ক্লান্ত বলছিল, আমরা নাকি প্রাণহীন। তাদের ভুল প্রমাণ করতে আমাদের আরও মরিয়া করে তুলেছিল ওইসব কথা। তাদের আরও বিনয়ী ও শিষ্ঠ হওয়া উচিত ছিল।\nএই ম্যাচকে সেরা বললেন মদরিচ, ‘আপনি যখন সেমিফাইনালে, তখন ক্লান্ত হওয়া অসম্ভব। আর্জেন্টিনার বিপক্ষে ম্যাচ বাদ দিলে এটা ছিল আমাদের সেরা খেলা। ২০ বছর আগে প্রথম সেমিফাইনালে ফ্রান্সের কাছে হেরে বিদায় নিয়েছিল ক্রোয়েশিয়া। এবার তাদের বিপক্ষে ফাইনাল নিশ্চিত করেছে তারা।\nএতদূর আসার জন্য দলকে যোগ্য মনে করছেন রিয়াল মাদ্রিদ মিডফিল্ডার, ‘এটা (ফাইনাল) আমাদের কাছে সবকিছু। আমাদের জন্য স্বপ্ন সত্যি হলো এবং ক্রোয়েশিয়ার সবার জন্য। এই বিশ্বকাপের আগে কেউ আমাদের সুযোগ দেখেনি। কিন্তু আমাদের মান, আকাঙ্ক্ষা, একতা ও লড়াই করার মানসিকতা দিয়ে আমরা ফাইনালে। আমি মনে করি এর যোগ্য আমরা।\nমুশফিকের ত্রিমুখী দায়িত্ব নিয়ে যা ভাবছে বিসিবি! পাকিস্তানে খেলবেন তামিম! বাংলাদেশে হতে পারে ২০২১ টি-টুয়েন্টি বিশ্বকাপ! ভারতকে হটিয়ে শীর্ষে ইংল্যান্ড; রেটিং বেড়েছে বাংলাদেশের


Distribution of Ayushman Bharat Yojana card is still on in Krishnanagar - Anandabazar\nসরেছে রাজ্য, তবু বিলোচ্ছে আয়ুষ্মান কার্ড\n১২ জানুয়ারি, ২০১৯, ০২:০৭:৪৪\nশেষ আপডেট: ১২ জানুয়ারি, ২০১৯, ০২:২৬:৪৮\nরাজ্যকে সম্পূর্ণ অন্ধকারে রেখে বাড়ি-বাড়ি ‘আয়ুষ্মান ভারত প্রকল্প’ নিয়ে চিঠি পাঠাচ্ছে কেন্দ্র। পৌঁছে যাচ্ছে নরেন্দ্র মোদীর ছবি দেওয়া স্বাস্থ্যবিমার কার্ড। সেই কার্ডে পশ্চিমবঙ্গের স্বাস্থ্যসাথী প্রকল্পের কোনও উল্লেখ নেই। অথচ, কেন্দ্রের সঙ্গে মউ সই করে ঠিক হয়েছিল, এ রাজ্যে ‘আয়ুষ্মান ভারত’ প্রকল্প মিশে যাবে রাজ্যের স্বাস্থ্যসাথীর সঙ্গে। প্রকল্পের নতুন নামকরণ হবে ‘আয়ুষ্মান ভারত স্বাস্থ্যসাথী’।\nরাজ্যকে ব্রাত্য রেখে স্বাস্থ্যবিমার যাবতীয় কৃতিত্ব মোদী সরকার এ ভাবে শুষে নেওয়ার চেষ্টা করছে বলে বৃহস্পতিবার রাগে ফেটে পড়েন মুখ্যমন্ত্রী মমতা বন্দ্যোপাধ্যায়। কৃষ্ণনগরের প্রশাসনিক সভায় সরাসরি প্রধানমন্ত্রীর নাম করে আক্রমণাত্মক মমতা বলেন, ‘‘সব কাজ আমরা করব, আর তুমি নরেন্দ্র মোদী দালালি করবে?’’ ওই মঞ্চ থেকেই আয়ুষ্মান ভারত প্রকল্প থেকে রাজ্যকে সরিয়ে নেওয়ার কথা ঘোষণা করেন মুখ্যমন্ত্রী। কিন্তু যে কার্ড নিয়ে এত কিছু মুখ্যমন্ত্রীর ঘোষণার পর দিনও জেলার সব প্রান্তে বিভিন্ন ডাকঘর থেকে সেই কার্ড বিলি হয়েছে।\nডাকঘর কেন্দ্রের অধীনে। কেন্দ্রের নির্দেশ তারা মানতে বাধ্য। ফলে চিঠি ও কার্ড বিলি তারা বন্ধ করতে পারে না। নদিয়া উত্তর পোস্টাল ডিভিশনের সুপার সুব্রত দত্ত কোনও মন্তব্য করতে না-চাইলেও অন্য এক কর্তার কথায়, “আমাদের দায়িত্ব তিঠি ও কার্ড বিলি করা। সেটা বন্ধ হবে না। তবে বিলিতে কোনও বাধা এলে বা প্রতিরোধ তৈরি হলে ঝুঁকিতে যাওয়া হবে না। তখন হয়তো থামাতে হবে।’’ অর্থাৎ আইনশৃঙ্খলা ব্যবস্থায় সমস্যা তৈরি না হলে বিলি চলবে। শুক্রবার শুধু নদিয়া উত্তর পোস্টাল ডিভিশনেই ৯৪০০ কার্ড বিলি হয়েছে, এবং তা হয়েছে নির্বিবাদে। দক্ষিণ ডিভিশনে একই ভাবে বাড়ি বাড়ি কার্ড গিয়েছে। কোথাও কোনও বাধা আসেনি।\nএখন রাজ্য সরকার বা প্রশাসনের ভূমিকা কী হবে? প্রকল্প থেকে রাজ্য সরে যাওয়ার পরেও কি কেন্দ্রের দেওয়া কার্ড এ রাজ্যে বিলি করতে দেওয়া হবে?\nপ্রশাসনিক কর্তা থেকে শুরু করে তৃণমূলের জেলা নেতা, কেউই এখন এর উত্তর জানেন না। প্রত্যেকেই নবান্নের নির্দেশের অপেক্ষায় রয়েছেন। যত ক্ষণ না নির্দেশ আসছে তত ক্ষণ চিঠি বিলি চলছে।\nজেলাশাসক সুমিত গুপ্ত এ ব্যাপারে কোনও মন্তব্য করতে চাননি। জেলা তৃণমূলের সভাপতি গৌরীশঙ্কর দত্ত বলছেন, “মুখ্যমন্ত্রী জানিয়েছেন, এই প্রকল্প থেকে রাজ্য সরকার নিজেকে সরিয়ে নিয়েছে। দলের ভূমিকা কী হবে সেটাও তিনি নির্দেশ দেবেন। এখনও কোন নির্দেশ আমরা পাই নি।” জেলা তৃণমূলের এক প্রবীণ নেতা অবশ্য হতাশ গলাতেই বলেছেন, ‘‘চিঠি আর কার্ড বিলি বন্ধ না হলে তো মোদীর যা প্রচার পাওয়ার পেয়ে যাবে। লোকে মনে করবে, মোদীই এই প্রকল্প চালাচ্ছেন।’’ আর এক নেতার কথায়, ‘‘ ডাকঘর কেন্দ্রীয় সংস্থা হওয়ায় তারা চিঠি বিলি নিজেরা বন্ধ করবে না। যদি ডাককর্মীদের কোথাও বাধা দেওয়া হয় একমাত্র তখন তাঁরা নিরস্ত হতে পারে। তখন আবার রাজ্যের দিকে আঙুল উঠবে যে তারা ইচ্ছে করে আইনশৃঙ্খলা ব্যবস্থায় বিঘ্ন ঘটাচ্ছে, মানুষকে বিমার সুবিধা পেতে বাধা দিচ্ছে। ফলে যা সিদ্ধান্ত নিতে হবে খুব ভেবেচিন্তে নিতে হবে।’’\n৩১ ডিসেম্বর নদিয়ায় ৭ লক্ষ ২০ হাজার আয়ুষ্মান ভারতের কার্ড ঢুকেছে ডাক বিভাগে। তার মধ্যে নদিয়া উত্তর পোস্টাল ডিভিশনে ৩ লক্ষ ৮০ হাজার ও দক্ষিণ ডিভিশনে ৩ লক্ষ ৪০ হাজার কার্ড ঢুকেছে। পর দিন থেকে জেলার চারশো ডাকঘরে তা পৌঁছে দেওয়া শুরু হয়। মমতার ঘোষণার আগে শুধু উত্তর পোস্টাল ডিভিশনেই ৭হাজার কার্ড বিলি হয়ে গিয়েছে।\nTAGS : Card Ayushman Bharat Yojana


আপডেট: ২৩ নবেম্বর ২০১৬ - ০১:০১ | প্রকাশিত: বুধবার ২৩ নবেম্বর ২০১৬ | প্রিন্ট সংস্করণ\nজাফর ইকবাল : বিশ্বের সবচেয়ে ঘনবসতিপূর্ণ দেশগুলোর মধ্যে একটি আমাদের প্রিয় বাংলাদেশ। আমাদের যেমন শুধু মানুষ আর মানুষ, এমনি অনেক দেশ আছে যেখানে মানুষের বসতি অনেক কম। এখানে প্রতি বর্গ কিলোমিটারে প্রায় ১১২০ জন মানুষ বাস করে, আশ্চর্য হলেও সত্য এই পৃথিবীতেই এমন অনেক দেশ রয়েছে যেখানে জনসংখ্যার ঘনত্ব প্রতি বর্গকিলোমিটারে ১ জনের চেয়েও কম! এরকম জনবিরল দেশের কথা শুনতে কার না আগ্রহ জাগে? তাই সারা বিশ্বের সবচেয়ে কম ঘনবসতি পূর্ণ ১০ টি দেশ নিয়ে সাজানো হয়েছে আজকের এই আয়োজন।\nমৌরিতানিয়া : পশ্চিম আফ্রিকায় সাহারা মরুর পাড়ে অবস্থিত মৌরিতানিয়া। বিশ্বের সবচেয়ে কম ঘনবসতি পূর্ণ দেশের তালিকায় রয়েছে ১০ম স্থানে। দেশটির পুরো নাম ইসলামিক রিপাবলিক অফ মৌরিতানিয়া। আয়তন ১,০৩০,০০০ বর্গকিমি যা মোটামুটি বাংলাদেশের মত ছয়টি দেশের আয়তনের সমান। কিন্তু জনসংখ্যা মাত্র ৪০ লাখ যা প্রায় ঢাকা শহরের মিরপুর এলাকার জনসংখ্যার সমান। মৌরিতানিয়া প্রাকৃতিক সম্পদে সমৃদ্ধ হলেও পশ্চিমের আটলান্টিক উপকূল টুকু ছাড়া বাকি দেশটুকু যেন পুরোটাই ধু ধু মরুভূমি। তাই মরুকন্যা মৌরিতানিয়ার জনসংখ্যার ঘনত্ব প্রতি বর্গকিলোমিটারে মাত্র ৩.৪ জন!\nসুরিনাম : বাংলাদেশের মানুষের কাছে সুরিনাম দেশটি খুব বেশি পরিচিত নয়। আর হবেই বা কেন দক্ষিণ আমেরিকার এই দেশটি প্রতিবেশী ব্রাজিলের মত তো আর ফুটবল পরাশক্তি নয়। সুরিনাম দক্ষিণ আমেরিকার সবচেয়ে ছোট দেশ। তবে এর আয়তন কিন্তু বাংলাদেশের চেয়েও বেশি! ১৬৫,০০০ বর্গকিমি আয়তনের দেশ সুরিনামের জনসংখ্যা মাত্র ৫৬৬,০০০! জনসংখ্যার ঘনত্ব হিসাব করলে প্রতি বর্গ কিলোমিটারে মাত্র ২.৯ জন মানুষ বাস করে সুরিনামে। মূলত দক্ষিণ আমেরিকার আদিবাসীদের নিয়ে গঠিত এই দেশটির উত্তরে আটলান্টিক মহাসাগর আর দক্ষিণে পুরোটাই আমাজন জঙ্গল। সুরিনামের রাজধানীর নামটিও কিন্তু বেশ অদ্ভুত। বলা বাহুল্য দেশের অর্ধেক মানুষই বাস করে রাজধানী “পারামারিবো”তেই। সুরিনামে গেলে দেখা মিলবে এরকম অনেকগুলো সমুদ্র সৈকতের যেখানে একদিকে আটলান্টিক আর অন্যদিকে আমাজন বন\nআইসল্যান্ড : ইউরোপের মূল ভূখণ্ড থেকে বিচ্ছিন্ন দ্বীপ আইসল্যান্ড। ছোট্ট কিন্তু অপূর্ব সুন্দর এই দশটি রয়েছে তালিকার ৮ম স্থানে। ২০১৬ ইউরোর মূলপর্বে খেলার সুবাদে আমাদের দেশের মানুষের কাছে আইসল্যান্ড এখন বেশ পরিচিত। আয়তন ১০৩,০০০ বর্গকিমি এবং জনসংখ্যা ৩০৯,৬৭২। আইল্যান্ডের জনসংখ্যার ঘনত্ব মাত্র প্রতি বর্গকিমি তে মাত্র ৩.১ জন । আইসল্যান্ডকে বলা হয় বজ্রপাতের দেশ। দেশটি সম্পর্কে আরেকটি কথা না বললেই নয় জনসংখ্যার ঘনত্বে পিছিয়ে থাকলে মাথাপিছু নোবেল পুরস্কার প্রাপ্তির হিসাবে আইসল্যান্ড সবার চেয়ে কিন্তু এগিয়ে! আইসল্যান্ডের থর্সমর্ক পর্বতের উপতক্যা যেখানে সবুজ মিশেছে নীলিমায়।\nঅস্ট্রেলিয়া : ক্রিকেট বিশ্বে একচেটিয়া আধিপত্য আর উন্নত জীবন যাত্রার কারণে অস্ট্রেলিয়া আমাদের দেশের মানুষের কাছে খুবই পরিচিত। অস্ট্রেলিয়ার কথা শুনলেই মনের অজান্তে আমাদের চোখে ভেসে ওঠে সিডনি অপেরা হাউজ, এমসিজি কিংবা ক্যাঙ্গারুর ছবি। তবে প্রায় আড়াই কোটি জনসংখ্যা থাকা সত্ত্বেও অস্ট্রেলিয়া এই তালিকায় জয়গা করে নিয়েছে তার আয়তনের বিশালত্বের কারণে। প্রায় ৭৬,৯০,০০০ বর্গকিমি আয়তনের দেশ অস্ট্রেলিয়া প্রায় ৫০টি বাংলাদেশের আয়তনের সমান। তাই জনসংখ্যার ঘনত্বও মাত্র প্রতি বর্গকিলোমিটারে মাত্র ৩.০৯ জন। অস্ট্রেলিয়ার দক্ষিণ উপকূল জুড়ে গড়ে উঠেছে মেলবোর্ন, সিডনি বা পার্থের মত শহর তবে উত্তর ও মধ্য অস্ট্রেলিয়ায় কিন্তু লাখ লাখ বর্গমাইল জুড়ে কেবল ধুধু মরুভূমি! মধ্য অস্ট্রেলিয়ায় গেলে চোখে পড়বে এ রকম ধু ধু প্রান্তর।\nফ্রেঞ্চ গায়ানা : এই তালিকায় ৬ষ্ট স্থানে রয়েছে ফ্রেঞ্চ গায়ানা। ফ্রান্সের অধীনে থাকা এই দেশটির আয়তন ৮৩,৫৩৪ বর্গকিমি এবং লোকসংখ্যা আড়াই লাখের মত। প্রতি বর্গকিলোমিটারে এখানে মাত্র তিনজন মানুষ বাস করে। দক্ষিণ আমেরিকায় অবস্থিত ফ্রান্সের এই উপনিবেশটি কিন্তু সুরিনামের প্রতিবেশী।\nনামিবিয়া : দেশটির সাথে আমাদের অনেকেরই পরিচয় ক্রিকেট খেলুড়ে দেশ হিসাবে। দক্ষিণ আফ্রিকার প্রতিবেশী দেশ নামিবিয়ার আয়তন যা প্রায় পাঁচটা বাংলাদেশের সমান তবে জন সংখ্যা মাত্র। জনসংখ্যার ঘনত্ব প্রতিবর্গ কিলোমিটারে মাত্র নামিব ও কালাহারি মরুভূমির মাঝখানে অবস্থিত দেশটিতে বৃষ্টিপাতের পরিমাণ সাব-সাহারা অঞ্চলের মধ্যে সর্বনিম্ন!\nমঙ্গোলিয়া: নামটা শুনে নিশ্চয়ই চোখের সামনে ভেসে উঠছে দুর্ধর্ষ যোদ্ধা চেঙ্গিস খানের ছবি! পৃথিবীর ইতিহাসে সবচেয়ে বড় সাম্রাজ্যের মালিক ছিল কিন্তু এই মঙ্গোলরাই। উত্তরে ইউরেশিয়ার স্তেপ এবং দক্ষিণে গোবী মরুভূমির মাঝখানে অনবাদি এই দেশটি প্রাচীনকাল থেকে যাযাবর অশ্বারোহীদের বিচরণক্ষেত্র। বলা হয়ে থেকে মোঙ্গল শিশুদের জন্মই হয় ঘোড়ার উপর আর ঘোড়ার উপরই কাটে তাদের সারা জীবন। ১,৫৬৬,০০০ বর্গ কিলোমিটার আয়তনের এই দেশটির জনসংখ্যা মাত্র ত্রিশ লাখ। জনসংখ্যার ঘনত্ব প্রতি বর্গকিলোমিটারে মাত্র ২ জন যা সার্বভৌম দেশগুলোর মধ্যে সবচেয়ে কম!\nপিটকেয়ার্ন্স আইল্যান্ড : চার্লস নর্ডহফ এবং জেমস নর্মানহলের বিখ্যাত উপন্যাস “পিটকেয়ার্ন্স আইল্যান্ড” দ্বীপটিকে পরিচিত করেছে লক্ষ পাঠকের কাছে। এই সিরিজের বাকি দুটি উপন্যাস “মেন ইগেনস্ট সি” এবং “মিউটিনি অন বাউন্টি” (বাংলায় বাউন্টিতে বিদ্রোহ নামেই পরিচিত উপন্যাসটি)। দিগন্ত বিস্তৃত প্রশান্ত মহাসাগরের মাঝখানের এই ছোট্ট দ্বীপটির আয়তন মাত্র ৫০ বর্গকিমি। তবে অবাক করা ব্যাপার হল ইংল্যান্ডের অধীনে থাকা এই দ্বীপের জনসংখ্যা মাত্র ৪৭ জন। তাই প্রতি বর্গ কিলোমিটারে এই দ্বীপের এক জনেরও কম মানুষ বাস করে।\nফকল্যান্ড দ্বীপপুঞ্জ : বলা হয়ে থাকে ফকল্যান্ড দ্বীপের জন্য ম্যারাডোনার “ঈশ্বরের হাত” এর অবতারণা। ১৯৮৬ সালের বিশ্বকাপ সেমিফাইনালে ইংল্যান্ডের বিপক্ষে খেলতে নেমে তিনি হাত দিয়ে যে বিতর্কিত ম্যাচ উইনিং গোলটি করেন, সেটা আজও “হ্যান্ড অফ গড” নামে জনপ্রিয় হয়ে আছে কোটি ভক্তের মানসপটে। খোদ আর্জেন্টিনায় এই গোলটিকে দেখা হয় ইংল্যান্ডের কাছে ফকল্যান্ড যুদ্ধে হারের বদলা হিসাবে। দীর্ঘদিন মালিকানা দাবি করে আসা আর্জেন্টিনা ১৯৮২ সালে ইংল্যান্ডের কাছে যুদ্ধে হেরে দ্বীপপুঞ্জটিও হারায়। উল্লেখ্য, আর্জেন্টিনার দক্ষিণে অবস্থিত এই দ্বীপপুঞ্জের অবস্থান দক্ষিণ মেরুর কাছাকাছি। তেল সমৃদ্ধ ফকল্যান্ড দ্বীপপুঞ্জের আয়তন প্রায় ১২,২০০ বর্গকিমি। জনসংখ্যা মাত্র তিন হাজার। জনসংখ্যার ঘনত্ব প্রতিবর্গ কিলোমিটারে মাত্র ২৬ জন।\nগ্রীনল্যান্ড : সবচেয়ে কম ঘনবসতিপূর্ণ দেশের তালিকায় সবার উপরে জায়গা করে নিয়েছে গ্রীনল্যান্ড। পৃথিবীর সর্ববৃহৎ এই দ্বীপটি কিন্তু সার্বভৌম নয়, ডেনমার্কের একটি অঙ্গরাজ্য মাত্র। সাড়ে ২১ লাখ বর্গকিমি আয়তনের এই দ্বীপটিতে বাস করে মাত্র ৫৭ হাজার মানুষ। জনসংখ্যার ঘনত্ব প্রতিবর্গকিলোমিটারে মাত্র .০৩। যার মানে দাঁড়ায় এই দ্বীপের প্রতি ৩৩ বর্গকিলোমিটারে মাত্র ১ জন মানুষ বাস করে। পূর্বে আর্কটিক সাগর থেকে পশ্চিমে কানাডা পর্যন্ত বিস্তৃত সুবৃহৎ। এই দ্বীপটি বছরের বড় একটা সময় বরফেই ঢাকা থাকে। এই গ্রীনল্যান্ডে গেলে হয়তো মানুষের পরিবর্তে আপনার দেখা হয়েও যেতে পারে শ্বেত ভল্লুকের সাথে!


'দুর্নীতির পর্দা ফাঁস', গোয়ার মুখ্যমন্ত্রীকে পদত্যাগের 'আল্টিমেটাম' তৃণমূলের - Derek o brien in behalf of TMC asks BJP leader and GOA CM to resign in next 72 hours, Bangla News\nবাংলা নিউজ > ঘরে বাইরে > 'দুর্নীতির পর্দা ফাঁস', গোয়ার মুখ্যমন্ত্রীকে পদত্যাগের 'আল্টিমেটাম' তৃণমূলের\nডেরেক ও'ব্রায়েন (ছবি সৌজন্যে টুইটার)\n'দুর্নীতির পর্দা ফাঁস', গোয়ার মুখ্যমন্ত্রীকে পদত্যাগের 'আল্টিমেটাম' তৃণমূলের\n১ মিনিটে পড়ুন . Updated: 26 Oct 2021, 09:24 AM IST\nএকের পর এক দুর্নীতির অভিযোগ সামনে আসতেই ডেরেক ও'ব্রায়েন গোয়ার মুখ্যমন্ত্রীকে আল্টিমেটাম দিয়েছেন পদত্যাগ করার।\nগোয়া সরকারের বিরুদ্ধে দুর্নীতির অভিযোগ এনে গোয়ার রাজনীতিতে ঝড় তুলেছেন রাজ্যের প্রাক্তন রাজ্যপাল সত্যপাল মালিক। প্রমোদ সাওয়ান্তের সরকারের বিরুদ্ধে একের পর এক দুর্নীতির অভিযোগের পর গোয়ার বিরোধী দলগুলি প্রমোদ সাওয়ান্তের পদত্যাগের দাবি তুলেছে। কংগ্রেস নেতা এবং বিধানসভায় বিরোধী দলের নেতা দিগম্বর কামাত বলেন যে রাজ্যপালের অভিযোগের পরে সাওয়ান্তের সরকার চালিয়ে যাওয়ার কোনও নৈতিক অধিকার নেই। এদিকে এই আবহে রাজনৈতিক ফায়দা তুলতে ময়দানে ঝাঁপিয়েছে তৃণমূলও। এই বিষয়ে একটি টুইট করে ডেরেক ও'ব্রায়েন গোয়ার মুখ্যমন্ত্রীকে আল্টিমেটাম দিয়েছেন পদত্যাগ করার।\nডেরেক বলেন, 'বিজেপির নিয়োগ করা মেঘালয়ের রাজ্যপাল তথা গোয়ার প্রাক্তন রাজ্যপাল বললেন যে গোয়া সরকার, গোয়ার মুখ্যমন্ত্রী একটি দুর্নীতিগ্রস্ত সরকার চালায়। সব স্তরে এই সরকার দুর্নীতিগ্রস্ত। তিনি (রাজ্যপাল সত্যপাল মালিক) কোভিড, রাস্তা নির্মাণসহ সব বিষয়ে দুর্নীতির কথা বলেছেন। আর এটা বলেছেন কে? বিজেপি সরকারের নিয়োগ করা মেঘালয়ের বর্তমান রাজ্যপাল।'\nতৃণমূল নেতা আরও বলেন, 'মেঘালয়ের রাজ্যপাল সেই সময়কার কথা বলছেন যখন তিনি একবছরের জন্য গোয়ায় ছিলেন। আপনারা কী এই পরিস্থিতিটা বুঝতে পারছেন? আর তিনি দাবি করেছেন যে এই কারণে (দুর্নীতি নিয়ে প্রশ্ন করা) তাঁকে মেঘালয়ে পাঠানো হয়। তাঁর (রাজ্যপাল সত্যপাল মালিক) উচিত ছিল বিজেপি সরকারকে ও মুখ্যমন্ত্রীকে বরখাস্ত করা।'\nডেরেকের হুঁশিয়ারি, 'তৃণমূল কংগ্রেস এবং ১৫ লক্ষ গোয়াবাসীর তরফে আমাদের দাবি যে গোয়ার মুখ্যমন্ত্রীকে পদত্যাগ করতে হবে আগামী ৭২ ঘণ্টার মধ্যে। সুপ্রিম কোর্টের বিচারপতির তত্ত্বাবধানে উচ্চ স্তরের বিচার বিভাগীয় তদন্ত করতে হবে এই অভিযোগের। এটা খুবই গুরুতর একটা বিষয়। আমার মনে হয় না ১৯৪৭ সালে দেশ স্বাধীন হওয়ার পর এমন কোনও ঘটনা ঘটেছে। একজন রাজ্যপাল মুখ্যমন্ত্রীর দুর্নীতির প্রসঙ্গে মুখ খুলেছেন।'\ntrinamool congress derek o'brien pramod sawant bjp goa


অভিনেতা কেভিন ম্যাককিড, দ্য ম্যাকালান মাস্টার - সেলিব্রিটি,\nপরিবারের সবাই কতদিন দৌড়েছিল\nবৃষ রাশি এবং মকর পুরুষের অভিজ্ঞতা\nবৃষ রাশি এবং মকর পুরুষ\nআমেরিকান তৈরি স্কচ\nঅতিরিক্ত শুকনো শ্যাম্পেন মানে কি?\nঅভিনেতা কেভিন ম্যাককিড, দ্য ম্যাকালান মাস্টার\nকিশোর বয়সে কেভিন ম্যাককিড স্কোরল্যান্ডের ক্রেইগল্যাচি-র দ্য ম্যাক্যালান ডিস্টিলিতে ফ্লোর সরিয়ে জঞ্জাল সংগ্রহ করেছিলেন। 39 বছরের অ্যাবিসির গ্রে'স অ্যানাটমির তারকা কখনও কল্পনাও করতে পারেননি যে 21 বছর পরে তিনি ম্যাক্যালান সিঙ্গল-মাল্ট স্কচের বোতলগুলিতে প্রদর্শিত হবে। তিনি কখনই ভাবেননি যে তিনি দ্য ম্যাক্যালান মাস্টার্স অফ ফটোগ্রাফি সিরিজের তৃতীয় কিস্তির জন্য বিখ্যাত ফটোগ্রাফার অ্যানি লেইবোভিটজের বিষয় হবেন। 1000 টি সীমিত সংস্করণের বোতলগুলিতে নিউ ইয়র্ক সিটির আশেপাশে ম্যাককিডের চারটি প্রতিকৃতি রয়েছে, যা নতুন ক্যাস-শক্তি হুইস্কির সারাংশটি দৃশ্যমানভাবে বিচ্ছুরিত করে।\nওয়াইন উত্সাহী ম্যাককিডের সাথে তাঁর পছন্দের চুমুকগুলি, প্রফুল্লতা প্রকল্প এবং তার গাওয়ার কেরিয়ার সম্পর্কে কথা বলতে বসেছিলেন।\nওয়াইন উত্সাহী : আপনি কীভাবে এই প্রকল্পের জন্য ম্যাক্যালান ডিস্টিলারিটির সাথে জড়িত ছিলেন তা বলুন।\nকেভিন ম্যাককিড: আমি অভিনেতা হওয়ার আগে কয়েক বছর আগে এটি শুরু হয়েছিল, তবে সম্প্রতি লন্ডন থেকে আমার এক বন্ধুর কাছ থেকে আমার একটি ই-মেইল পেয়েছিল যে বলেছিল যে 'ম্যাক্যালান ডিস্টিলারিতে কাজ করে এমন লোকের সাথে আমার বিয়ার হচ্ছে এবং তারা চায় কয়েক বছর আগে আপনি ম্যাক্যালান-এ সত্যই কাজ করেছেন কিনা তা জানুন Next 'পরবর্তী জিনিসটি আমি জানি, আমি এ্যানি লেইবোভিত্জের সাথে এই জিনিসটি করার সুযোগ পাচ্ছি। আপনি যখন অ্যানি লাইবোভিত্জের সাথে কাজ করার এবং দ্য ম্যাক্যালানকে উপস্থাপন করার সুযোগ পান years এমন একটি জায়গা যা আমি বহু বছর এবং বছর আগে সত্যই কাজ করেছি — এটি কোনও বুদ্ধিমান নয়।\nডব্লিউই : অ্যানি লাইবোভিত্জের সাথে কীভাবে কাজ করবেন?\nকেএম: বিস্ময়কর। আমি এ নিয়ে নার্ভাস হয়ে গিয়েছিলাম কারণ এটি অ্যানি লাইবোভিত্জ এবং আপনি উদ্বিগ্ন যে তিনি আপনাকে অপছন্দ করবেন। ল্যাকস [লস অ্যাঞ্জেলেস আন্তর্জাতিক বিমানবন্দর] ক্লান্ত হয়ে আমি রেড-আই ফ্লাইটটি থেকে নামলাম এবং নিউইয়র্কের উপকূলবর্তী এই জায়গায় আমি সকালে পাঁচটায় গাড়ি থেকে নেমে পড়লাম, এবং অ্যানি বলেছিলেন, ‘তিনি নিখুঁত দেখছেন। কেউ তাকে স্পর্শ করেনি। সে দেখতে দুর্দান্ত দেখাচ্ছে ’'তিনি যা চেয়েছিলেন তা হ'ল authentic এই ধরণের সত্যতা এবং আমরা সত্যিই তা বন্ধ করে দিয়েছি। তিনি যেভাবে কাজ করছেন এবং তার ক্রুদের এই পরিবেশটি তৈরি করার জন্য দেখছেন, সিনেমার সেটটির মতো যা অনুভূত হয়েছিল তা হ'ল আমি সত্যিই হতবাক হয়ে গিয়েছিলাম। আমি বুঝতে পেরেছি যে আমি কেবল এটি নিজেই এনেছি। আমার যতটুকু সম্ভব আমার হওয়া দরকার, কারণ এই সমস্ত লোকেরা এই অঙ্কুরটি তৈরি করেছিল এবং আমার কাজটি উপস্থিত ছিল।\nডব্লিউই : চারটি প্রতিকৃতির মধ্যে কোনটি আপনার প্রিয়?\nকেএম: এটি একটি কঠিন। ক্রিসলার বিল্ডিংয়ের একটি কারণ, চূড়ান্ত শটের পরে অ্যানি আমার স্ত্রী এবং আমার বাচ্চাদের সেখানে উপস্থিত করেছিলেন এবং আমরা একটি পারিবারিক প্রতিকৃতি তৈরি করেছি, তাই সংবেদনশীল কারণে, এটি আমার প্রিয় শট।\nডব্লিউই : আপনি যে কোনও রাতে বাড়িতে থাকাকালীন সাধারণত কী পান করেন?\nকেএম: আমি ম্যাক্যালান পান করি এবং আমি কেবল এটি বলছি না। এটি সাধারণত ম্যাকালান 12 বছরের পুরানো হাইল্যান্ডের একক মাল্ট স্কচ হুইস্কি। আমি ব্যয়বহুলদের জন্য যাব না। এবং মাঝে মাঝে আমার কাছে কিছু রেড ওয়াইন থাকে।\nডব্লিউই : আপনার প্রিয় প্রফুল্লতা এবং খাবারের জুটি কী?\nকেএম: হ্যাগিস এটি হাগিস হতে হবে। নীচস [রুটবাগা] এবং টেটিস [আলু] সহ স্কচ — হগিস [ভেড়ার অঙ্গগুলি টুকরো টুকরো করে পেঁয়াজ, ওটমিল এবং বিভিন্ন মশলা দিয়ে রান্না করা এবং সসেজ আবরণে পরিবেশন করা উচিত should একটি খাঁটি স্কটিশ থালা।\nডব্লিউই : আপনি সবেমাত্র একটি অ্যালবাম প্রকাশ করেছেন, স্পাইসাইড সেশনস , আইটিউনস এ। অ্যালবাম সম্পর্কে আমাদের বলুন।\nকেএম: স্পাইসাইড হ'ল নিকটবর্তী অঞ্চল যেখানে ম্যাক্যালান সহ সমস্ত হুইস্কি ডিস্টিলারিগুলি অবস্থিত। তারা স্পাইসাইড মল্ট হুইস্কি বলে কারণ তারা নদীর গতি নদীর পাশে রয়েছে। আমরা পুরানো স্কটিশ লোক সুরের এই অ্যালবামটি রেকর্ড করতে গত ক্রিসমাসে রিভার স্পাইতে একটি বাড়ি ভাড়া নিয়েছিলাম। সমস্ত উপার্জন বাচ্চাদের তহবিল সংরক্ষণ করুন, এবং এটি দুর্দান্তভাবে সম্পন্ন হয়েছে। এটি আইটিউনস ওয়ার্ল্ড মিউজিক চার্টের প্রথম স্থান ছিল। এটি খুব তৃণমূল, কোনও রেকর্ড লেবেল জড়িত নেই, এবং এটি একটি খুব স্কটিশ প্রকল্প। মনে হচ্ছে এটি আমার কাছে স্কটিশ হওয়ার বছর।\nডব্লিউই : আজকাল আপনার আইপডে আপনি কী শুনছেন?\nকেএম: নতুন ম্যামফোর্ড অ্যান্ড সন্স অ্যালবাম, বাবেল , যা দুর্দান্ত। আমি আসলে পিটার গ্যাব্রিয়েলকে সম্প্রতি হলিউডের বাউলে দেখেছি — আমি একজন বিশাল পিজি ফ্যান — এবং এই ধরণের আমাকে উড়িয়ে দিয়েছে। পিটার গ্যাব্রিয়েলকে সরাসরি দেখতে পাওয়া আমার জীবনের অন্যতম উচ্চাকাঙ্ক্ষা ছিল এবং অপরটি অ্যানি লাইবোভিত্জের সাথে কাজ করা ছিল।\nডব্লিউই : ডঃ ওভেন হান্টের অবস্থা কী গ্রের শারিরবিদ্যা এই দিনগুলি, এবং এরপরে কী হবে?\nকেএম: ওভেন হান্ট একটি কঠিন মরসুম হতে চলেছে। এটি তার জন্য সত্যিই কঠিন হতে চলেছে। ক্রিস্টিনার সাথে তার সম্পর্কের ক্ষেত্রে তাকে পেশাদারি এবং আবেগগতভাবে চ্যালেঞ্জ দেওয়া হচ্ছে। তিনি তার জন্য লড়াই করতে চান, তবে জিনিসগুলি পরিবর্তিত হয় যা তাদের বিবাহে সবকিছু আরও জটিল করে তোলে। এবং পেশাগতভাবে, বিষয়গুলি তার জন্য সত্যই কঠিন হয়ে যায়। তিনি এমন একটি জায়গায় পৌঁছেছেন যা তার পক্ষে [সার্জারি] প্রধান হিসাবে অসুবিধা সৃষ্টি করে।\nডব্লিউই : বড় পর্দায় আপনাকে দেখার জন্য আমরা কী অপেক্ষায় থাকতে পারি?\nকে.এম .: গত গ্রীষ্মে আমি একটি সিনেমা করেছি একটি উজ্জ্বল দিন আসে লন্ডনের একটি বন্ড স্ট্রিটের গহনা শপের জন্য হিস্ট মুভি সেট করেছে, যার জন্য আমি খুব গর্বিত। এটি একটি স্বল্প বাজেটের, স্বাধীন চলচ্চিত্র যা [ডিভিডি তে] 13 নভেম্বর, 2012-এ প্রকাশিত হয়েছিল।


কিভাবে রেঞ্জ ট্রেডিং করা হয় - কিভাবে ফরেক্সে উপার্জন করবেন\nজানুয়ারী 20, 2019 ফরেক্সে সফলতা লেখক স্বর্ণা মৈত্র 59782 দর্শকরা\nডিএসই টেকসই উন্নয়নে বিশ্বাসী। ডিমিউচ্যুয়ালাইজেশন পরবর্তী ঢাকা স্টক এক্সচেঞ্জের পণ্যের বৈচিত্রতা আনয়নে কিভাবে রেঞ্জ ট্রেডিং করা হয় নতুন প্রোডাক্ট এক্সচেঞ্জ ট্রেডেড ফান্ড শিগরিরই চালু হবে।\nডিএনএ -606২9 [অ্যাডব্লকার] সেটিংস: তালিকা সর্বদা "আমদানি করা" রাখে\nতবে কিভাবে রেঞ্জ ট্রেডিং করা হয় এই সূচকে গত বছরের তুলনায় এগিয়ে গেছে বাংলাদেশ। (খ) কর্মকর্তা ও কার্যনির্বাহী সংসদ সদস্যদের জন্য ত্রি-বার্ষিক ৫০.০০ (পঞ্চাশ) টাকা চাঁদা।\nআমিও শুনেছি, Club Asteria scam হইতে দেরি নাই নাকি…।। আসল কথা উপরওয়ালা জানে।\nসমাজসেবা অধিদফতরের কার্যক্রম শাখা এ কার্যক্রমটি বাস্তবায়ন করে থাকে। পরিচালক (কার্যক্রম) এর নেতৃত্বে অতিরিক্ত পরিচালক, উপপরিচালক, সহকারী পরিচালক, সমাজসেবা অফিসার সদর দপ্তর পর্যায়ে এবং মাঠপর্যায়ে জেলা সমাজসেবা কার্যালয়ের উপপরিচালক এ কার্যক্রম বাস্তবায়নের সাথে সংশ্লিষ্ট। জেলা পর্যায়ের উপপরিচালক ও সহকারী পরিচালক মাঠ পর্যায়ের কার্যক্রম তদারকি এবং মাঠ পর্যায় ও সদর দপ্তরের মধ্যে সমন্বয় সাধন করে থাকেন। মাঠ পর্যায়ে উপজেলা সমাজসেবা অফিসার ও শহর সমাজসেবা অফিসারগণ সংস্থার কার্যক্রম তদারকি করেন। ১১. বিদেশে কালো টাকা লুকিয়ে রেখে ধরা পড়লে ৭ বছর পর্যন্ত কারাদণ্ড হতে পারে\nপ্রথম আমূল পদ্ধতি প্রায়ই উদ্যোক্তাদের যারা সংজ্ঞা দ্বারা, আপনি উপার্জন করতে পারেন কি, যেখানে চলতি মূলধন এটি সিদ্ধান্ত নেওয়ার বিনামূল্যে হয় বিষয়শ্রেণীতে অন্তর্ভুক্ত মজুরি-উপার্জনকারী থেকে একটি রূপান্তরটি জড়িত থাকে, কি পণ্য উত্পাদন বা পুনর্বিক্রয়, ইত্যাদি। ডি এই পথটি উচ্চ আয় অথবা মোট হতে পারে সর্বনাশ - এই বাণিজ্যের আইন। নতুন কি আছে সংস্করণ 1.0.3 / 1.1.0 RC4।\n2.1.3 মিটার সার্টিফিকেশন সম্পর্কিত তথ্য এভিএলজি 41115২.020 এফএ-তে দেওয়া হয়। স্ক্রিনশট শুধুমাত্র বিষয় যা কিভাবে রেঞ্জ ট্রেডিং করা হয় আপনি otzovike লিখতে পারেন একটি ছোট অংশ দেখায়। সাধারণত, প্রতিক্রিয়া ভ্রমণ করতে জামাকাপড় থেকে কিছু কথা হতে পারে।\n17. কার্টার জি। কার্যকরী বিজ্ঞাপন। ছোট উদ্যোগের জন্য গাইড: ট্রান্স। ইংরেজি / টট থেকে। এড। ই এম পেনকোভা-এম।: অগ্রগতি, 1991। ইংরেজ শাসনে ভারতবর্ষের সর্বত্র এভাবে গড়ে উঠেছে শ্রমিক আন্দোলন, আর সেই উদ্দেশ্যে তৎপর সংগঠন। কৃষিপ্রধান পূর্ববঙ্গেও চটকল, বস্ত্রকলসহ শিল্পকারখানায় শ্রমিকদের মধ্যে দাবি আদায়ে গড়ে তুলেছে উল্লিখিত রাজনৈতিক সংগঠনগুলো। মালিক ও তাদের পৃষ্ঠপোষক শাসকশ্রেণির সঙ্গে এ লড়াই মোটেই সহজ ছিল না, এখনো নয়।\nব্যক্তিগত অ্যাকাউন্টের মাধ্যমে টিপি পরিবর্তন করা যেতে পারে। এখানে আপনি কয়েকটি কী টিপে কিভাবে রেঞ্জ ট্রেডিং করা হয় টিপি বন্ধ করতে পারেন। নিম্নরূপ TP পরিবর্তন বা পরিবর্তন করার জন্য একটি বিস্তারিত অ্যালগরিদম। পরবর্তী অংশগুলি সহজে বুঝার জন্য সহায়তাকারী পোস্টগুলো হলঃ\nহাত বেঁধে দেওয়ার সময় হাত মুষ্টিবদ্ধ করে যতটা বেশি সম্ভব জায়গা নিয়ে রাখুন, যাতে মুষ্টি ছেড়ে না দিয়ে বাঁধন ঢিলে হয়ে পড়ে৷ মুষ্টিবদ্ধ করে থাকার সময় জোরে জোরে শ্বাস নিলে বুকের প্রস্থ বেড়ে যেয়ে আরেকটু স্পেস তৈরি হয়। আর আপনার হাত যদি প্লাস্টিকের টেপ দিয়ে বাঁধা থাকে, তাহলে হাত কিভাবে রেঞ্জ ট্রেডিং করা হয় ধীরে ধীরে উপরের দিকে তুলে দুই দিকে চাপ দিতে হবে, যাতে টেপ খুব দ্রুত ছিঁড়ে যায়। অতীত কোড ধাপে ক্ষমতা - ডিবাগাররা আপনাকে পূর্ববর্তী কোডটি বাদ দেওয়ার অনুমতি দেবে যা আপনি চালাতে চান না। সত্য, আপনি নিজেও এটি নিজে করতে পারেন তবে এটি আপনাকে আরো ইনজেকশন করতে হবে।


ইবাদত কবুল হয় যে গুণের মাধ্যমে : অন্য দিগন্ত\nইবাদত কবুল হয় যে গুণের মাধ্যমে\nড. আবদুল কাদের | May 21, 2020 05:35 am\nইবাদত কবুল হয় যে গুণের মাধ্যমে - সংগৃহীত\nমহান আল্লাহ মানবজাতিকে একমাত্র তার ইবাদত করার জন্য সৃষ্টি করেছেন। আল্লাহর যাবতীয় আদেশ পালন করা ও নিষেধসমূহ বর্জন করাকে ইবাদত বলা হয়। মহান আল্লাহর কাছে বান্দাহর কাজ গ্রহণযোগ্য হওয়ার পূর্বশর্ত হলো একনিষ্ঠভাবে একমাত্র আল্লাহর সন্তুষ্টির উদ্দেশ্যে কাজ করা। আর এটি যে গুণের মাধ্যমে অর্জিত হয় তা হলো ইখলাস।\nইখলাসের অর্থ সন্দেহমুক্তভাবে আত্মসমর্পণ করা, আনুগত্য করা, আল্লাহ সন্তুষ্টির উদ্দেশ্যে কোনো কাজ করা, রিয়া বা অহঙ্কার প্রদর্শন না করা। মহান আল্লাহ নিজেই ইখলাসের সাথে ইবাদত করার নির্দেশ দিয়েছেন। আল্লাহ বলেন, ‘তাদেরকে এছাড়া আর কোনো নির্দেশ করা হয়নি যে তারা খাঁটি মনে আল্লাহর ইবাদত করবে, নামাজ কায়েম করবে এবং জাকাত দেবে। এটাই ধর্ম। (সূরা আল বাইয়্যেনাহ : ৫)\nইখলাস হলো ইবাদতের আত্মা বা রুহ এবং দ্বীনের অন্যতম উদ্দেশ্য। মানুষের শরীরে আত্মা না থাকলে যেমন এর কোনো মূল্য থাকে না, তেমনি ইখলাসবিহীন ভালো কাজ অর্থহীন। বলিষ্ঠ একনিষ্ঠতা বান্দাহর সাথে আল্লাহর সম্পর্ক বৃদ্ধিতে সহযোগিতা করে এবং দুর্বল ইখলাস আল্লাহর সাথে সম্পর্ক বৃদ্ধির পথে অন্তরায় সৃষ্টি করে। রাসূল সা: বলেন, ‘তোমার দ্বীনকে একনিষ্ঠ করো, অল্প আমলই নাজাতের জন্য যথেষ্ট হবে।’ (বায়হাকি, শুআবুল ঈমান : ৬৮৫৯)\nইখলাস হলোÑ যেখানে কোনো প্রকার প্রদর্শনেচ্ছা বা লোক দেখানো উদ্দেশ্য হবে না, কোনো সন্দেহও যুক্ত হবে না, সব ভালো কাজের পুরস্কার একমাত্র আল্লাহর কাছে প্রত্যাশা করবে এবং কাজটি তার নির্দেশিত পন্থায় সম্পন্ন হবে।\nমহান আল্লাহ বান্দাহর আকৃতির দিকে তাকান না। তিনি তার অন্তরের উদ্দেশ্য বিবেচনা করেন। ফলে বান্দাহর উচিত কোনো নেক কর্ম বৈষয়িক কোনো সুবিধা অর্জনের উদ্দেশ্যে না করে একমাত্র মহান রবের সন্তুষ্টির উদ্দেশ্যে করা। সব নবী-রাসূল বৈষয়িক প্রতিদান লাভের প্রত্যাশা ছাড়াই দাওয়াতি কাজ আঞ্জাম দিয়েছেন। কুরআনে এসেছে ‘হে আমার সম্প্রদায়! আমি তোমাদের কাছে এর কোনো মজুরি চাই না; আমার মজুরি তারই কাছে যিনি আমাকে সৃষ্টি করেছেন; তবু তোমরা কেন বুঝ না?’ (সূরা হুদ : ৯০)\nদান সদকার ক্ষেত্রেও আমাদের আল্লাহ অনুগ্রহ লাভের আশা করতে হবে। লোক দেখানো মনোভাব রাখা যাবে না। পুণ্যবান লোকদের গুণাবলি বর্ণনা করতে গিয়ে মহান আল্লাহ বলেন, ‘আর তারা মহব্বত থাকা সাপেক্ষে অভাবগ্রস্ত, ইয়াতিম এবং বন্দীকে খাবার দান করে এবং বলে শুধু আল্লাহর সন্তুষ্টি লাভের উদ্দেশ্যে আমরা তোমাদের দান করি। আমরা তোমাদের কাছ থেকে প্রতিদান চাই না, কৃতজ্ঞতাও নয়। (সূরা দাহর : ৮-৯)\nশুধু দান সদকা নয়; বরং আল্লাহর রাস্তায় জীবন দান, ইলম অর্জনের মতো মহৎ কাজও ইখলাস ব্যতীত আল্লাহ গ্রহণ করবেন না। হাদিসে এসেছে, রাসূল সা: বলেন, ‘কিয়ামতের দিন প্রথম শহীদের বিচার ফয়সালা করা হবে। তাকে নিয়ে আসা হবে এবং সব নিয়ামত সম্পর্কে জানিয়ে দেয়া হবে। ফলে তিনি তা চিনতে পারবেন। তারপর জিজ্ঞেস করা হবে তুমি কী করেছ? সে বলবে, আমি সেখানে যুদ্ধ করেছি এমনকি শেষ পর্যন্ত শহীদ হয়েছি। তাকে বলা হবে তুমি মিথ্যা বলেছ, তুমি যুদ্ধ করেছ যেন লোকেরা তোমাকে বীর বলে। অতঃপর আদেশ করা হবে তাকে টেনে জাহান্নামে নিক্ষেপ করার জন্য। এরূপে পর্যায়ক্রমে লোক দেখানো আলিম ও দানশীল ব্যক্তিদের উপস্থিত করা হবে এবং প্রশ্ন করা হবে। আর প্রত্যেকে জাহান্নামে নিক্ষিপ্ত হবে। (সহিহ মুসলিম : ৫০৩২)। মূলত নিষ্ঠা ও নিয়তের বিশুদ্ধতা না থাকায় তাদের এ পরিণাম।\nইখলাসের বিপরীত শব্দ হলো রিয়া বা প্রদর্শনেচ্ছা, লৌকিকতা বা লোক দেখানো কর্ম। এটি বিভিন্ন অঙ্গপ্রত্যঙ্গ, পোশাক পরিচ্ছদ, কথা-বার্তা ও কর্মের ধরনের মাধ্যমে প্রকাশ পায়। ফলে ভালো কাজের উদ্দেশ্য থাকে মানুষের প্রশংসা অর্জন। রিয়া মানুষের আমলগুলো ধ্বংস করে দেয়; আল্লাহর অসন্তুষ্টির কারণ হয়ে দাঁড়ায়। রিয়ার উদ্দেশ্যে দানকারীর দৃষ্টান্ত দিতে গিয়ে রাসূল সা: বলেন, ‘ওই ব্যক্তির দৃষ্টান্ত একটি মসৃণ পাথরের মতো, যার ওপর কিছু মাটি পড়েছিল, তারপর প্রবল বৃষ্টি বর্ষিত হলো, অনন্তর তাকে সম্পূর্ণ পরিষ্কার করে দিলো।’ (সহিহ বুখারি,খ/২ পৃ. ৫১০) অর্থাৎ সে আর সাওয়াবের অধিকারী হয় না। শুধু তাই নয়, রিয়া দাজ্জালের ফিতনার চেয়েও অধিক ক্ষতিকর। (ইবনু মাজাহ,খ/২ পৃ. ৮০)\nরমজানের সিয়াম সাধনা এমন একটি ইবাদত যাতে কোনো লৌকিকতা নেই। অন্যান্য ইবাদতে প্রদর্শনেচ্ছা থাকা স্বাভাবিক। কিন্তু রোজা তা থেকে মুক্ত। কেননা রোজাদার একমাত্র তার রবের সন্তুষ্টির জন্যই সিয়াম সাধনা করে। এ ক্ষেত্রে মানুষের প্রশংসা কুড়ানোর কোনো সুযোগ নেই। ফলে রমজান মাস ইখলাস অর্জনের মাহেন্দ্রক্ষণ। বাকি জীবন রমজানের এ প্রশিক্ষণ কাজে লাগিয়ে যাবতীয় ইবাদত নিষ্ঠার সাথে সম্পন্ন করলে সব কর্মের উত্তম প্রতিদান লাভ সম্ভব।\nলেখক : প্রফেসর, দাওয়াহ্ অ্যান্ড ইসলামিক স্টাডিজ, ইসলামী বিশ্ববিদ্যালয়, কুষ্টিয়া


ভিটামিন ‘এ’ সমৃদ্ধ গোল্ডেন রাইসের অবমুক্ত শিগগিরই – chashiseba\nকৃষিমন্ত্রী মো. আব্দুর রাজ্জাক বলেছেন, ‘বিজ্ঞানীরা ফসলের নতুন নতুন উন্নত জাত উদ্ভাবন করায় ফসলের নিবিড়তা ও উৎপাদন বৃদ্ধি পেয়েছে। এজন্য আজ আমরা খাদ্যে স্বয়ংসম্পূর্ণ, কিছু কিছু ক্ষেত্রে উদ্বৃত্তও রয়েছে। অচিরেই ভিটামিন এ সমৃদ্ধ গোল্ডেন রাইস অবমুক্ত করা হবে।’\nসোমবার মন্ত্রণালয়ে নিজ অফিসকক্ষে ইউএসএআইডি’র প্রধান বিজ্ঞানী ড. রবার্ট বার্ট্রামের নেতৃত্বে এক প্রতিনিধিদলের সঙ্গে বৈঠকে এমন মন্তব্য করেন মন্ত্রী।\nতিনি বলেন, ‘আমাদের কৃষিবিজ্ঞানীদের আধিক তাপ সহনশীল গমের জাত উদ্ভাবনের ফলে দেশে গমের আবাদ হচ্ছে। এছাড়া ভুট্টা কখনই আমাদের ফসলের তালিকায় ছিল না, নতুন উন্নত জাত উদ্ভাবন করায় এর উৎপাদন ভালো হচ্ছে। আগামী মৌসুমে প্লোট্রি খামারের জন্য ভুট্টা আমদানি করতে হবে না, দেশেই চাহিদার সম্পূর্ণ উৎপন্ন হবে।’\nরবার্ট বার্ট্রাম বলেন, বাংলাদেশ ও যুক্তরাষ্ট্রের সরকার এবং আমাদের জনগণের সঙ্গে আপনাদের দৃঢ় বন্ধন রয়েছে। অর্থনৈতিক ও কৃষি ক্ষেত্রে এ বন্ধন খুব মজবুত। বাংলাদেশের সাথে মার্কিন সরকারের অর্থনৈতিক-বাণিজ্যিক সম্পর্ক রয়েছে। তবে কৃষিক্ষেত্রে আরও বেশি গুরুত্ব দিয়ে কাজ করতে চায় মার্কিন সরকার।\nনব্বই দশকে বাংলাদেশে কাজ করে গেছেন ড. রাবার্ট। এবার বাংলাদেশে এসে মন্ত্রণালয়ের বেশ কয়েকটি গবেষণা প্রতিষ্ঠান পরিদর্শন করেন এবং বাংলাদেশের কৃষি ও আর্থসামাজিক উন্নয়ন দেখে তিনি অবিভূত হন। বলেন, ‘বাংলাদেশের কৃষিক্ষেত্রে বিজ্ঞানীরা বেশ ভালো কাজ করছেন। এ ধারা অব্যাহত থাকলে বাংলাদেশ এক অনন্য উচ্চতায় পৌঁছে যাবে।’\nমন্ত্রীর সঙ্গে এ সময় প্রতিনিধিদলের বিটি বেগুন, হাইব্রিড, ইমপ্রুভ ভেরাইটিসহ বায়োটেকনোলজি নিয়ে কথা হয়। জমিতে কীটনাশক ব্যবহার নিয়ে প্রতিনিধিদল বলেন, সবার আগে আমাদের পরিবেশের কথা ভাবতে হবে। ‘বাংলাদেশের সাথে অংশীদারিত্বমূলক কাজের ক্ষেত্র আরও বাড়াতে চান’ উল্লেখ করে তারা নিরাপদ ও পুষ্টি-সমৃদ্ধ খাদ্য উৎপাদনে একসঙ্গে কাজ করার আগ্রহের কথা জানান।


WB election 2021: Tollywood celebrities like Koushik Sen, Riddhi Sen, Anirban Bhattacharya come together forasong before assembly election dgtl - Anandabazar\nWB election 2021: Tollywood celebrities like Koushik Sen, Riddhi Sen, Anirban Bhattacharya\nদল বদলের টলিউডে ঐক্যের গান, গলা মেলালেন ‘রংহীন’ শিল্পীরা\nকলকাতা ২৫ মার্চ ২০২১ ১৪:৫৭\nঅনির্বাণ, ঋদ্ধি, ঋতব্রত এবং পরমব্রত।\nদুই ভাগে বিভক্ত হয়ে গিয়েছে টলিউড। কেউ গিয়েছেন গেরুয়া শিবিরে। কেউ বা এখনও সবুজের দলে। রং বদলের এই মরসুমে বেরিয়ে এল আরও এক শিবিরের স্বর। কোনও মিছিলে পা মেলানো নয়, ‘নিজেদের মতে, নিজেদের গান’ বাঁধলেন শিল্পীরা। কোনও দলেই নেই যাঁরা, এই গান তাঁদের। যদিও গানে গানে যে মত প্রকাশিত হল, তা মূলত ফ্যাসিবাদ বিরোধী। কটাক্ষ করা হল সাম্প্রদায়িকতার রাজনীতিকে।\nমিনিট ছয়েকের এই ভিডিয়োয় নবীনদের সঙ্গে দেখা গেল প্রবীণ শিল্পীদেরও। ২০১৯ সালে রামলীলা ময়দান থেকে শুরু হওয়া এক মিছিলে হাঁটার পরে অনির্বাণ ভট্টাচার্যের কলমে উঠে এসেছিল এই গান। সঙ্গে ছিলেন ঋদ্ধি সেন এবং ঋতব্রত মুখোপাধ্যায়। তখনই এই ভিডিয়ো তৈরির কথা ভেবেছিলেন তাঁরা। এই কর্মযজ্ঞে অংশগ্রহণ করেছেন কৌশিক সেন, রেশমী সেন, পরমব্রত চট্টোপাধ্যায়, সুরঙ্গনা বন্দ্যোপাধ্যায়, শান্তিলাল মুখোপাধ্যায়, অনুপম রায়, রূপঙ্কর বাগচী, অনিন্দ্য চট্টোপাধ্যায়, চন্দন সেন, রাহুল চট্টোপাধ্যায়, দেবলীনা দত্ত, সুমন মুখোপাধ্যায়ের মতো একাধিক তারকা। আনন্দবাজার ডিজিটালকে বৃহস্পতিবার সুমন জানালেন, বর্তমান প্রেক্ষাপটে শিল্পীদের অবস্থান কোথায়, সেটা বোঝাতেই এই উদ্যোগ। তিনি বলেন, ‘‘এই দলবদল, রাজনীতি দেখে মানুষও কিছুটা ভয় পেয়ে রয়েছেন। তাঁরা যে মন খুলে কথা বলতে পারেন, এগিয়ে আসতে পারেন, সেই বার্তাই দিতে চেয়েছি আমরা।’’\nমূলত ঋদ্ধি, সুরঙ্গনা এবং ঋতব্রতর উদ্যোগে সময় বার করে একসঙ্গে এসেছেন সকলে। পরিকল্পনা ও প্রতিস্থাপনের দায়িত্ব অনেকটাই সামলেছেন পরমব্রত চট্টোপাধ্যায়। করোনা অতিমারির ভয় কাটিয়ে এই প্রচেষ্টাকে সফল করতে এগিয়ে এসেছেন রুদ্রপ্রসাদ সেনগুপ্ত, অরুণ মুখোপাধ্যায়, সব্যসাচী চক্রবর্তীর মতো প্রবীণ অভিনেতাও। দেশের বেকারত্ব, নাগরিকত্ব সংশোধনী আইন-জাতীয় নাগরিকপঞ্জি, নারী নিরাপত্তা, ধর্মের রাজনীতির মতো একাধিক সমস্যা তুলে ধরতে নবীনদের সঙ্গে গলা মিলিয়েছেন তাঁরা। প্রশ্ন তুলেছেন আরও বহু সঙ্কট নিয়ে। ঋদ্ধির বক্তব্য, নির্বাচনের আগে বাংলার মানুষের মনে প্রশ্ন জাগাতেই তৈরি করা হয়েছে এই ভিডিয়ো। তিনি বলেন, “এই গানটি তৈরির পরিকল্পনা ছিল বহু দিন ধরেই। বাংলায় যাতে এই ফ্যাসিবাদী সরকার না আসতে পারে, তার জন্যই এই চেষ্টা।’’\nছেলের সঙ্গে সুর মেলালেন কৌশিক সেন। তুললেন নাগরিকত্ব সংশোধনী আইন-জাতীয় নাগরিকপঞ্জির প্রসঙ্গ। উত্তরপ্রদেশের ধর্ষণ, নারী নির্যাতনের খতিয়ানও উঠে এল তাঁর কথায়। কৌশিক বললেন, “প্রাথমিক ভাবে বাংলায় বিজেপি-কে আটকানোটাই উদ্দেশ্য। তবে পশ্চিমবঙ্গে আজ যদি বিজেপি সরকার নাও আসে, কেন্দ্রে কিন্তু এই সরকারই থাকবে। তাই আমাদের লড়াইটাও জারি থাকবে।”\nকিন্তু কাজের ভাঁড়ারে টান পড়বে না? ভয় নেই তাঁদের? ‘‘মানুষকে বুঝিয়ে দেওয়া দরকার যে, ইন্ডাস্ট্রির কয়েক জন এখনও কোনও রাজনৈতিক দলের ধ্বজাধারীতে পরিণত হননি,’’ উত্তর ঋতব্রতর। তিনি বলেন, ‘‘যাঁরা এখন বলছেন মানুষের কাজ করতে রাজনীতিতে এসেছেন, লকডাউনে দুস্থ শিল্পীদের জন্য তাঁদের কাছে বারবার সাহায্য চেয়েও খালি হাতে ফিরতে হয়েছিল। তখন কোথায় ছিলেন তাঁরা?” নিজেদের রাজনৈতিক মতামতের কারণে যদি কাজ না পান, তা নিয়ে ভয় পেতে রাজি নন তিনি। একমত অনুপমও। তাঁর কথায়, সকলেরই নিজস্ব মতামত ব্যক্ত করার অধিকার রয়েছে। গায়কের বক্তব্য, “কে কী ভাবল, সব দেখতে গেলে কাজটাই করা যাবে না। আমরা যা মনে করি, সেটাই শুধুমাত্র তুলে ধরেছি এই গানের মাধ্যমে।”\nঐক্যবদ্ধ বাংলার সুর এ ভাবেই ছড়াতে চাইলেন শিল্পীরা।\nমুক্তিযুদ্ধের স্মৃতিচারণের পোস্ট, পাক-বাংলাদেশের সম্পর্ক নিয়ে তোপ জয়াকে\nTollywood BJP Anirban Bhattacharya Riddhi Sen Parambrata Chatterjee Rwitobroto Mukherjee Koushik Sen


এস কে সিনহাকে জোর করে পদত্যাগ করানো হয়েছে: খন্দকার মোশাররফ\nবিনা প্রতিদ্বন্দ্বিতায় নির্বাচিত আওয়ামী লীগের ১৫৪ সংসদ সদস্যকে অবৈধ ঘোষণা করে হাইকোর্ট রায় দিতে পারে এমন আতঙ্ক থেকেই সরকারের লোকজন প্রধান বিচারপতি এস কে সিনহাকে পদত্যাগ করতে বাধ্য করেছে।\nবিএনপির স্থায়ী কমিটির সদস্য ড. খন্দকার মোশাররফ হোসেন এই অভিযোগ করেছেন। জাতীয় প্রেসক্লাবে আজ মঙ্গলবার জাতীয়তাবাদী কৃষক দল আয়োজিত ৭ নভেম্বরের আলোচনা সভায় বক্তব্য দেন তিনি।\nআলোচনা সভায় বিএনপি নেতারা অভিযোগ করেন, সরকার উদ্দেশ্যমূলকভাবেই ৭ নভেম্বরের ঘটনাকে বিতর্কিত করতে উঠে পড়ে লেগেছে। তাঁরা বলেন, জিয়াউর রহমানই বহুদলীয় গণতন্ত্র প্রতিষ্ঠা করেছিলেন।\nদেশে এখন সে গণতন্ত্র নেই উল্লেখ করে বিএনপির স্থায়ী কমিটির সদস্য ড. খন্দকার মোশাররফ হোসেন বলেন, সোহরাওয়ার্দী উদ্যানের জনসভায় জনস্রোত দেখে ভয় পেয়েছে সরকার। জনগণ আর কোনো বিনাভোটের নির্বাচন দেখতে চায় না।\nএ সময় প্রধান বিচারপতির পদত্যাগ প্রসঙ্গেও কথা বলেন খন্দকার মোশাররফ। তিনি বলেন, আইন বিভাগ ২০১৪ সালে সংসদকে নির্বাচন ছাড়া একটি গায়ের জোরে ঘোষিত সংসদ দিয়ে এই সংসদের কার্যকারিতা শেষ করে দিয়েছে। এই জন্য প্রধান বিচারপতি এই রায়কে ডিসফাংশনাল (অকার্যকর) বলেছেন। এতে আওয়ামী লীগ গোসসা হয়েছে। কিন্তু এইটা ডিসফাংশনাল। কেননা এখানে ১৫৪টি আসনে কোনো প্রার্থী ছিল না। রিট করা আছে যে এই ১৫৪ জন অবৈধ। সেই রিটটা শুনানি করবেন, হয়তো সিদ্ধান্ত যেতে পারে যে ১৫৪টি আসন অবৈধ। তাহলে সরকার অবৈধ হয়ে যায়। এ জন্য প্রধান বিচারপতিকে ন্যক্কারজনকভাবে জোর করে তাঁর থেকে পদত্যাগপত্র নেওয়া হয়েছে। এটা অশনি সংকেত।\nএদিকে আজ মঙ্গলবার কুড়িগ্রামে এক সংবাদ সম্মেলনে বিএনপির সিনিয়র যুগ্ম মহাসচিব রুহুল কবির রিজভী অভিযোগ করেছেন, নিজেদের ইচ্ছে পূরণের জন্য আদালতকে ব্যবহার করছে সরকার। তিনি বলেন, গুণ্ডামি করে এস কে সিনহাকে পদত্যাগ করতে বাধ্য করা হয়েছে। সরকার নিজেদের ইচ্ছে পূরণে অর্থাৎ রাজনৈতিক প্রতিপক্ষকে দমন করার জন্য এখন আদালতকে ব্যবহার করবে। বর্তমান প্রধানমন্ত্রীর অধীনে বিএনপি কোনো নির্বাচনে যাবে না বলেও পুনর্ব্যক্ত করেন তিনি।


কোভিড-১৯: সুস্থ রোগীর সংখ্যায় উল্লম্ফন, ব্যাখ্যায় অস্পষ্টতা | bangla.bdnews24.com\nকোভিড-১৯: সুস্থ রোগীর সংখ্যায় উল্লম্ফন, ব্যাখ্যায় অস্পষ্টতা\nPublished: 03 May 2020 08:09 PM BdST Updated: 03 May 2020 11:40 PM BdST\nনতুন করোনাভাইরাস আক্রান্তদের মধ্যে শনিবার পর্যন্ত ১৭৭ জনের সুস্থ হয়ে ওঠার তথ্য দিয়েছিল স্বাস্থ্য অধিদপ্তর; কিন্তু একদিন বাদেই সুস্থ হয়ে ওঠা রোগীর সংখ্যা ১ হাজারের বেশি বলে জানানো হল স্বাস্থ্য অধিদপ্তর থেকেই।\nএক দিনে সুস্থ হওয়ার সংখ্যার এই উল্লম্ফনের যে কারণ রোববার স্বাস্থ্য অধিদপ্তরের নিয়মিত বুলেটিনে দেখানো হয়, তার সঙ্গে মিলছে না অধিদপ্তরের দায়িত্বশীল কর্মকর্তার ব্যাখ্যা।\nএই অস্পষ্টতা কাটাতে কোভিড-১৯ মোকাবেলায় জাতীয় টেকনিক্যাল কমিটির এক পরামর্শকের সঙ্গে বিডিনিউজ টোয়েন্টিফোর ডটকম কথা বললেও তা স্পষ্ট হওয়া যায়নি।\nগত ৮ মার্চ বাংলাদেশে প্রথম কোভিড-১৯ রোগী ধরা পড়ার আগে থেকে সরকারের রোগতত্ত্ব, রোগ নিয়ন্ত্রণ ও গবেষণা ইনস্টিটিউট নিয়মিত সংবাদ সম্মেলন করে সর্বশেষ পরিস্থিতি জানিয়ে আসছিল।\nবাংলাদেশে প্রাদুর্ভাবের পর এক পর্যায়ে স্বাস্থ্য অধিদপ্তরে এই সংবাদ ব্রিফিংয়ের দায়িত্ব নিয়ে নেয়; এরপর ৭ এপ্রিল জানানো হয়, এই ভার্চুয়াল ব্রিফিংয়ে কোনো সাংবাদিকের প্রশ্ন নেওয়া হবে না, তথ্যগুলো শুধু বুলেটিন আকারে জানানো হবে।\nএরপর থেকে সেভাবেই চলে আসছে এবং বেশিরভাগ দিন স্বাস্থ্য অধিদপ্তরের অতিরিক্ত মহাপরিচালক ডা. নাসিমা সুলতানাই এই বুলেটিন জানাতে আসছেন।\nতিনি শনিবারের বুলেটিনে বলেছিলেন, ওই দিন সকাল ৮টা পর্যন্ত আগের ২৪ ঘণ্টায় হাসপাতালে থাকা আরও ৩ জন কোভিড-১৯ রোগী সুস্থ হয়ে উঠেছেন। তাদের নিয়ে এ পর্যন্ত মোট ১৭৭ জন সুস্থ হয়ে উঠলেন।\nরোববারের বুলেটিনে ডা. নাসিমা বলেন, কোভিড-১৯ আক্রান্তদের মধ্যে এ পর্যন্ত মোট ১ হাজার ৬৩ জন সুস্থ হয়ে উঠেছেন।\nতিনি জানান, এর মধ্যে ঢাকা মহানগরীর হাসপাতালগুলো থেকে এ পর্যন্ত ৬২৪ জন ছাড়া পেয়েছেন। মহানগরীর বাইরে ঢাকা বিভাগের অন্যান্য হাসপাতাল থেকে ছাড়া পেয়েছেন ২৭২ জন।\nএকদিনে সর্বোচ্চ ৬৬৫ জন রোগী শনাক্তের দিনই সুস্থতায় উল্লম্ফনের খবর দেন তিনি।\nসুস্থ রোগীর সংখ্যা হঠাৎ এত বেড়ে যাওয়ার ব্যাখ্যায় স্বাস্থ্য অধিদপ্তরের অতিরিক্ত মহাপরিচালক নাসিমা সুলতানা বুলেটিনে বলেন, হাসপাতালে ভর্তি রোগীর ছাড়ের ক্ষেত্রে ‘নীতিমালা পরিবর্তন করায়’ সংখ্যার উল্লম্ফন হয়েছে।\n“সুস্থতার বিষয়ে- ক্লিনিক্যাল ম্যানেজমেন্ট কমিটি আছে, তারা নতুন একটি গাইডলাইন করেছে। আমরা রোগীদের কীভাবে সুস্থ বলতে পারব, তারা কীভাবে হাসপাতাল ত্যাগ করতে পারবে, কোন ক্রাইটেরিয়াতে, এই ক্রাইটেয়িরাতে সুস্থ হয়েছেন ১ হাজার ৬৩ জন।”\nকোভিড-১৯ রোগীদের নমুনা নিয়ে পরীক্ষা করে ফল পরপর দুই বার করোনাভাইরাস ‘নেগেটিভ’ পাওয়ার পর হাসপাতাল থেকে ছাড়তে দেখা যাচ্ছে দেশের বিভিন্ন স্থানে।\nনীতিমালা নিয়ে কোভিড-১৯ মোকাবেলায় জাতীয় টেকনিক্যাল কমিটির অন্যতম পরামর্শক ভাইরোলজিস্ট অধ্যাপক নজরুল ইসলামের কাছে জানতে চাইলে তিনি বিডিনিউজ টোয়েন্টিফোর ডটকমকে বলেন, আগের নিয়ম অনুযায়ী, করোনাভাইরাস ‘পজিটিভ’ ব্যক্তির নমুনা ১৪ দিন পর একবার পরীক্ষা করা হত। এর এক সপ্তাহ পর, অর্থাৎ ২১ দিন পর দ্বিতীয় বার নমুনা পরীক্ষা করা হত। তাতেও ফল নেগেটিভ এলে পরবর্তী ২৪ ঘণ্টা অথবা দুই-তিন দিনের মধ্যে আরেকবার পরীক্ষা করে ‘নেগেটিভ’ ফল পেলে রোগীকে সুস্থ ঘোষণা করে হাসপাতাল থেকে ছেড়ে দেওয়া হত। বলা হত বাড়িতেও দুই সপ্তাহ কোয়ারেন্টিনে থাকতে।\nময়মনসিংহের ঈশ্বরগঞ্জে করোনাভাইরাস আক্রান্ত এক পরিবারের পাঁচ নারী সেরে উঠেছেন।\n“নতুন নিয়ম অনুযায়ী, রোগী যদি ‘ক্লিনিক্যালি সুস্থ’ হয়ে ওঠেন অর্থাৎ পরপর তিন দিন যদি তার আর জ্বর না থাকে, কাশি বা শ্বাসকষ্ট না হয়, তাহলে তাকে হাসপাতালে না রেখে বাড়িতে পাঠিয়ে দেওয়া হবে। সেখানেই তিনি দুই সপ্তাহের আইসোলেশনে থাকবেন,” বলেন অধ্যাপক নজরুল।\nআগের নিয়মে আক্রান্ত হওয়ার দুই ও তিন সপ্তাহ পর যে দুটি পরীক্ষা করা হত, তা এখন বাড়িতেই করা হবে বলে জানান তিনি।\nবাড়িতে থেকে চিকিৎসা নেওয়া রোগীরা সুস্থ হয়ে উঠলে তাদের তথ্য ব্যবস্থাপনা কীভাবে হবে, সে বিষয়ে জানতে চাইলে অধ্যাপক নজরুল কোনো মন্তব্য করেননি।\nআবার দুই-তিন দিন জ্বর না এলে রোগীকে বাড়ি পাঠিয়ে তাকে সুস্থ ধরা হচ্ছে কি না, সেই প্রশ্নেরও উত্তর মিলছে না।\nবিষয়টি স্পষ্ট হতে স্বাস্থ্য মন্ত্রণালয়ের কোভিড-১৯ সংক্রান্ত মিডিয়া সেলের প্রধান, অতিরিক্ত সচিব হাবিবুর রহমান খানের কাছে জানতে চাইলে তিনি আবার দেন ভিন্ন ব্যাখ্যা।\nতিনি বিডিনিউজ টোয়েন্টিফোর ডটকমকে বলেন, “এতদিন কেবল ঢাকার হাসপাতালের তথ্য দেওয়া হত, আজ থেকে সারা দেশের তথ্য সংযোজিত হওয়ায় সুস্থ রোগীর সংখ্যা বেড়ে গেছে।\n“এখন থেকে সারা দেশের বিভিন্ন হাসপাতালে ভর্তি হওয়া রোগীরা সুস্থ হয়ে উঠলে, তাদের তথ্য দেওয়া হবে। আমাকে এমনটাই জানিয়েছেন, স্বাস্থ্য অধিদপ্তরের অতিরিক্ত মহাপরিচালক নাসিমা সুলতানা।”\nহাবিবুর রহমানের কাছ থেকে ভিন্ন বক্তব্য আসায় স্বাস্থ্য অধিদপ্তরের অতিরিক্ত মহাপরিচালক নাসিমা সুলতানাকে প্রশ্ন করতে তাকে ফোন করা হলেও তিনি ধরেননি। ‘অপপ্রচার’ ঠেকিয়ে দেশে কোভিড-১৯ এর সংক্রমণ ও বিস্তার রোধে স্বাস্থ্য মন্ত্রণালয়ের নানা কার্যক্রম বা পদক্ষেপগুলো নিয়মিত জানাতে হাবিবুর রহমানের নেতৃত্বে ‘মিডিয়া সেল’ গঠন করেছে সরকার।\nতবে স্বাস্থ্য অধিদপ্তরের কার্যক্রম নিয়ে রয়েছে নানা সমালোচনা। একদিন আগেই তাদের কার্যক্রমে স্বচ্ছতা নিয়ে প্রশ্ন তুলে নাগরিক টেলিভিশনের প্রধান নির্বাহী কর্মকর্তা ডা. আব্দুন নূর তুষার বলেছিলেন, এই কারণেই তাদের তথ্য মানুষ বিশ্বাস করতে চাইছে না।\nসেমিনারে আলোচনায় অংশ নিয়ে নাগরিক টেলিভিশনের প্রধান নির্বাহী কর্মকর্তা ডা. আব্দুন নূর তুষার বলেন, “সোশ্যাল মিডিয়ার প্রতি আমাদের নির্ভরশীলতা তৈরি হচ্ছে\nচীন সম্প্রতি করোনাভাইরাসে উহানে মৃত্যুর সংখ্যা সংশোধন করার পর তা নিয়েও নানা দেশ সমালোচনা করেছিল।\nএদিকে নতুন নীতিমালাকে ইতিবাচক দৃষ্টিতে দেখছেন আইইডিসিআরের সাবেক প্রধান বৈজ্ঞানিক কর্মকর্তা মুশতাক হোসেন।\nতিনি বিডিনিউজ টোয়েন্টিফোর ডটকমকে বলেন, “অনেক রোগীর লক্ষণ-উপসর্গ মৃদু থাকে। তাদের ৩-৪ দিন পরে বাসায় পাঠিয়ে দিলে ভালো। ইউরোপের অনেক দেশেও এমন ব্যবস্থা নেওয়া হয়েছে।\n“উপসর্গ মৃদু থাকলে তাদের অল্প সময়ের মধ্যে বাড়িতে পাঠিয়ে বাড়িতে থাকাকালীন চিকিৎসা পদ্ধতি সম্পর্কে বলা হয়। তবে কোনো রোগী এখন যদি নিজের শারীরিক অবস্থা নিয়ে উদ্বিগ্ন হন, তবে তিনি হাসপাতালে থেকে যেতে পারেন। যাদের বাড়িতে আইসোলেশনে থাকার বন্দোবস্ত নেই, তাদের হাসপাতালে রাখতে হবে।”


আপনি কি সন্তান কে কোনো কারণে মারেন? - Tinystep\nআপনি কি সন্তান কে কোনো কারণে মারেন?\nকখনো রাগে বা সন্তান কথা না শুনলে দু-চারটা চড়-থাপ্পড়! আপনার ধারণা এমন যে মার না খেলে নাকি সন্তান মানুষ হয় না। কিন্তু আপনি হয়তো জানেন না অতিরিক্ত শাসনের ফলে হিতে বিপরীতও হতে পারে। সন্তান বিরক্ত করে, কথা শোনে না, বখে যাচ্ছে, তাই বলে এমন কোনো আচরণ করা যাবে না, যে কারণে সারা জীবন আপনাকে আফসোস করতে হয়।\nযাঁরা ছোটবেলায় অনেক বেশি মার খান, তাঁরা বড় হয়ে কোনো না কোনোভাবে তার নেতিবাচক প্রকাশ ঘটায়। কেননা তাঁদের সুষ্ঠু মানসিকতার বিকাশ ঘটে না। তাঁদের মনের অগোচরে ক্ষোভ জন্মায়, জেদ কাজ করে, বড় হয়ে তা ক্রোধে রূপ নেয়।\nএই সম্পর্কে আরো জানতে এখানে দেখুন\nমা বাবাকে বুঝতে হবে, গায়ে হাত তুললে সন্তান সাময়িক ভয় পাবে। তবে তার মনের মধ্যে দাগ থেকে যাবে, সেখান থেকে ভালো কিছু হওয়া সম্ভব নয়। তাই বলে কি শাসন করবেন না? অবশ্যই করবেন। শুরুতে বুঝিয়ে বলতে হবে। কথা না শুনলে তার প্রিয় জিনিসগুলো নিয়ে নেওয়া হবে। তাহলে সে নিজের ভুল বুঝে নিজেকে সঠিক করার চেষ্টা করবে।\nগায়ে হাত তুললে সন্তানের মধ্যে এক ধরনের নিরাপত্তাহীনতার বোধ ও হীনম্মন্যতা তৈরি হয়। পরিণত বয়সেও এই দুটো বিষয়ের কারণে তাকে কর্মক্ষেত্রে ও সংসারজীবনে সমস্যায় পড়তে হবে। তাই সন্তানের জন্য শাসনের ক্ষেত্রে বিশেষ পথ অবলম্বন করতে হবে। এর কোনো বিকল্প নেই।


কাজল ও ক্যাটরিনার ডায়েটে আশ্চর্য হওয়ার মতো কি আছে?\nপ্রকাশিত: ১৪:১৯ ৯ অক্টোবর ২০১৯ আপডেট: ১৪:৪৮ ৯ অক্টোবর ২০১৯\nসেলেব্রেটিদের সৌন্দর্য ও ফিটনেস ধরে রাখা খুবি জরুরি। এটি তাদের পেশার জন্য সব থেকে বেশি গুরুত্বপূর্ণ। কিন্তু এই ফিটনেস ধরে রাখতে তাদের ডায়েট প্ল্যানটি জানেন কি?\nআজ আপনাদের জন্য রইলো কাজল আর ক্যাটরিনার আশ্চর্য ডায়েট। যা আপনাদের আশ্চর্য করবে। চলুন তবে জেনে নেয়া যাক-\nকাজলের আমন্ড ডায়েট\nবিয়ে ও সন্তানের জন্মের পর কাজল যখন ‘মাই নেম ইজ খান’ ছবির কাজ হাতে নিয়েছিলেন, তখন তার শরীরের মাপ মোটেই পারফেক্ট ছিল না। আর ক্যামেরার সামনেতো ছোট বড় সব কিছুই ধরা পরে। তাই তলপেট আর থাই থেকে চটপট ফ্যাট কমানোর জন্য কাজল নাকি স্রেফ আমন্ড খেয়ে থাকতেন!\nভাবতে পারেন, স্রেফ আমন্ড খেয়ে জীবনধারণের কথা? হ্যাঁ, এ কথা ঠিক যে আমন্ডে প্রচুর ভিটামিন ই থাকে, থাকে প্রোটিন, ভালো ফ্যাট। কিন্তু সেই সঙ্গে দই, সেদ্ধ বা গ্রিল করা চিকেন ও মাছ, ডিম, দই, সবুজ শাকসবজি ইত্যাদিও খাওয়া দরকার। ডাক্তাররা সঙ্গে কিছু হোল গ্রেন, যেমন রোলড ওটস, বাজরা, লাল চালের ভাত ইত্যাদি খাওয়ারও পরামর্শ দেন। তা না হলে কিন্তু শরীর মারাত্মক খারাপ হতে পারে।\nক্যাটরিনার ব্রকোলি ডায়েট\nকোনো ছবিতে গুরুত্বপূর্ণ নাচের দৃশ্য থাকলে ক্যাটরিনা কাইফ স্রেফ ব্রকোলি সেদ্ধ খেয়ে থাকতে পছন্দ করেন। কিন্তু ডাক্তারদের বক্তব্য হচ্ছে, দু’-একদিন কোনো বিশেষ দৃশ্যে বেশি শুকনা দেখানোর জন্য বা ডিটক্স করার জন্য এমনটা করা যায় বটে, তার চেয়ে বেশি হলেই পেটে গ্যাস ও অন্য নানা সমস্যা হতে পারে। তাছাড়া আয়রন আর জিঙ্কের শোষণেও বাধা দেয় অতিরিক্ত ব্রকোলি। তাই সঙ্গে ফল-দুধ, চিকেন, ডিম সবই খাওয়া উচিত অল্প অল্প করে।


ফের চার্জশিটভুক্ত আসামি কার্টুনিস্ট কিশোরকে ওই মামলায় রিমান্ডে নেওয়ার পুলিশি আবেদন নিয়ে প্রশ্ন – Newslife 24\nরাজধানীর থানা গুলোতে বাঙ্কার তৈরী : সার্বক্ষণিক মেশিনগান প্রহরা » করোনায় ক্ষতিগ্রস্ত পরিবারের ২০০০ কোটি টাকা অবিলিকৃত » খালেদা জিয়া করোনা পজিটিভ তবে উপসর্গহীন » করোনা মহামারিতে শ্রমজীবী মানুষের সহায়তা নিশ্চিত করুন : সিপিবি » ব্রাহ্মণবাড়িয়ায় পুলিশ সুপার কার্যালয়সহ সব থানা ভবন, পুলিশ ফাঁড়িতে ও ক্যাম্পে ২৭টি এলএমজি নিরাপত্তাচৌকি স্থাপন »\nফের চার্জশিটভুক্ত আসামি কার্টুনিস্ট কিশোরকে ওই মামলায় রিমান্ডে নেওয়ার পুলিশি আবেদন নিয়ে প্রশ্ন\nবিতর্কিত ডিজিটাল নিরাপত্তা আইনের মামলায় গ্রেপ্তার লেখক মুশতাক আহমেদের কারাগারে মৃত্যুর পর নাগরিক সমাজসহ বিভিন্ন মহলে আলোচনা-সমালোচনার ঝড় চলছে, চলছে বিভিন্ন স্থানে প্রতিবাদ-বিক্ষোভ। সেই মামলায় কারাবন্দি কার্টুনিস্ট আহমদ কবির কিশোরসহ তিনজনকে আসামি করে চার্জশিট দিয়েছিল রমনা থানা পুলিশ। ফের চার্জশিটভুক্ত আসামি কিশোরকে ওই মামলায় রিমান্ডে নেওয়ার পুলিশি আবেদন নিয়ে প্রশ্ন তুলেছেন তার আইনজীবীসহ বিশিষ্টজন। যদিও রিমান্ড আবেদন নাকচ করে দিয়েছেন আদালত।\nকিশোরের অনুপস্থিতিতেই গতকাল রোববার রিমান্ড আবেদনের ওপর শুনানি হয়। পরে ঢাকা মহানগর হাকিম মোহাম্মদ জসিম তার রিমান্ড নামঞ্জুর করেন। কিশোরের আইনজীবী ব্যারিস্টার জ্যোতির্ময় বড়ুয়া এদিন আসামিকে হাজির না করায় ক্ষোভ প্রকাশ করেন। পাশাপাশি তাকে র‌্যাব নির্যাতন করেছে জানিয়ে আদালতের কাছে সংশ্নিষ্টদের শাস্তি দাবি করেন। নির্যাতন ও হেফাজতে মৃত্যু নিবারণ আইনে মামলা করা হবে বলেও জানান তিনি। এ পর্যায়ে আদালত বলেন, ‘আপনারা মহানগর দায়রা জজ আদালতে দরখাস্ত দাখিল করলে ওই আদালতই এই মামলার নথি তলবপূর্বক তাকে হাজিরের জন্য পিডব্লিউ ইস্যু করতে পারবেন।’\nব্যারিস্টার জ্যোতির্ময় বড়ূয়া সমকালকে বলেন, গত ১১ জানুয়ারি পুলিশ এই মামলায় চার্জশিট দেয়। সেই চার্জশিট আদালত গ্রহণ না করে অধিকতর তদন্তের নির্দেশ দেন। আইনে স্পষ্ট করে বলা আছে, অধিকতর তদন্ত মানে পুনঃতদন্ত নয়। কারণ চার্জশিট দেওয়ার পর নতুন করে তদন্তের কোনো সুযোগ নেই। আর পুলিশ যদি মামলা-সংক্রান্ত নতুন কোনো তথ্য পায়, সেটাই কেবল অধিকতর তদন্তের মাধ্যমে যাচাই করতে পারে এবং চার্জশিটে সম্পূরক হিসেবে যোগ করতে পারে। কিন্তু কোনো আসামির বিরুদ্ধে চার্জশিট দেওয়ার পর আর কোনো তদন্ত বা জিজ্ঞাসাবাদ আইনগতভাবে চলে না। এ কারণে চার্জশিটভুক্ত আসামিদের বিষয়ে কোনো রিমান্ড আবেদনেরও বিধান নেই। এ ছাড়া কারও রিমান্ড চাইতে হলে অভিযুক্তকে আদালতে হাজির করতে হয়। কার্টুনিস্ট কিশোরকে রোববার আদালতে হাজিরও করা হয়নি। এক্ষেত্রে পুলিশ রিমান্ডের আবেদন করতে পারে না। তার পরও পুলিশ তার অনুপস্থিতিতেই এখতিয়ারবহির্ভূতভাবে রিমান্ড চেয়েছে।\nকার্টুনিস্ট কিশোরের জন্য জামিনের আবেদন করা হয়েছিল কিনা জানতে চাইলে তিনি বলেন, তার জামিনের জন্য প্রায় এক মাস আগে হাইকোর্টে আবেদন করা হয়েছে। উচ্চ আদালতে জামিনের আবেদন থাকলে নিম্ন আদালতে জামিন চাওয়ার সুযোগ থাকে না। এ কারণেই রোববার নিম্ন আদালতে জামিন চাওয়া হয়নি। সোমবার (আজ) হাইকোর্টে কিশোরের জামিনের আবেদনের ওপর শুনানি হতে পারে বলেও তিনি জানান। জ্যোতির্ময় বড়ূয়া বলেন, কারাগারে কিশোর অসুস্থ। গ্রেপ্তারের পর তাকে নির্যাতনের চিহ্ন আছে। তিনি বলেন, ২০১৩ সালের নির্যাতন এবং হেফাজতে মৃত্যু (নিবারণ) আইন’ অনুযায়ী শিগগিরিই সেশন জজ আদালতে মামলা করা হবে। ওই মামলা করার সঙ্গে আদালত সংশ্নিষ্ট আইনের বিধান মোতাবেক ভিকটিমের জন্য মেডিকেল বোর্ড গঠনের নির্দেশ দেয়। এ বিষয়টি বিবেচনায় রেখেই এখন চিকিৎসার জন্য পৃথক কোনো আবেদন করা হয়নি। হাইকোর্টে জামিন শুনানির পর পরই সেশন জজ আদালতে মামলার জন্য যাওয়া হবে।\nকার্টুনিস্ট কিশোর বর্তমানে কাশিমপুর-২ কারাগারে আছেন। গতকাল শুনানির দিন ধার্য থাকলেও কেন তাকে আদালতে হাজির করা হয়নি- এমন প্রশ্নে কারাগারের জেল সুপার আব্দুল জলিল সমকালকে বলেন, আদালত থেকেই বলা হয়েছিল এই আসামিকে সশরীরে হাজির করার দরকার নেই। কাস্টডি ওয়ারেন্ট (সিডব্লিউ) নিয়ে তাকে আদালতে হাজির করানোর কথা বলা হয়। তাই কাস্টডি ওয়ারেন্ট বুঝে নেয় পুলিশ। আসামি কিশোরকে তাদের কাছে দেওয়ার প্রয়োজন হয়নি। বিভিন্ন সময় অন্য আসামিদের বেলায়ও সিডব্লিউ নিয়ে আদালতে শুনানি চলে।\nকেন কিশোরের ফের রিমান্ড আবেদন করার প্রয়োজন হলো- এমন প্রশ্নে পুলিশের ডিসি পদমর্যাদার এক কর্মকর্তা নাম প্রকাশ না করার শর্তে সমকালকে বলেন, আদালতের নির্দেশে এ মামলার অধিকতর তদন্ত শুরু হয়েছে। মামলাটি তদন্ত করছে সাইবার সিকিউরিটি বিভাগ। আগে তদন্ত করেছিল রমনা থানা পুলিশ। এ পরিস্থিতিতে আগের তদন্ত কর্মকর্তা কাউকে প্রথম চার্জশিটে অভিযুক্ত করলেও ফের তাকে রিমান্ডে এনে জিজ্ঞাসাবাদের জন্য আদালতের অনুমতি চাইতে পারেন। রিমান্ড দেওয়া বা না দেওয়ার এখতিয়ার আদালতের।\nকার্টুনিস্ট কিশোরের ভাই সাংবাদিক আহসান কবির সমকালকে বলেন, তার ভাই খুবই অসুস্থ। তিনি ঠিকমতো সোজা হয়ে দাঁড়াতে পারেন না। তিনি চোখেও স্বাভাবিকভাবে দেখতে পারছেন না। কানে পুঁজ জমে আছে। তার বিরুদ্ধে একবার চার্জশিট হয়েছে। এ ছাড়া তাকে জেল কর্তৃপক্ষ আদালতে হাজির করতেও ব্যর্থ হয়েছে। এ অবস্থায় তাকে রিমান্ডে নেওয়ার আবেদন অত্যন্ত অমানবিবক এবং নজিরবিহীন। নিজের মত প্রকাশের কারণে তার সঙ্গে গ্রেপ্তার হওয়া লেখক মুশতাক আহমেদের মৃত্যুর পর বর্তমানে কিশোরের অবস্থা নিয়ে পরিবার খুবই উদ্বিগ্ন।\nবিশিষ্টজনের প্রতিক্রিয়া :জাতীয় মানবাধিকার কমিশনের সাবেক চেয়ারম্যান অধ্যাপক মিজানুর রহমান সমকালকে বলেছেন, যখন সরকার অনেক ভালো কাজ করছে, দেশের অনেক বড় অর্জনের খবর আসছে, তখন ডিজিটাল নিরাপত্তা আইন প্রয়োগে আইনশৃঙ্খলা রক্ষা বাহিনীর এ ধরনের আচরণ সরকারের সেই সব কাজ এবং অর্জনকেই কালিমালিপ্ত করছে। এই সত্যটা সরকারের নীতি-নির্ধারকদের অবশ্যই বুঝতে হবে।\nসম্পাদক পরিষদের সভাপতি ও ডেইলি স্টার সম্পাদক মাহফুজ আনাম বলেছেন, ডিজিটাল নিরাপত্তা আইন নিয়ে সম্পাদক পরিষদের উদ্বেগ এবং সুপারিশ কোনোটিই সরকার আমলে নেয়নি। সম্পাদক পরিষদ বর্তমান পরিস্থিতি পর্যবেক্ষণ করছে।\nটিআইবির নির্বাহী পরিচালক ড. ইফতেখারুজ্জামান বলেন, ডিজিটাল নিরাপত্তা আইনে আইনশৃঙ্খলা বাহিনীকে এত বেশি ক্ষমতা দিয়েছে যে, তারা এখন নিজেদের সীমাহীন ক্ষমতাবান মনে করছে, কিশোরের ঘটনা তারই প্রমাণ। লেখক মুশতাক আহমেদের মৃত্যুর পর এ আইনের অপব্যবহারের বিরুদ্ধে এখন মানুষ সোচ্চার হয়েছে। এর মধ্যেও পুলিশ যখন এ আইনের অপব্যবহার অব্যাহত রাখে, তখন প্রমাণ হয়, এ আইন ব্যবহার করে পুলিশ বাংলাদেশের মানুষের মতপ্রকাশের সাংবিধানিক অধিকার খর্ব করতে উঠেপড়ে লেগেছে। কিশোরের রিমান্ড চাওয়ার মধ্য দিয়ে পুলিশের আচরণটা বাংলাদেশ পুলিশি রাষ্ট্রে পরিণত হওয়ারই নজির।\nসুশাসনের জন্য নাগরিক-সুজন সম্পাদক ড. বদিউল আলম মজুমদার বলেন, ডিজিটাল নিরাপত্তা আইন নাগরিকদের নিরাপত্তায় ব্যবহূত হচ্ছে না। বরং এই আইন নাগরিকদের নিরাপত্তাহীনতা তীব্র করে তুলেছে। আইনটি শুধু ক্ষমতাসীনদের সমালোচনা বন্ধের কাজেই ব্যবহার করা হচ্ছে। এ আইন প্রণয়নের লক্ষ্যই ছিল তাই। শুরুতে সেই শঙ্কা নাগরিক সমাজের ছিল, এটা এখন বাস্তব। পুলিশ জনগণের আবেগ, অনুভূতি, ক্ষোভ কোনো কিছুকেই আমলে নেয় না- কিশোরের রিমান্ড চাওয়ার মধ্য দিয়ে সেটা প্রমাণ হয়ে গেছে।\nকরোনায় ক্ষতিগ্রস্ত পরিবারের ২০০০ কোটি টাকা অবিলিকৃত\nকরোনাকালে ব্যাংকগুলোর করপোরেট সামাজিক দায়বদ্ধতার মাত্র ১৮ শতাংশ স্বাস্থ্য খাতে ব্যয় করেছে\nড্রেজিংসহ অবকাঠামো উন্নয়নের নামে প্রথমবারের মতো বৈদেশিক মুদ্রার রিজার্ভে হাত\nপেঁয়াজ নিয়ে বাংলাদেশিদের ক্ষোভের খবর ভারতীয় মিডিয়ায়\nপদ্মাসেতুর কাজ ২০২২ সালে শেষ হবে বললেন অর্থমন্ত্রী\nসরকারের অর্থ সংকট কাটছেই না:পথ খুঁজছে সরকার\nভঙ্গুর অর্থনীতির চাকা সচল করতে নতুন ফর্মুলা দিলেন ড. ইউনূস\nবিকাশে প্রতারণার পথ অনেকটাই বন্ধ


ডাইনি অপবাদ মোকাবিলায় বেকায়দায় ভারত | বিশ্ব | DW | 23.08.2015\nডাইনি অপবাদ দিয়ে সম্প্রতি এক নারীর শিরশ্ছেদের ঘটনা আবারো চোখে আঙুল দিয়ে দেখিয়ে দিলো যে, ভারতের কিছু এলাকায় মেয়েদের ডাইনি অপবাদ দিয়ে হত্যার কুপ্রথা এখনও রয়ে গেছে৷ এর আসল কারণ জাতপাত, লিঙ্গবৈষম্য ও প্রতিশোধস্পৃহা৷\nভারতের কয়েকটি রাজ্যে ডাইনি প্রতিরোধক বিশেষ আইন থাকা সত্ত্বেও ভারতের উত্তর-পূর্ব রাজ্য আসামে গত ২০শে জুলাই ৬৩ বছরের এক ও বৃদ্ধা পাঁচ সন্তানের মা পনি ওরাংকে ডাইনি সন্দেহে হত্যা করা হয়৷ মধ্য রাতে গ্রামের শ-দেড়েক লোক পনি ওরাং-এর বাড়িতে চড়াও হয়ে তাঁকে নির্যাতনের পর, ধারালো অস্র দিয়ে গলা কেটে খুন করে৷ এই হত্যাকাণ্ডে জড়িত থাকার অভিযোগে ১৬ জনকে গ্রেপ্তার করা হয়, তার মধ্যে ন'জন নারী৷ গ্রামের কিছু লোক অসুস্থ হয়ে পড়লে গ্রামের ওঝা বিধান দেন যে, ঐ ডাইনি নারীর কুদৃষ্টিতেই নাকি অসুখ ছড়িয়েছে৷\nদুর্ভাগ্যবশত, এই ধরনের অপরাধ ভারতের বিভিন্ন অংশে, বিশেষ করে দৈন্য কবলিত উপজাতি সম্প্রদায়ের মধ্যেই বেশি হয়৷ এর কারণ, এরা ডাইনিবিদ্যায় বিশ্বাস করে৷ আর এই অন্ধ বিশ্বাস বেড়েই চলেছে, যার বেশিরভাগ শিকার নারী৷ গালিগালাজ, নির্যাতনের পর কখনও কখনও খুনও করা হয় এ সব নারীদের, মিথ্যা অপবাদ দিয়ে৷\nভারতের সুপ্রিম কোর্টের বিশিষ্ট আইনজীবী ইন্দিরা জয়সিং ডয়চে ভেলের সঙ্গে এক সাক্ষাৎকারে বলেন, এই ধরণের হত্যাকাণ্ডের মূল কারণ কুসংস্কার হলেও অপরাধটা করা হয় সাধারণত জাতপাত, লিঙ্গবৈষম্য এবং প্রতিশোধস্পৃহা থেকে৷\nডাইনি নারীর কুদৃষ্টিতে নাকি অসুখ ছড়ায়!\nডয়চে ভেলে: সত্যিই কি ভারতের গ্রামাঞ্চলে ডাইনিবিদ্যা আছে?\nভারতে এখনও বহু মানুষ আছেন যাঁরা ডাইনিবিদ্যায় বিশ্বাস করেন৷ যদিও আমার স্থির বিশ্বাস, ডাইনি বলে কিছু হয় না৷ তা সত্ত্বেও এই বিশ্বাসের শিকার হন নারীরাই বেশি৷ প্রথমে নির্যাতন, হিংসা এবং তারপর খুন৷ প্রচলিত গ্রাম্যপ্রবাদ, ডাইনিদের নাকি জন্মগত এক ম্যাজিক বা জাদুশক্তি থাকে৷ সংবাদপত্রের খবরে বলা হচ্ছে, লোকেরা তাই রোগ-ব্যাধির চিকিৎসায় ওদের কাছেই যায়৷ প্রসঙ্গত আশারাম বাপুর নাম উঠতেই পারে৷ তাঁর ভক্তরা গুরুর আশ্চর্য্য জাদুশক্তিতে বিশ্বাস করে চিকিৎসার জন্য তাঁর কাছেই ছুটে যায়৷ এখন অবশ্য তিনি চিকিৎসার নামে এক নাবালিকাকে যৌন নিগ্রহের দায়ে বিচারাধীন আছেন৷\nডাইনি অপবাদে পুরুষ বা নারীদের নির্যাতন ও খুন করার ঘটনার ছবিটা কেমন?\nভারত সরকারের সাম্প্রতিকতম হিসেব বলছে, ২০০০ থেকে ২০১২ সালের মধ্যে ডাইনি অপবাদে খুন হয়েছেন ২,১০০ জন, যাঁদের বেশিরভাগই নারী৷ তবে ভারতের সর্বত্র এমনটা হয় না৷ কয়েকটি রাজ্যের উপজাতি অঞ্চলেই সাধারণত এটা হয়ে থাকে৷ ২০০২ সালে আসামে ডাইনি অপবাদে খুন হন ১৩০ জন, যাঁদেরও বেশিরভাগই ছিলেন নারী৷ পূর্ব ভারতের ছত্তিশগড় রাজ্যে ২০০১ থেকে ২০১৩ সালের মধ্যে ডাইনিকাণ্ড নাম দিয়ে ‘বিচার' হয় ১৫০০ জনের৷ ঐ সব ঘটনায় খুন হন ২১০ জন৷ পূর্ব ভারতের ওড়িষা রাজ্যে মাওবাদী এলাকায় ডাইনিবিদ্যার প্রচণ্ড প্রভাব, যদিও ঐ সব এলাকা অপেক্ষাকৃত উন্নত এবং অনুপজাতি প্রধান৷ এছাড়া অন্য সব রাজ্যের মধ্যে ঝাড়খন্ড, হরিয়ানা ও কর্নাটকে ডাইনিবিদ্যার কুসংস্কার রয়েছে৷ এই তথ্য জাতীয় অপরাধ রেকর্ড ব্যুরোর৷\nইন্দিরা জয়সিং ভারতের সর্বোচ্চ আদালতের একজন আইন বিশেষজ্ঞ...\nনারীরাই কেন এর শিকার বেশি হন?\nদুর্ভিক্ষ, খরা, গ্রামের কুঁয়োতে জল শুকিয়ে যাওয়া – সব কিছুর জন্যই বলির পাঁঠা করা হয় মেয়েদের৷ পিতৃতান্ত্রিক মানসিকতা, অশিক্ষা, কুসংস্কার এবং স্বাস্থ্য পরিষেবার অভাবই এর প্রধান কারণ৷ এছাড়াও অন্যান্য কারণের মধ্যে আছে মেয়েদের জমিজমা, বিষয়-সম্পত্তি থেকে বঞ্চিত করা৷ কখনও কখনও দেখা গেছে, তথাকথিত শিক্ষিতদের মধ্যে এবং অপেক্ষাকৃত সচ্ছল এলাকাগুলিতেও এ ধরনের ঘটনা বিরল নয়৷ এখানেই শেষ নয়, মানসিক স্বাস্থ্য বা হরমোনজনিত কারণে মেয়েদের হাবভাব বা চালচলনের মধ্যে কোনো পরিবর্তন দেখা গেলে সেটাকেও ডাইনির লক্ষণ বলে মনে করা হয় ভারতে৷ আর তখন পরিবারের লোকেরা চিকিৎসার জন্য মেয়েদের নিয়ে যায় কাছের হাতুড়ে ডাক্তারের কাছে৷ সরকারের সর্বজনীন স্বাস্থ্য পরিষেবা সুলভ না হলে এটা চলতে থাকবেই৷ বলা বাহুল্য, এর মধ্যে সমাজের জাতপাতের ব্যাপারও আছে৷ উঁচুজাতের লোকেরা ডাইনি নাম দাগিয়ে পায়ের নীচে রাখতে চায় নীচুজাতকে৷\nডাইনি প্রতিরোধক আইন ঠিকমত কার্যকর হচ্ছে না কেন?\nভারতের বিভিন্ন রাজ্যের আইন বিভিন্ন রকমের৷ সমস্যাটা হচ্ছে এর যথাযথ রূপায়ন নিয়ে৷ এই যেমন আসামে ২০০৮ সাল থেকে ১৫ শতাংশ মামলার কোনো সুরাহা হয়নি৷ পুলিশ অপরাধীদের শনাক্ত করতে পারেনি৷ এ জন্য এগিয়ে আসতে হবে সমাজকেই৷\nবিভিন্ন ধরণের নারী নির্যাতনের মধ্যে ডাইনি অপবাদ অন্যতম৷ তাই অসাম্য ও লিঙ্গবৈষম্যের মানসিকতা দূর করতে সচেতনতা অভিযান শুরু করতে হবে একেবারে তৃণমূলস্তর থেকে৷ প্রণয়ন করতে হবে উপযুক্ত নীতি৷ একনিষ্ঠভাবে কাজ করতে হবে সরকার ও নাগরিক সমাজকে, কাঁধে কাঁধ মিলিয়ে৷ এটা সম্ভব হতে পারে তথ্য, শিক্ষা ও যোগাযোগ বাড়ানোর মাধ্যমে৷ এক্ষেত্রে মিডিয়ার ভূমিকা গুরুত্বপূর্ণ৷ ডাইনি প্রথা প্রতিরোধে গড়ে তুলতে হবে কমিউনিটি-ভিত্তিক সংগঠন৷ সংস্থান রাখতে হবে ক্ষতিগ্রস্তদের জন্য ক্ষতিপূরণ ও পুনর্বাসনের৷ মিলন ঘটাতে হবে দুর্গত এবং দুর্গতদের পরিবারের মধ্যেও৷\nইন্দিরা জয়সিং ভারতের সর্বোচ্চ আদালতের একজন আইন বিশেষজ্ঞ এবং ভারত-ভিত্তিক এনজিও ‘ল'ইয়ার কালেক্টিভ' সংগঠনের প্রতিষ্ঠাতা৷ এই সংগঠন মানবাধিকার প্রসারে সক্রিয়৷ ইন্দিরা জয়সিং ভারতের প্রথম মহিলা অতিরিক্ত সলিসিটার জেনারেলও৷\nহ্যালুইনে লন্ডনের রক্তাক্ত ইতিহাস যেন বর্তমানে ফিরে আসে৷ ৩১ অক্টোবর মধ্যরাতে বিখ্যাত হত্যার ঘটনাস্থলগুলো ঘুরে দেখেন অনেকে৷ তাঁদের বিশ্বাস, নিহতের প্রেতাত্মা এদিন ঘুরে বেড়ায় সেখানে৷\nযুক্তরাষ্ট্রের সবচেয়ে ভয়াবহ হানাবাড়িটি কোথায় জানেন? ম্যাসাচুসেটস-এর সালেমে এবং এটা কর্তৃপক্ষ কর্তৃক স্বীকৃত হানাবাড়ি৷ কেননা, ডাইনির হাতে এখানে মারা পড়েছেন ২৬ জন মানুষ৷ প্রতিবছর অক্টোবরের ৩১ তারিখ এখানে জাদুবিদ্যা চর্চার উদযাপন করা হয়৷\nরহস্যে ঘেরা মেক্সিকো\nমেস্কিকোর অধিবাসীদের বিশ্বাস, ৩১ অক্টোবর তাঁদের মৃত স্বজনেরা ফিরে আসেন৷ তাই এই দিনটি তাঁরা ‘মৃতদের দিন’ হিসেবে উদযাপন করেন৷ এছাড়া এদিন কফিন নিয়ে শোভাযাত্রাও বের করেন তাঁরা৷\nআপনি কি জানেন হ্যালুইনের শুরুটা আসলে হয়েছিল আয়ারল্যান্ড থেকে? ৩১ অক্টোবর আয়ারল্যান্ডের মানুষ শস্য কেটে ঘরে তোলার উৎসব উদযাপন করেন৷ এদিন মৃতদের আত্মা মর্ত্যে নেমে আসে বলে বিশ্বাস করেন তাঁরা৷ বর্তমানে গ্যালওয়ে ও লন্ডনডেরি শহরদুটিতে পাঁচদিন ধরে শোভাযাত্রা, ভূত শোভাযাত্রা এবং ড্রাগন সাফারি হয়৷\nকলোম্বিয়ার হ্যালুইন উন্মত্ততা\nহ্যালুইনের সময় আপনি যদি কলোম্বিয়ায় যান, তাহলে রাজধানী বোগোটাকে আপনার ভূতের নগরী বলে মনে হবে৷ রাস্তায় রাস্তায় অদ্ভুত পোশাক পড়া মানুষ আর কেমন একটা ছমছমে পরিবেশ৷ বার্ষিক হ্যালুইন প্যারেডে ভূতদের আধিপত্য আপনাকে ভাবতে বাধ্য করবে আপনি নরকে পৌঁছে গেছেন৷\nরোমানিয়ার ব্রান দুর্গকে ড্রাকুলা দুর্গ বলা হয়৷ ৩১ অক্টোবর যদি আপনি সেখানে থাকেন, তবে এর চেয়ে ভালোভাবে হ্যালুইন উদযাপন আর কোথাও হয় না৷ ড্রাকুলার নানা কাহিনি আপনি জানতে পারবেন সেখান থেকে৷\nইউরোপের ভূতের শহরগুলোর মধ্যে প্রাগ অন্যতম৷ সেখানকার সেডলেক ওসুয়ারি চ্যাপেলটি ৪০ হাজারেরও বেশি মানুষের হাড়ে সজ্জিত৷\nইউরোপের কেবল রোমান্টিক নয়, রহস্যে ঘেরা শহর হলো প্যারিস৷ এখানে রয়েছে বিশ্বের বৃহত্তম গোরস্থান প্যারিস ক্যাটাকম্বস, যেখানে মাটির নীচে কবরস্থান রয়েছে৷\nরোজ হল, জ্যামাইকার হানাবাড়ি\nজ্যামাইকার এই হানাবাড়িটিতে নিষ্ঠুর এক ডাইনির বাস ছিল বলে ধারণা করা হয়, যে কিনা দাসদের নির্যাতন করে হত্যা করত৷ হ্যালুইনে পর্যটকদের অন্যতম আকর্ষণের কেন্দ্র এটি৷ এখানে গেলে আপনার মনে হতে পারে নির্যাতিত দাসদের কান্না শুনতে পারছেন৷\nকফিনগুলোর স্থান বদল\nবার্বাডোজের ক্রাইস্টচার্চ, যেখানে চেজ পরিবারের ভল্ট ছিল, এটি হ্যালুইনে জীবন্ত হয়ে ওঠে৷ ঐ ভল্টে চেজ পরিবারের সদস্যদের সমাহিত করা হয়েছিল৷ এরা শ্রমিকদের উপর নানা নির্যাতন ও নিষ্ঠুর আচরণের জন্য কুখ্যাত ছিল৷ সবচেয়ে ভয়ের ব্যাপারটা হলো, যতবার ভল্টের দরজা খোলা হয়, দেখা যায় কফিনগুলোর স্থান পরিবর্তন হয়েছে৷ আজ পর্যন্ত এই রহস্যের কোনো কিনারা হয়নি৷\nলেখক: ডোমিনিক সেন্ট জন/এপিবি\nলেখক গাব্রিয়েল ডমিনগেজ/অনিল চট্টোপাধ্যায়\nকি-ওয়ার্ডস বিশ্ব, ভারত, ডাইনি, অপবাদ, ডাইনিবিদ্যা, মোকাবিলা, হিমশিম খাচ্ছে, ডাইনি প্রতিরোধক বিশেষ আইন, ইন্দিরা জয়সিং, সাক্ষাৎকার


‘স্বাধীনতাবিরোধীরা দীর্ঘদিন ক্ষমতায় নেই’ – Last News 24\nষ্টাফ রিপোর্টার/- বিশিষ্ট অর্থনীতিবিদ কাজী খলীকুজ্জমান আহমদ বলেছেন, স্বাধীনতা ও মুক্তিযুদ্ধ বাদ দিয়ে বাংলাদেশের মূল্যবোধ সৃষ্টি করা যাবে না। আমাদের প্রতিক্রিয়াশীলদের বিরুদ্ধে সতর্ক থাকতে হবে। স্বাধীনতাবিরোধীরা দীর্ঘদিন ক্ষমতায় নেই। তারা ঘাপটি মেরে বসে আছে, সুযোগ পেলেই ছোঁ মারবে।\nবুধবার জাতীয় প্রেসক্লাবের ভিআইপি লাউঞ্জে জাগো বাংলা ফাউন্ডেশন আয়োজিত ‘প্রতিক্রিয়াশীল রাজনীতি ও আসন্ন নির্বাচন’ শীর্ষক এক আলোচনা সভায় এসব কথা বলেন তিনি।\nকাজী খলীকুজ্জমান আহমদ বলেন, আগামী সংসদ নির্বাচন সামনে রেখে ইতোমধ্যে তাদের তৎপরতা দেখা যাচ্ছে। স্বাধীনতার পক্ষের শক্তিকে তাদের রুখতে হবে। বর্তমান সরকারের আমলে দেশের অর্থনীতি অনেক এগিয়েছে। কিন্তু প্রতিক্রিয়াশীল ও স্বাধীনতাবিরোধীরা আগামী নির্বাচনে জয়লাভ করলে দেশ পিছিয়ে যাবে। ধারাবাহিক অর্থনৈতিক উন্নয়নের ধারাও ব্যাহত হবে।\nসভায় বক্তারা বলেন, প্রতিক্রিয়াশীল ও স্বাধীনতাবিরোধীরা যদি আগামী নির্বাচনে ক্ষমতায় আসে তাহলে ক্ষতিগ্রস্ত হবে দেশ, জাতি, সর্বোপরি মুক্তিযোদ্ধারা। তাই প্রতিক্রিয়াশীল প্রার্থী ও তার সমর্থকদের নির্বাচনে জয়লাভ ঠেকাতে ঐক্যবদ্ধ হয়ে কাজ করতে হবে।\nজাগো বাংলা ফাউন্ডেশনের প্রধান নির্বাহী কবি ও সাংবাদিক নাসির আহমেদের সভাপতিত্বে সভায় আরো উপস্থিত ছিলেন- বাংলা একাডেমির মহাপরিচালক শামসুজ্জামান খান, যুদ্ধাপরাধ বিশেষজ্ঞ ডা. এম এ হাসান, ওয়ার্ল্ড ইউনিভার্সিটির উপাচার্য ড. আবদুল মান্নান চৌধুরী, ঢাকা দক্ষিণ মহানগর আওয়ামী লীগের সাধারণ সম্পাদক শাহ আলম মুরাদ, ঢাকা মহানগর উত্তর আওয়ামী লীগের যুগ্ম সাধারণ সম্পাদক আবদুল কাদের খান প্রমুখ।\nঅরিত্রীর আত্মহত্যার মামলা গোয়েন্দা পুলিশের কাছে হস্তান্তর


সারা দেশে স্কুল খোলার পর্যালোচনা বৈঠকে কেন্দ্রীয় শিক্ষামন্ত্রী\nHome খবর দেশ সারা দেশে স্কুল খোলার পর্যালোচনা বৈঠকে কেন্দ্রীয় শিক্ষামন্ত্রী\nনয়াদিল্লি: সারা দেশে স্কুল খোলার পরিস্থিতি পর্যালোচনা এবং স্কুলের শিক্ষক ও অশিক্ষককর্মীদের টিকাকরণের রোডম্যাপ নিয়ে বুধবার শিক্ষামন্ত্রকের শীর্ষকর্তাদের সঙ্গে বৈঠক করলেন কেন্দ্রীয় শিক্ষামন্ত্রী ধর্মেন্দ্র প্রধান।\nগত ২০২০ সালের মার্চ মাসে করোনাভাইরাস মহামারি ছড়িয়ে পড়ার শুরুতেই সারা দেশে বন্ধ হয়ে যায় স্কুল। মাঝে একাধিক বার সাময়িক ভাবে কয়েকটি রাজ্যে স্কুল খুললেও তা স্থায়ী হয়নি।\nকোভিড পরিস্থিতি বিবেচনা করে গত অক্টোবরে রাজ্যগুলিকে স্কুল খোলার ব্যাপারে সিদ্ধান্ত নেওয়ার অনুমতি দিয়েছিল কেন্দ্র। বেশ কিছু রাজ্য উঁচু ক্লাসের পড়ুয়াদের জন্য স্কুল খুললেও চলতি বছরের এপ্রিলে তা ফের বন্ধ হয়ে যায়। করোনা সংক্রমণের দ্বিতীয় ঢেউ চূড়ান্ত পর্যায়ে পৌঁছে যাওয়ায় স্কুল বন্ধের সিদ্ধান্ত নেয় সংশ্লিষ্ট রাজ্য সরকার।\nশিক্ষক এবং অশিক্ষককর্মীদের টিকাকরণ\nতবে পরিস্থিতিতে ফের কিছুটা ইতিবাচক ইঙ্গিত দেখা দিতে বেশ কিছু রাজ্য আবার স্কুল খুলেছে। যদিও স্কুলের শিক্ষক এবং অশিক্ষককর্মীদের টিকাকরণ নিয়েও যথেষ্ট উদ্বেগ রয়ে গিয়েছে এখনও।\nকেন্দ্রীয় শিক্ষামন্ত্রকের এক টুইটে বলা হয়েছে, মন্ত্রকের শীর্ষকর্তাদের নিয়ে এ ব্যাপারে একটি বৈঠক করেন কেন্দ্রীয় শিক্ষামন্ত্রী। ওই বৈঠকে সেপ্টেম্বর মাসের মধ্যে শিক্ষক এবং অশিক্ষককর্মীদের টিকাকরণ সম্পূর্ণ করার একটি রোডম্যাপ নির্ধারণ করা হয়েছে।\nতিনি বলেছেন, সারা দেশে স্কুল খোলার যোগ্য পরিবেশ তৈরি করতে শিক্ষক এবং অশিক্ষককর্মীদের টিকাকরণ নিশ্চিত করা উচিত।\nবাংলায় কবে স্কুল খুলবে?\nএ দিকে পশ্চিমবঙ্গ সরকারও জানিয়েছে, পুজোর পর স্কুল খোলার প্রস্তুতি নেওয়া হচ্ছে। সম্প্রতি মুখ্যমন্ত্রী মমতা বন্দ্যোপাধ্যায় বলেন,”পুজোর পর স্কুল খুলব। তৃতীয় ঢেউ বিপজ্জনক না হলে স্যানিটাইজ করে খোলা হবে। সবটাই পরিস্থিতির উপর নির্ভর করছে”।\nতিনি বলেন, “আমরা চাই পড়ুয়ারা স্কুলে যাক। কিন্তু আগাম পরিকল্পনা করতে হবে। পুজো এসে গিয়েছে। কাজেই পুজোর ছুটি- ভাইফোঁটা, দেওয়ালির পর পরিস্থিতি ঠিক থাকলে স্কুল খুলব”।\nপূর্ববতীদিল্লি রওনা দিলেন অভিষেক বন্দ্যোপাধ্যায়, ইডির ডাকে সাড়া দিতে?\nপরবর্তীটেস্ট বাড়তেই সাতশোর কাছাকাছি পশ্চিমবঙ্গের দৈনিক সংক্রমণ, কলকাতায় ফের আক্রান্ত শতাধিক


ফিরিয়ে দেওয়া সেই ‘বিতর্কিত’ সিনেমায় বাঁধন\nভক্তদের কিভাবে আস্বস্ত করবেন বাঁধন, জানতে চান বোদ্ধারা\nPublished : Thursday, 14 October, 2021 at 7:41 PM, Update: 14.10.2021 7:53:11 PM\nবাঁধন। পুরানো ছবি\nবলিউডের নির্মাতা বিশাল ভরদ্বাজের নির্মিতব্য হিন্দি সিনেমায় কে হচ্ছেন নায়িকা এ নিয়ে জল কম ঘোলা হয়নি। কারণ এরআগে দুইবার বাংলাদেশি দুই নায়িকা ‘বিতর্কিত’ তকমায় ছবিটিতে কাজ করবেন না জানিয়ে দেওয়ার পর ব্যাপারটা সেখানেই চুকেবুকে গিয়েছিলো। হঠাৎ বিস্ফোরণের মতোই জানা গেল ‘ফিরিয়ে দেওয়া’ সেই ছবির নায়িকা হিসেবে আজমেরী হক বাঁধনের নাম!\nব্যাপারটা সেখানেই থেমে নেই ঘটা করে নির্মাতা স্বয়ং ইনস্টাগ্রামে বৃহস্পতিবার একটি সেলফিও শেয়ার করেছেন। সেখানে তিনি লেখেন, ‘সো ডেলাইটেড টু হ্যাভ দিস গর্জিয়াস অ্যাক্টর ফ্রম বাংলাদেশ।’\nপ্রথমে শোনা যায়, নিজের নতুন সিনেমা ‘খুফিয়া’র জন্য বাংলাদেশি অভিনেত্রী খুঁজছেন বিশাল। এজন্য তিনি যোগাযোগ করেছেন বিদ্যা সিনহা মিম ও মেহজাবনী চৌধুরী। এই দুই লাক্স সুন্দরী সিনেমার গল্পে বাংলাদেশ নিয়ে কিছু বিতর্কিত বিষয় আছে উল্লেখ করে সেটি ফিরিয়ে দেন।\nএবার সেই সিনেমাটিতেই কাজ করতে যাচ্ছেন আরেক লাক্স সুন্দরী বাঁধন। ছবিটির গল্পের বিতর্কিত বিষয় পরিবর্তন করা হয়েছে কি না সে বিষয়ে জানা যায়নি। তবে নিশ্চিত হওয়া গেছে এ ছবির শুটিংয়ের জন্য বাঁধন এখন মুম্বাইয়ে অবস্থান করছেন।\n‘খুফিয়া’ সিনেমাটি হচ্ছে একটি অত্যাধুনিক অ্যাকশন স্পাই থ্রিলার। নেটফ্লিক্স প্রযোজিত সিনেমায় আরও অভিনয় করছেন আলী ফজল, টাবু, আশিষ বিদ্যার্থী, ওয়ামিকা গাব্বি।\nএদিকে সিনেমা বোদ্ধাদের প্রশ্ন আগের দুই লাক্স তারকা যে অর্থে ছবিটি করতে অপারগতা প্রকাশ করেছে সেটি এখনো স্পষ্ট হয়নি। তাই বাঁধন নিশ্চয়ই ছবির চিত্রনাট্য নিয়ে তার অবস্থান স্পষ্ট করে ভক্তদের আস্বস্থ করবেন। ভক্তরা যেন কষ্ট না পান সেটিও এই তারকা অভিনেত্রীকে বুঝতে হবে।\nপ্রসঙ্গত, অভিনেত্রী ও মডেল আজমেরী হক বাঁধন অস্ট্রেলিয়ার ‘এশিয়া প্যাসিফিক স্ক্রিন অ্যাওয়ার্ডস’-এ সেরা অভিনেত্রীর মনোনয়ন পেয়েছেন। প্রথম বাংলাদেশি হিসেবে মর্যাদাপূর্ণ এ আসরে জায়গা পেলেন এই লাক্স তারকা।\nআব্দুল্লাহ মোহাম্মদ সাদ পরিচালিত ‘রেহানা মরিয়ম নূর’ সিনেমায় অনবদ্য অভিনয়ের সুবাদে এ মনোনয়ন পেয়েছেন বাঁধন।\n‘সহপাঠী’ মাহমুদকে নিয়ে পরিচালক সাঈদের স্মৃতিচারণ\nপ্রেসিডেন্ট হিসেবে যোগ্য প্রার্থী নই: ডোয়াইন\nআংটি বদল সারলেন অরুণিতা-পবনদীপ!\nসালমানের মুখোমুখি হবেন ‘মর্দানি ২’ ছবির ভিলেন বিশাল জেঠওয়া\nবিকিনি পরে ছেলেকে কোলে নেওয়ায় কটাক্ষ শুভশ্রীকে\nশাহরুখের পাশে ভক্তরা, মান্নতে মানববন্ধন\nমাদককাণ্ডে অনন্যাকে তৃতীয় দফায় জিজ্ঞাসাবাদ


গ্যাস পাম্প হ্যাক করে দেড় লাখ টাকা লুট – টেক শহর\nটেক শহর কনটেন্ট কাউন্সিলর : যুক্তরাষ্ট্রের মিশিগান প্রদেশের ডেট্রয়েট শহরে গ্যাস পাম্প হ্যাক করে ৬০০ গ্যালন পেট্রল চুরি করেছে হ্যাকাররা। চুরি করা পেট্রলের বাজার মূল্য ১৮শ’ ডলার বা ১ লাখ ৫১ হাজার টাকা।\nহ্যাকিংয়ের ঘটনাটি কিভাবে ঘটেছে পুলিশ সে ব্যাপারে এখনো নিশ্চিত হয়ে কিছু জানাতে পারেনি। তবে ধারণা করা হচ্ছে, ফুয়েল ম্যানেজমেন্ট সফটওয়্যার হ্যাক করে এবং বিশেষ ধরনের রিমোর্ট ডিভাইস ব্যবহার করে হ্যাকাররা এই চুরির ঘটনা ঘটায়।\nগত ২৩ জুন দিন দুপুরে এক গ্যাস স্টেশনে ৯০ মিনিট ধরে গ্যাস স্টেশন হ্যাক করে রাখে হ্যাকাররা। এ সময় ১০ টি গাড়ি এসে পেট্রল নিয়ে যায়। এসব গাড়িতে নেওয়া পেট্রলের পেইমেন্ট ভেরিফিকেশন অন্তর্ভুক্ত হয়নি।\nগ্যাস স্টেশনের কর্মরত কর্মী হ্যাকিং ঠেকাতে ফুয়েল ম্যানেজমেন্ট সফটওয়্যারটি বন্ধ করতে পারেনি।\nইউবার গিজমোদো অবলম্বনে আনিকা জীনাত\nJanaBD আগস্ট ১১, ২০১৮ said:\nKemne Somvob ?\ntahmina tania আগস্ট ১৪, ২০১৮ said:\nhumm, they knows . Thanks for your comments\nসামাজিক মাধ্যম অ্যাপ থেকে ব্যক্তিগত ডেটা সরানোর হিড়িক!\nজুমের ব্যবহারকারী এখন ৩০ কোটি\nভিপিএন সার্ভার হ্যাক : তথ্য নিয়েছে ইরান\nনতুন ম্যালওয়্যার নিয়ে এফবিআইয়ের সতর্কবার্তা\nলেজার রশ্মীতেই স্পিকার হ্যাক!


সাড়ে তিন বছরের শাসনকালে বঙ্গবন্ধু তিনবার সফর করেছিলেন পার্বত্য চট্টগ্রাম - parbattanews\nআপডেট: ২০২১-০৪-১৩ ১৭:২৫:৫৫\nস্বাধীন সার্বভৌম বাংলাদেশের স্থপতি ও বাঙালি জাতির প্রাণ পুরুষ জাতির জনক বঙ্গবন্ধু শেখ মুজিবুর রহমান দেশ স্বাধীন হওয়ার পর যুদ্ধ বিধ্বস্ত দেশকে সোনার বাংলায় পরিণত করতে ঘুরে বেড়িয়েছেন দেশের এ প্রান্ত থেকে ও প্রান্তে। রাত দিন পরিশ্রম করেছেন, যাতে দ্রæতই দেশকে পুনর্গঠন করতে পারেন। সেই লক্ষ্যে তিনি প্রায় প্রতিদিনই দেশের কোনো না কোনো জেলা, থানা সফর করেছিলেন। স্বাধীনতা পরবর্তীকালে বঙ্গবন্ধু শেখ মুজিবুর রহমান তার সাড়ে তিন বছর শাসনকালে পার্বত্য চট্টগ্রাম সফর করেছেন তিনবার। ১৯৭৩ সালের ১৬ ফেব্রুয়ারি প্রথম তিনি রাঙামাটি সফর করেন। এরপর ১৯৭৫ সালের ১২ ফেব্রুয়ারি ও একই বছরের ১৪ জুন রাঙামাটি সফর করেন।\nজাতির জনক বঙ্গবন্ধু শেখ মুজিবুর রহমান দেশ স্বাধীন হওয়ার পর স্বল্প সময়ে শত ব্যস্ততার মাঝেও তিনবার পার্বত্য চট্টগ্রাম সফর করেছেন এবং এখানকার পিছিয়ে পড়া লোকজনদের জীবনমানের সার্বিক উন্নয়নে ব্যাপক পরিকল্পনা গ্রহণ ও বাস্তবায়ন করেছিলেন। বঙ্গবন্ধুর গৃহীত সেসব পদক্ষেপ থেকেই বোঝা যায় তিনি কতটা উদারতা আর দূরদৃষ্টি দিয়ে পার্বত্য চট্টগ্রামকে উপলব্ধি করেছিলেন। একইসাথে পাহাড়বাসীর প্রতি তাঁর দরদ এবং মমত্ববোধও ফুটে উঠে। মাত্র সাড়ে তিন বছরে বঙ্গবন্ধু তিনবার পার্বত্য জেলা রাঙামাটি সফর করেছিলেন। এটা পার্বত্যবাসীর প্রতি বঙ্গবন্ধুর বিশাল উদারতা ও ভালবাসারই বহিঃপ্রকাশ।\nবঙ্গবন্ধুর প্রথম রাঙামাটি সফর\nস্বাধীন দেশের প্রথম সাধারণ নির্বাচন অনুষ্ঠিত হয় ১৯৭৩ সালে। নির্বাচনী সফরে জাতির জনক বঙ্গবন্ধু শেখ মুজিবুর রহমান প্রথমবারের মত রাঙামাটি সফর করেছিলেন। বঙ্গবন্ধুর প্রথমবারের রাঙামাটি সফর নিয়ে পার্বত্য চট্টগ্রাম জুড়ে উৎসবের আমেজ তৈরি হয়। বঙ্গবন্ধুকে এক নজর দেখার জন্য দলে দলে লোকজন আসতে থাকে রাঙামাটি শহরের রিজার্ভ বাজারে। চাঁদের গাড়িতে করে, কেউবা বাসে চড়ে আবার অনেকেই পায়ে হেঁটে দূর-দুরান্ত থেকেও সমাবেশস্থলে উপস্থিত হন। জলপথে লঞ্চ, স্টিমার, দেশি নৌকা ও সাম্পানযোগেও আসেন অনেকে। বঙ্গবন্ধুকে এক নজর দেখার জন্য সেদিন মাঠ ভরপুর হয়ে লোকজন রাস্তায় এমনকি অনেকে গাছের ওপরেও উঠে বসে। বসন্তের মাতাল হাওয়ায় যেনো খুশির আনন্দও মিশে একাকার হয়েছিল। আর তাইতো সকল ধর্মের ও পাহাড়ে বসবাসরত সকল জাতিগোষ্ঠীর সব বয়সের নারী-পুরুষের ঢল নামে রিজার্ভ বাজার জুড়ে। এই যেন মানুষের উৎসবের বড় মিলনমেলা।\nরিজার্ভ বাজারের পার্কের উত্তর পাশের্^ (বর্তমানে শহীদ আবদুল আলী একাডেমি ও স্কাউট ভবনের সামনে) বিশাল মঞ্চ তৈরি করা হয়। দুপুরের আগেই জাতির এই শ্রেষ্ঠ সন্তান হেলিকপ্টারযোগে পদার্পণ করেন রাঙামাটিতে। রাঙামাটি কোর্ট বিল্ডিং মাঠে (বর্তমানে শহীদ আবদুস শুক্কুর স্টেডিয়াম) বঙ্গবন্ধুকে বহনকারী হেলিকপ্টারটি অবতরণ করে। রাঙামাটির মাটিতে জাতির পিতার পা যখন পড়ে আর তখনই ‘জয় বাংলা’, ‘জয় বঙ্গবন্ধু’ ধ্বনিতে আকাশ বাতাস প্রকম্পিত হয়ে ওঠে। হেলিকপ্টার থেকে নেমে বঙ্গবন্ধু হাত নেড়ে সবার অভিবাদনের জবাব দেন। এদিন ৫০ জন শিশুর অগ্রগামী একটি দল নিয়ে ছাত্রলীগ নেতা নুরুল আবছার (তখন স্কাউট নেতাও ছিলেন) এবং উত্তরা রায় বঙ্গবন্ধুকে ফুলেল শুভেচ্ছা জানান। বঙ্গবন্ধু শিশুদের আদর করেন। হেলিকপ্টার থেকে নামার পর স্থানীয় আওয়ামী লীগ নেতৃবৃন্দ ও প্রশাসনিক ঊর্ধ্বতন কর্মকর্তাগণ বঙ্গবন্ধুকে বরণ করে নেন। এরপর তিনি মঞ্চে আসন গ্রহণ করেন। এসময় উপস্থিত ছিলেন আওয়ামী লীগ নেতা নোয়াব আলী, সৈয়দুর রহমান, চারু বিকাশ চাকমা, নজির আহমদ তালুকদার, আলতাফ হোসেন, মুনসী মিয়া ডিলার, মো. জাকারিয়া প্রমুখ। মঞ্চের আশেপাশে সিকিউরিটি ফোর্স ছাড়াও আওয়ামী লীগ, যুবলীগ ও ছাত্রলীগের নেতাকর্মীরাও ছিলেন।\nপ্রধানমন্ত্রী বঙ্গবন্ধু শেখ মুজিবুর রহমান দৃঢ়তার সাথে বলেন যে, দেশের সকল মানুষ সমান এবং সকলেরই সমানাধিকার রয়েছে। সকলেই বাংলা মায়ের সন্তান। বঙ্গবন্ধু এই মর্মে কঠোর হুঁশিয়ারী উচ্চারণ করেন যে, রাজনৈতিক স্বার্থসিদ্ধির জন্যে কাউকেই শোষণ করতে দেওয়া হবে না। এদিন রাঙামাটি, ফেনী ও লক্ষীপুরের তিনটি বিরাট জনসভায় ভাষণ দেবার সময় বঙ্গবন্ধু বলেন, দেশের যে কোনো এলাকারই মানুষ হোক না কেন, সকলেই সমান এবং তিনি সকলকেই সমানভাবে ভালবাসেন।\n১৯৭৫ সালের ১২ ফেব্রুয়ারি জাতির জনক বঙ্গবন্ধু শেখ মুজিবুর রহমান রাষ্ট্রপতি হিসেবে প্রথমবার রাঙামাটি সফর করেন। ১৯৭৩ সালে যখন তিনি রাঙামাটি সফর করেছিলেন তখন তিনি ছিলেন প্রধানমন্ত্রী। এই সময় জাতির পিতাকে বরণে ও তাঁর সম্মানে ব্যাপক প্রস্তুতি নেয়া হয়। কক্সবাজার থেকে বঙ্গবন্ধু হেলিকপ্টারযোগে রাঙামাটিতে আগমন করেন। এদিনও বঙ্গবন্ধুকে দেখার জন্য ব্যাপক লোকের সমাগম ঘটে। পুরো শহর যেন উৎসবের নগরীতে পরিণত হয়।\nবঙ্গবন্ধু বিমানবাহিনীর একটি হেলিকপ্টারযোগে রাঙামাটি কোর্ট বিল্ডিং মাঠে (বর্তমান শহীদ আবদুস শুক্কুর স্টেডিয়াম) অবতরণ করেন। হেলিকপ্টার থেকে নামার পর বঙ্গবন্ধুকে প্রথমে মাল্যভ‚ষিত করে অভ্যর্থনা জানান দু’জন শিশু। এরপর অভ্যর্থনা জানান আওয়ামী লীগ নেতা ও স্থানীয় প্রশাসনিক ব্যক্তিবর্গ। স্থানীয় গণ্যমান্য ব্যক্তিবর্গের সাথে পরিচিত হন তিনি। পরিচয় পর্ব শেষে গাড়িতে ওঠার আগে বঙ্গবন্ধু সকলকে উদ্দেশ্য করে হাত নাড়ালেন। সাথে সাথে বিপুল জনতা ‘জয় বাংলা’, ‘জয় বঙ্গবন্ধু, ‘জাতির পিতা দীর্ঘজীবী হোক’ ধ্বনি দিয়ে আনন্দে ফেটে পড়ে। বঙ্গবন্ধুর গাড়ির বহর সার্কিট হাউজে যাওয়ার আগ পর্যন্ত পাঁচ কি.মি. সড়কে বঙ্গবন্ধুকে অভিবাদন জানিয়ে প্রায় দুই ডজনের মতো অপরূপ তোরণ নির্মাণ করা হয়। নারী-পুরুষ তাঁকে জানায় প্রাণঢালা অভিনন্দন আর রাস্তার দু’পাশ থেকে চলতি গাড়ির ওপর হতে লাগলো পুষ্পবর্ষণ। বঙ্গবন্ধু অভিনন্দনের জবাব দিলেন হাত নেড়ে। প্রতিটি জায়গায় স্কুলের ছেলেমেয়েরা রাস্তার দুপাশে দাঁড়িয়ে ছিলো আর জাতির পিতাকে দেখে আনন্দ নৃত্য করছিল। সাথে সাথে ‘জয় বাংলা’, ‘জয় বঙ্গবন্ধু’, ‘জাতির পিতা দীর্ঘজীবী হোক’ ধ্বনি দিচ্ছিল। পথে পথে চাকমা, মারমা, ত্রিপুরা ও মুরং নাচ এবং দেশাত্ববোধক সঙ্গীতের আয়োজন ছিল। এদিন বঙ্গবন্ধু কাপ্তাই হ্রদে নৌ ভ্রমণ করেন। সন্ধ্যায় সার্কিট হাউসে রাষ্ট্রপতির সম্মানে সাংস্কৃতিক অনুষ্ঠানের আয়োজন করা হয়। এদিন সার্কিট হাউজে বঙ্গবন্ধু বিভিন্ন শ্রেণি-পেশার লোকজনের সাথে মতবিনিময় করেন।\n১৯৭৫ সালের ১৪ জুন বঙ্গবন্ধু আবারো রাঙামাটি সফর করেন। এই সফর ছিল রাঙামাটিতে তাঁর জীবনের শেষ সফর। বঙ্গবন্ধু এদিন দেশের প্রথম উপগ্রহ ভূÑকেন্দ্র উদ্বোধনের জন্য জেলার বেতবুনিয়া সফর করেছিলেন। বহির্বিশ্বের সাথে টেলিযোগাযোগ স্থাপনের লক্ষ্যে দেশের প্রথম উপগ্রহ ভূ-কেন্দ্র স্থাপিত হয় রাঙামাটি-চট্টগ্রাম সড়কের মধ্যবর্তী বেতবুনিয়ায়। সাধারণ মানুষ এদিনও বঙ্গবন্ধুকে এক নজর দেখার জন্য বেতবুনিয়ায় ভিড় করেন। বঙ্গবন্ধুকে বরণে বেতবুনিয়াবাসীরও আয়োজনে কমতি ছিল না। বঙ্গবন্ধু উপগ্রহ ভ‚-কেন্দ্র উদ্বোধনের আগে ভাষণ দেন। প্রধানমন্ত্রী ক্যাপ্টেন মনসুর আলীর সভাপতিত্বে অনুষ্ঠানে উপস্থিত ছিলেন তথ্য ও বেতার মন্ত্রী কোরবান আলী, রাষ্ট্রপতির বিশেষ সহকারী তোফায়েল আহমেদ, ডেপুটি স্পিকার মোহাম্মদ বয়েতুল্লাহ, ডাক, তার ও টেলিফোন প্রতিমন্ত্রী কে এম ওবায়দুর রহমান, প্রতিরক্ষা প্রতিমন্ত্রী অধ্যাপক নুরুল ইসলাম, হুইপ মোহাম্মদ হানিফ, কানাডীয় হাই কমিশনার, কূটনৈতিক মিশনের সদস্যবৃন্দ, স্থানীয় সংসদ সদস্যবৃন্দ এবং বাকশাল নেতৃবৃন্দ ও পদস্থ কর্মকর্তাগণ। ভাষণের পর বঙ্গবন্ধু সুইচ টিপে উপগ্রহ ভূ-কেন্দ্র উদ্বোধন করেন এবং পরিদর্শন করেন। এসময় রাঙামাটি জেলার আওয়ামী লীগ নেতৃবৃন্দ ছাড়াও বিভিন্ন শ্রেণি পেশার সিনিয়র নেতৃবৃন্দ উপস্থিত ছিলেন। বঙ্গবন্ধু সুইচ টিপে উপগ্রহ ভূ-কেন্দ্রের উদ্বোধন করে টেলিফোনে প্রথম কথা বলেন লন্ডনস্থ বাংলাদেশ হাই কমিশনারের সাথে। প্রধানমন্ত্রী ক্যাপ্টেন মনসুর আলীও কথা বলেন। তাঁদের কথোপকথন মাইকের মাধ্যমে লোকজনদের শোনানো হয়। জাতির জীবনের এই ছিল এক অবিস্মরণীয় দিন। বঙ্গবন্ধু এদিন বিকেলে কাপ্তাই যান এবং সেখানে দুই রাত অবস্থান করেন। ১৬ জুন তিনি ঢাকা ফিরে যান।\nইয়াছিন রানা সোহেল: লেখক, সংবাদকর্মী এবং ‘রাঙামাটিতে বঙ্গবন্ধু’ শীর্ষক গ্রন্থের প্রণেতা।\nPrevious PostPrevious চকরিয়ায় আবাসিক হোটেলে ভ্রাম্যমাণ আদালতের অভিযান: ৬ নারী-পুরুষ আটক\nNext PostNext ভুয়া বিশ্ববিদ্যালয় থেকে ডিগ্রি নিয়েছেন মমতাজ


'মন্দির ভাঙতে বলেছিলেন জাভেদ আখতারের প্রপিতামহ', তীব্র প্রতিবাদ জাভেদ-শাবানার - Javed Akhtar-Shabana Azmi hit back at trolls who claim lyricist's Great grandfather gaveaFatwa to bring down Hanuman gari temple , Bangla News Bangla Entertainment News\nবাংলা নিউজ > বায়োস্কোপ > 'মন্দির ভাঙতে বলেছিলেন জাভেদ আখতারের প্রপিতামহ', তীব্র প্রতিবাদ জাভেদ-শাবানার\nফের কাঠগড়ায় জাঙেদ আখতারের পরিবার\n'মন্দির ভাঙতে বলেছিলেন জাভেদ আখতারের প্রপিতামহ', তীব্র প্রতিবাদ জাভেদ-শাবানার\n1 মিনিটে পড়ুন . Updated: 04 Jan 2022, 11:07 AM IST\n‘বুল্লি বাই’ অ্যাপ ইস্যুতে প্রধানমন্ত্রীকে খোঁচা দিতেই নতুন বিতর্কে জড়ালেন জাভেদ আখতার।\nসরকারি বিরোধী অবস্থানের জন্য হামেশাই বিতর্কে নাম জড়ায় জাভেদ আখতার ও তাঁর পরিবারের। ফের একবার কাঠগড়ায় এই বর্ষীয়ান কবি তথা গীতিকার। সোশ্যাল মিডিয়া ট্রোলিং-এর কড়া জবাবও দিলেন জাভেদ-শাবানা। ঘটনার সূত্রপাত্র বর্তমানে দেশের অন্যতম জ্বলন্ত ইস্যু, বুল্লি বাই অ্যাপ (Bulli Bai App) বিতর্ক।\n‘বুল্লি বাই’ ইস্যুতে তোলপাড় দেশ। এই অ্যাপে প্রচুর মুসলিম মহিলাকে 'নিলামের' জন্য নথিভুক্ত করা হয়। ব্যবহার করা হয় তাঁদের ছবি। এই বিষয় নিয়ে প্রতিবাদ জানাতে গিয়ে প্রধানমন্ত্রী নরেন্দ্র মোদীকে টার্গেট করেন জাভেদ আখতার। এক বছরের মধ্যে দু-বার এই ধরণের ঘটনা ঘটল বলে উল্লেখ করেন জাভেদ আখতার, এরপর পরেও কেন এই বিষয় নিয়ে চুপ মোদীজি? প্রশ্ন আখতারের। এই ব্যাপারে গত মাসে হরিদ্বারে অনুষ্ঠিত ‘ধর্ম সংসদ’ প্রসঙ্গও টেনে আনেন ৭৬ বছর বয়সী গীতিকার। সেখানে মুসলিম বিরোধী মন্তব্য করেছিলেন সাধুরা। যার জেরে ফের সোশ্যাল মিডিয়ায় রোষের মুখে পড়েন জাভেদ আখতার। অহেতুক হরিদ্বারের ‘ধর্ম সংসদ’ বিতর্ক এখানে টেনে আনছেন জাভেদ আখতার দাবি তোলে নেটিজেনদের একাংশ। কেউ কেউ আবার জাভেদ আখতারকে তুলোধনা করতেও ছাড়েননি।\nএক জনৈক দাবি করেন, জাভেদ আখতারের প্রপিতামহ মন্দির ভাঙার নির্দেশ দিয়েছিলেন। হু হু করে ছড়িয়ে পড়ে সেই টুইট। সেখানে বলা হয়েছে, জাভেদ আখতারের প্রপিতামহ মৌলানা ফজলে হক খৈরাবাদি ফতেয়া ১৮৫৫ সালে জারি করেছিলেন হনুমান গারি মন্দির ভেঙে ফেলতে। এবং ব্রিটিশরা সেই মন্দির রক্ষা করে। এই টুইটের জবাবে প্রতিবাদী শাবানা সোমবার গভীর রাতে লেখেন, ‘এটা পুরোপুরি মিথ্যা। ফজলে হক একজন স্বাধীনতা সংগ্রামী ছিলেন, তাঁর কালাপানির সাজা হয়েছিল। উনি আন্দামানেই মৃত্যুবরণ করেন, ওখানে আজও তাঁর সমাধি রয়েছে যেখানে উল্লেখ করা রয়েছে উনি নায়ক ছিলেন। ওঁনার সম্পর্কে আরও বেশি জানতে ‘বাগি হিন্দুস্তান’ পড়ে দেখতে পারেন'।\nচুপ থাকেননি জাভেদ আখতারও। তাঁর পূর্বপুরুষের উপর ওঠা অভিযোগ নস্যাত্ করে বর্ষীয়ান কবি জানান, ‘আমি যখনই সুর চড়ালাম অনলাইনে মেয়েদের নিলাম করার বিরুদ্ধে, যাঁরা গডসেকে গৌরবান্বিত করেন, গণহত্যা নিয়ে উল্লাস করেন, তেমনই ধর্মান্ধ এক আমাদের মহান প্রপিতামহকে গালিগালাজ করা শুরু করেছে, যিনি স্বাধীনতা সংগ্রামী ছিলেন এবং ১৮৬৪ সালে কালাপানির সাজ কাটতে গিয়ে মৃত্যুবরণ করেন। এইসব ইডিয়েটদের কী বলা উচিত?’\nইতিমধ্যেই সরকারের তরফে বুল্লি বাই অ্যাপ ব্লক করা হলেও থামছে না বিতর্কের আঁচ। শুধু জাভেদ আখতারই নন, এই নক্কারজনক ঘটনার প্রতিবাদ জানিয়েছেন তাঁর পুত্র ফারহান আখতার, স্বরা ভাস্কর, রিচা চড্ডা, শ্রুতি শেঠের মতো বলিউড ব্যক্তিত্বরাও।\nJaved Akhtar Maulana Fazle Haq Khairabadi Shabana Azmi Baghi Hindustan Bulli Bai App Row


Home / লাইফস্টাইল / চাষের মাছে কী খাচ্ছি?\nআমিষের চাহিদা মেটাতে বাজার থেকে যে মাছ কিনে খাচ্ছি তা কি শুধু আমাদের চাহিদা মেটাচ্ছে? নাকি ভবিষ্যৎ জীবনে ভয়াবহ পরিণতি ডেকে আনছে— তা নিয়ে প্রশ্ন উঠেছে।\nময়মনসিংহের ভালুকা এক সময় মাছ চাষে দেশব্যাপী খ্যাতি অর্জন করেছিল। কিন্তু বর্তমানে মাছ চাষিরা অধিক লাভের জন্য মাছের খাবার হিসেবে ব্যবহার করছে নিষিদ্ধ মুরগির বিষ্ঠা, ট্যানারির বর্জ্য দিয়ে তৈরি ফিশ ফিড, কেমিক্যাল, অ্যান্টিবায়োটিক, ইনজেকশনসহ নানা ওষুধ।\nবাংলাদেশ কৃষি বিশ্ববিদ্যালয়ের (বাকৃবি) গবেষকরা জানিয়েছেন, ওইসব খাবার ও রাসায়নিক দ্রব্যে থাকে নানা ধরনের ক্ষতিকর মাইক্রোসেলসহ এক ধরনের সিসা বা লেড। যা মাছের মধ্য দিয়ে মানুষের শরীরে প্রবেশ করে। ক্ষতিকর রাসায়নিক ও সিসা প্রবেশ করার ফলে হৃদযন্ত্রের বিভিন্ন রোগ, বন্ধ্যত্ব, ক্যান্সার, স্মৃতি লোপ, আর্থ্রাইটিস, অ্যাজমা ও কিডনি ড্যামেজ পর্যন্ত হতে পারে। রাসায়নিকের প্রতিক্রিয়া হিসেবে মাছ রান্নার পর উৎকট গন্ধ ও মাছের কাঁটা মাত্রাতিরিক্ত শক্ত হওয়া এর লক্ষণ।\nবাংলাদেশ কৃষি বিশ্ববিদ্যালয়ের মৎস্যবিজ্ঞান অনুষদের ডিন প্রফেসর ড. গিয়াস উদ্দিন আহমদ জানান, চাষিরা বেশি লাভের জন্য মনোসেক্স কালচারের মাধ্যমে সব কৈ মাছ নারীতে রূপান্তর করেন। আর সব তেলাপিয়া মাছকে পুরুষে রূপান্তর করা হয়। এ কাজটা বাজারে অধিক চাহিদা এবং ব্যবসার জন্যই করেন খামারিরা। আর এ জন্য তারা হরমোন প্রয়োগ করেন।\nএর মাত্রাতিরিক্ত হলে ওই হরমোন মানবদেহের জন্য ভয়ানক ক্ষতির কারণ হতে পারে। আবার মুরগির বিষ্ঠায় নানা ধরনের ক্ষতিকর মাইক্রোসেল থাকে। সেই মুরগির বিষ্ঠা বা ট্যানারির বর্জ্য দিয়ে তৈরি ফিশ ফিড মাছের খাবারে সঙ্গে মানুষের শরীরে প্রবেশ করে।\nজাতীয় স্বার্থে মাছের খাবার হিসেবে মুরগির খামার থেকে বিষ্ঠা বের করা বন্ধ করতে হবে। পূর্ব ভালুকা এলাকার এক মৎস্য ব্যবসায়ী বলেন, বর্তমানে মাছের দাম কমে যাওয়ায় আমরা লাভ করতে পারি না।\nআমাদের টার্গেট থাকে ছয় মাসের মধ্যে বাজারে মাছ বিক্রি করা। কেননা বিল, ভাড়া, শ্রমিক খরচ দিয়ে বছরে দুবার মাছ বিক্রি করতে না পারলে মাছ চাষে টিকে থাকা সম্ভব নয়। তাই মাছের খাবার হিসেবে কম দামে কেনা খাবার ও মুরগির বিষ্ঠার ওপর নির্ভর করতে হয়।


ইবি শিক্ষার্থী জিকুর বিস্ময়কর আবিস্কার – lekhapora24.net\nইবি শিক্ষার্থী জিকুর বিস্ময়কর আবিস্কার\nফ্যান, ফ্রিজ, টিভি, সেচ পাম্প এমনকি ভারী যেকোন ইলেক্টনিক্স মেশিন ক্ষুদেবার্তার মাধ্যমে নিয়ন্ত্রণ করা গেলে কেমন হবে? পৃথিবীর যেকোন প্রান্ত থেকে ক্ষুদেবার্তার মাধ্যমে নিয়ন্ত্রণ করা যাবে যেকোন ইলেক্ট্রনিক যন্ত্র। আর এমনই এক অভিনব যন্ত্র আবিষ্কার করে সাড়া জাড়িয়েছে ইসলামী বিশ্ববিদ্যালয়ের ফলিত পদার্থবিজ্ঞান, ইলেক্ট্রনিক্স এন্ড কমিউনিকেশন ইঞ্জিনিয়ারিং বিভাগের মেধাবী ছাত্র মোঃ মাহাবুল হাসান জিকু।\nজিকু জানায়, আবিষ্কৃত এ যন্ত্রটি সম্পূর্ণ মোবাইলের সীমকার্ডের মাধ্যমে ক্ষুদে বার্তা দিয়ে নিয়ন্ত্রণ করা যাবে। যেখানে অন/অফ সহ যেকোন কমান্ড লিখে এসএমএস করতে হবে জিএসএম মডিউলের সাথে সংযুক্ত সিম এর নম্বরটিতে। ওই এসএমএস এর মাধ্যমেই ইলেক্ট্রনিক্স ও ইলেক্ট্রিকাল ডিভাইসটি স্বয়ংক্রিয় ভাবে বন্ধ ও চালু হবে। একই সাথে যন্ত্রটিতে এমন ভাবে প্রোগ্রামিং করা হয়েছে যেখানে বন্ধ ও চালু হওয়া ডিভাইসটির সাথে আবিষ্কৃত যন্ত্রটির জিএসএম মডিউল, ট্রানজিস্টরের মাধ্যমে রিলেটিও সুইচিং করবে। এতে বিশ্বের যে কোন স্থান থেকে ওই সিম নম্বরে ক্ষুদে বার্তার মাধ্যমে ইলেক্ট্রনিক্স ও ইলেক্ট্রিকাল ডিভাইস নিয়ন্ত্রণ করা যাবে বলে জানান মাহাবুল হাসান জিকু।\nজানা যায়, মাহাবুল হাসান জিকু চুয়াডাঙ্গা জেলার দামুড়হুদা উপজেলার শ্যামপুর গ্রামের মওলা বকসের ৩ সন্তানের মধ্যে সবার বড়। সে বিশ্ববিদ্যালয়ের ফলিত পদার্থ, ইলেক্ট্রনিক্স ও কমিউনিকেশন ইঞ্জিনিয়ারিং বিভাগের ২০১০-১১ শিক্ষাবর্ষের ছাত্র। একই বিভাগের শিক্ষক খলিলুর রহমানের তত্ত্বাবধানে দীর্ঘ ৬ মাস কাজ করে এ যন্ত্রটি আবিষ্কার করেছে বলে বিভাগ সূত্রে জানা গেছে। অভিনব এই যন্ত্র আবিষ্কারের পেছনের প্রেরণা কি জানতে চাইলে জিকু বলেন-‘ছোট বেলায় অনেক ভোর রাতে যখন আমরা সবাই ঘুমিয়ে থাকতাম। তখন আমার দাদু মাঠে চলে যেতেন সেচ পাম্প চালু করতে। ওই সময় ভাবতাম আমরা সবাই শুয়ে আছি আর দাদু শীতের রাতে কষ্ট করে বের হয়ে যান পানির পাম্প চালানোর জন্য। এসব ভেবে খুব কষ্ট লাগতো। তখন থেকেই মুলত চিন্তা করতাম কিভাবে দূর থেকে ইলেক্ট্রনিক যন্ত্র নিয়ন্ত্রণ করার পদ্ধতি আবিষ্কার করা যায়। ছোট বেলা থেকেই বিজ্ঞানের প্রতি একটা টান ছিল। সেই অনুপ্রেরণা থেকেই আমার আজকের এই কাজ।’\nফলিত পদার্থবিজ্ঞান, ইলেক্ট্রনিক্স ও কমিউনিকেশন ইঞ্জিনিয়ারিং বিভাগের চেয়ারম্যান প্রফেসর ড. রুহুল আমিন ভুঁইয়া বলেন-‘ছেলেটি অনেক মেধাবী। সহযোগিতা পেলে গবেষণা ধর্মী কাজ ত্বরাণি¦ত করে দেশ ও জাতির কল্যাণে সে অবদান রাখতে পারবে বলে আমি মনেকরি। এছাড়া তার সার্বিক মঙ্গল কামনা করছি।’##\nড্যাফোডিলে কার্ডিফ ইউনিভার্সিটির প্রতিনিধি


দ্রুত চুল গজাতে সাহায্য করে গাজর! - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › দৈনন্দিন জীবন › রূপচর্চা/বিউটি-টিপস › দ্রুত চুল গজাতে সাহায্য করে গাজর! দ্রুত চুল গজাতে সাহায্য করে গাজর!In রূপচর্চা/বিউটি-টিপস - Nov 21 at 12:51pm গাজরে প্রচুর পরিমাণে ভিটামিন এ, কে ও সি রয়েছে, যা একসঙ্গে অ্যান্টিঅক্সিডেন্টস হিসেবে কাজ করে। এই অ্যান্টিঅক্সিডেন্টস চুলের রুক্ষতা দূর করতে সাহায্য করে। এ ছাড়া এতে ভিটামিন বি১, বি২, বি৩ ও বি৬ রয়েছে। এই ভিটামিনগুলো একসঙ্গে চুলের আর্দ্রতা ধরে রাখতে ও মসৃণ করতে বেশ কার্যকর। অন্যদিকে, এর বেটা ক্যারোটিন চুলের গোড়া মজবুত করে এবং নতুন চুল গজাতে সাহায্য করে। তাই নিয়ম করে চুলে গাজরের প্যাক লাগাতে ভুলবেন না।\n• কীভাবে চুলে গাজর ব্যবহার করবেন, তার ধাপগুলো নিচে দেওয়া হয়েছে। একনজরে চোখ বুলিয়ে নিন....\nপ্রথমে একটি অ্যাভোকাডো মাঝখান থেকে কেটে চামচ দিয়ে নরম অংশ বের করে নিন। এবার ব্লেন্ডারে অ্যাভোকাডো ভালো করে ব্লেন্ড করে নিন।\nএকটি গাজর খোসা ছাড়িয়ে ভালোভাবে ব্লেন্ড করে এর রস বের করে নিন। তবে আপনার চুলের ঘনত্বের ওপর নির্ভর করছে গাজর একটি নেবেন, না দুটি।\nএবার একটি বাটিতে গাজরের রস, অ্যাভোকাডো, এক টেবিল চামচ অলিভ অয়েল ও এক টেবিল চামচ টক দই একসঙ্গে মিশিয়ে মিশ্রণ তৈরি করুন। খেয়াল রাখবেন, মিশ্রণটি যেন বেশি ঘন না হয়, তাহলে চুল থেকে ছাড়াতে কষ্ট হবে।\nএই প্যাকের মধ্যে কয়েক ফোঁটা রোজমেরি অয়েল মিশিয়ে নিন। এই অয়েল মাথার তালু সুস্থ রাখতে ও নতুন চুল গজাতে সাহায্য করবে।\nএবার চুল ভালো করে আঁচড়ে নিন, যাতে চুলে কোনো জট না থাকে। এর পর চুল ছোট ছোট ভাগ করে নিন।\nছোট একটি ব্রাশ দিয়ে এই মিশ্রণ মাথার তালু ও চুলে ভালো করে লাগান। ১০ মিনিট হালকাভাবে মাথা ম্যাসাজ করুন।\nপ্যাক লাগিয়ে এক ঘণ্টা অপেক্ষা করুন। এর পর ভালো করে ধুয়ে শ্যাম্পু করে ফেলুন। সব শেষে কন্ডিশনার লাগাতে ভুলবেন না। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Anik Sutradhar Posts 6921 Post Views 182 Related আরও দেখুন অন্যান্য ক্যাটাগরি কলার খোসা ত্বক উজ্জ্বল করে! Yesterday at 6:45pm 205 মাত্র ১৫ মিনিটে চুলের সমস্যার সমাধান! Yesterday at 3:15pm 135 লেবুর রস ও গোলাপজল মুখে দিলে কী হয়? Yesterday at 12:50pm 119 শীতে রুক্ষ-সূক্ষ ত্বকের বাড়তি যত্ন চাই Yesterday at 9:14am 75 শীতে চুলকে প্রাণবন্ত রাখতে Tue at 6:49pm 141 দুই উপাদানেই ব্ল্যাকহেডস দূর! Tue at 3:10pm 117 যে উপায়ে ১ সপ্তাহে দূর হবে মেছতার দাগ! Tue at 12:48pm 96 ত্বকের যত্নে খাবার পানীয় Mon at 11:38pm 170 পাঠকের মন্তব্য (0)Please login To write comment